
Το Μνημόνιο 3 πέρασε, η κρίση χειροτερεύει 

Πολιτικό 

πτώμα 

η συγκυβέρνηση 


Οι εργαζόμενοι, τα φτωχά λαϊκά 
στρώματα και η νεολαία πρέπει 
να εντείνουμε την πάλη μας για 
να τσακίσουμε την ετοιμόρρο¬ 
πη τρόικα εσωτερικού και εξω¬ 
τερικού. 

Αυτό θα είναι το πρώτο βήμα 
για να αποφύγουμε τα πολύ χει¬ 
ρότερα από την πλήρη ή ελεγ¬ 
χόμενη χρεοκοπία του ελληνι¬ 
κού καπιταλισμού που φαίνεται 
να διαγράφεται στον ορίζοντα 
ως πολύ σοβαρή πιθανότητα. 


Συνεχίζουμε μέχρι ιη νίκη 

Απεργία 6-7/11 

Νέος γύρος του 
κοινωνικού πολέμου 
σελ. 4 

Προϋπολογισμός 

Νέα οργανωμένη 
επίθεση στην 
κοινωνία 

σελ. 10 

Βενεζουέλα 
Η Μπολιβαριανή 
Επανάσταση 
συνεχίζεται 

σελ. 14 

Οκτώβρης 1917 

Η Οκτωβριανή 
Επανάσταση, σημαία 
των εργατών 

σελ. 15 


Με το Νόμπελ Ειρήνης βράβευσαν την... Ευρωπαϊκή Ένωση! 


Δεν είναι η πρώτη φορά που το βρα¬ 
βείο Νόμπελ απονέμεται σε ανθρώπους 
ή οργανισμούς που καμία σχέση με την 
προώθηση της ειρήνης δεν έχουν. Ανά¬ 
μεσα σε μετριοπαθείς (συνήθως) υπερα¬ 
σπιστές των «ανθρωπίνων δικαιωμάτων 
και των δημοκρατικών ελευθεριών», διε¬ 
θνείς οργανισμούς όπως η ΙΤΝΙΟΕΕ και η 
Διεθνής Αμνηστία (που κινούνται πάντα 
μέσα στα πλαίσια της ιμπεριαλιστικής τά¬ 
ξης πραγμάτων), προσωπικοτήτων που 
έγιναν αντικείμενο εκμετάλλευσης από 
τη δυτική προπαγάνδα την περίοδο του 
ψυχρού πολέμου (όπως ο Λεχ Βαλέσα ή 
ο Γκορμπατσόφ), φιγουράρουν ονόματα 
ανθρώπων που τα χέρια τους είναι βαμμέ¬ 
να με το αίμα εκατομμυρίων ανθρώπων. 

Έτσι, το Νόμπελ Ειρήνης έχουν λάβει 
ανάμεσα σε άλλους: ο Χένρι Κίσινγκερ, 
εμπνευστής και καθοδηγητής μιας σειράς 
επεμβάσεων και πολέμων του αμερικά¬ 
νικου ιμπεριαλισμού, αιμοσταγών δικτα¬ 
τοριών, παραστρατιωτικών και δολοφο¬ 
νικών οργανώσεων. Ο Μάρτι Αχτισάαρι, 
καθοδηγητής του διαμελισμού της Σερβί¬ 
ας και της ανεξαρτητοποίησης του Κοσό- 
βου. Ο Μπαράκ Ομπάμα, όταν εκλέχτη¬ 


κε πρόεδρος της μεγαλύτερης στρατιωτι¬ 
κής μηχανής του κόσμου την εποχή που οι 
ΗΠΑ διεξήγαγαν δύο πολέμους σε Αφγα¬ 
νιστάν και Ιράκ. 

Απονέμοντας το Νόμπελ Ειρήνης 
στην Ε.Ε., ειδικά σήμερα, το αμαρτω¬ 
λό βραβείο έσπασε ξανά κάθε όριο ανυ¬ 
ποληψίας. Σήμερα που η Ε.Ε. εξαθλιώνει 
τους λαούς στα κράτη-μέλη επιβάλλο¬ 
ντας προγράμματα βάρβαρης λιτότητας, 
διαλύοντας τις κοινωνικές κατακτήσεις, 
καταργώντας τα εργασιακά δικαιώματα. 
Σήμερα που η Ε.Ε. χάνει τη νομιμοποίησή 
της στα μάτια των ευρωπαϊκών λαών και 
εργαζομένων, που η οικοδόμησή της ταυ¬ 
τίζεται ολοένα και περισσότερο με την πε¬ 
ριστολή των δημοκρατικών δικαιωμάτων, 
τη βίαιη καταστολή, την άνοδο του αστυ¬ 
νομικού κράτους, του ρατσισμού και του 
φασισμού. 

Τόσο η πολιτική σκοπιμότητα στήρι¬ 
ξης της Ε.Ε. από την Επιτροπή Νόμπελ, 
όσο και η απέλπιδα προσπάθεια να ξα- 
νανοίξει στο εσωτερικό της Νορβηγίας η 
συζήτηση για ένταξη της χώρας στην Ε.Ε. 
βγάζουν μάτι. Ακόμα και το Νορβηγικό 
Συμβούλιο Ειρήνης σε ανακοίνωσή του 


ζητάει την παραίτηση του προέδρου της 
Επιτροπής Νόμπελ: «Η απονομή του Νό¬ 
μπελ Ειρήνης 2012 στην Ε.Ε. καταδεικνύ¬ 
ει ότι η Επιτροπή κάθε άλλο παρά πολι¬ 
τικά αμερόληπτη είναι: τα τελευταία χρό¬ 
νια η Ε.Ε., με την πολιτική που ακολουθεί, 
αποδεδειγμένα αντιπροσωπεύει το αντί¬ 
θετο της ειρήνης. Στην Ε.Ε. υπάρχει σο¬ 
βαρό δημοκρατικό έλλειμμα, με τις παρα¬ 
βιάσεις των ανθρωπίνων δικαιωμάτων να 
αυξάνουν την κοινωνική ανισότητα». 

Μια μέρα μετά την απόφαση της απο¬ 
νομής του βραβείου στην Ε.Ε. η Ευρω¬ 
παϊκή Επιτροπή απαγόρευσε τη δορυφο¬ 
ρική αναμετάδοση του τηλεοπτικού σή¬ 
ματος όλων των ιρανικών τηλεοπτικών 
σταθμών στην Ευρώπη με τη δικαιολογία 
πως «στο Ιράν παραβιάζονται τα ανθρώ¬ 
πινα δικαιώματα». Την ίδια στιγμή η Ε.Ε. 
διατηρεί άριστες σχέσεις με το κράτος του 
Ισραήλ, «ξεχνώντας» προκλητικά το γε¬ 
γονός ότι το κράτος αυτό παραβιάζει τα 
ανθρώπινα δικαιώματα του παλαιστινια¬ 
κού λαού, διατηρώντας μια παράνομη κα¬ 
τοχή και στερώντας έναν ολόκληρο λαό 
από τα κοινωνικά, πολιτικά και δημοκρα¬ 
τικά του δικαιώματα. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ 0.ΚΛ.Ε. 

(Νοέμβριος-Δεκέμβριος 2012) 


Τ ους επόμενους δύο μήνες πραγματο¬ 
ποιείται η οικονομική εξόρμηση της 
Ο.Κ.Δ.Ε. Στόχος η συγκέντρωση 15.000 
ευρώ για την οικονομική ενίσχυση της οργάνω¬ 
σής μας, για την πιο αποτελεσματική παρέμβα¬ 
ση και δράση της τον ερχόμενο χρό¬ 
νο. Καλούμε όλους τους συντρό¬ 
φους και τις συντρόφισσες, τους 
συναγωνιστές και τις συναγωνί- 
στριες να συνεισφέρουν σ’ αυτή την 
προσπάθεια. Μοναδική πηγή οι¬ 
κονομικής στήριξης της Ο.Κ.Δ.Ε. 
είναι οι εισφορές των μελών της 
και η ενίσχυση από συναγωνιστές 
και φίλους. Στηριζόμαστε απο¬ 
κλειστικά στις δικές μας δυνάμεις, 
γιατί η οικονομική ανεξαρτησία της 
οργανώσής μας από το αστικό κρά¬ 
τος, τον κρατικό κορβανά -φανε¬ 
ρό και κρυφό- και την αστική τάξη 
είναι βασική προϋπόθεση για την 
πολιτική της ανεξαρτησία. 

Απευθυνόμαστε σε κάθε εργαζόμενο και νε¬ 
ολαίο, σε κάθε αγωνιστή που γνωρίζει την ατα- 
λάντευτη πάλη της Ο.Κ.Δ.Ε. για την υπεράσπι¬ 
ση και διεύρυνση των κοινωνικών και πολιτι¬ 
κών δικαιωμάτων και ελευθεριών, για την οι¬ 
κοδόμηση μιας μαζικής εργατικής, επαναστα¬ 


τικής οργάνωσης, για την ανατροπή της κοι¬ 
νοβουλευτικής δικτατορίας του κεφαλαίου και 
την εγκατάσταση μιας σοσιαλιστικής κοινωνί¬ 
ας, που θα έχει στο κέντρο της τις ανάγκες του 
ανθρώπου. Σας καλούμε να στηρίξετε αυτή την 
προσπάθεια και οικονομικά με την συνει¬ 
σφορά σας. 

Γνωρίζουμε ότι οι εργαζόμε¬ 
νοι, η νεολαία και τα φτωχά λα¬ 
ϊκά στρώματα υποφέρουν από 
τις πολιτικές της φτώχειας, της 
ακρίβειας, της ανεργίας, και 
ιδιαίτερα σήμερα με το ξέσπα¬ 
σμα της διεθνούς κρίσης του 
καπιταλισμού. Γι αυτό η όποια 
συνεισφορά από το υστέρημα του 
καθενός προς την οικονομική κα- 
μπάνια της Ο.Κ.Δ.Ε., όσο μικρή κι αν 
είναι, είναι πολύτιμη, γιατί αποτελεί 
μια συνειδητή πράξη στήριξης της πά¬ 
λης ενάντια στην ταξική εκμετάλλευση, 
τον καπιταλισμό και τον ιμπεριαλισμό. 

Μπορείτε να συνεισφέρετε με ταχυδρομική 
επιταγή στην διεύθυνση Αγ. Κωνσταντίνον 57 
Τ.Κ. 10437, Αθήνα, υπόψιν κου Σωφρόνη Παττα- 
δόπουλου, ή να επικοινωνήσετε μαζί μας στέλ¬ 
νοντας ε-ηιώΐ στο βνξαίΜραΗ^οΜβ.ξτ ή στο 
τηλέφωνο 210-5247227 απογευματινές ώρες. 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 _ 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαί11 €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 


Εργατική Πάλη 3 


Καταρρέει π τρόικα 
σε Εσωτερικό και 
Εξωτερικό 


Μ όλις 153 βουλευτές ψήφισαν 
το τρίτο βάρβαρο Μνημόνιο 
ύψους 18 δις ευρώ για την 
περίοδο 2013-16. Ασφαλώς 
έως τότε θα ξεπεράσει ίσως και τα 25 δις 
ευρώ, αν κυβερνά ακόμη η χούντα της συ¬ 
γκυβέρνησης! Ακόμη χειρότερα, πριν από 
μια βδομάδα και με μόλις 148 ψήφους πέ¬ 
ρασαν οι αποκρατικοποιήσεις, δηλ. το ξε¬ 
πούλημα όλης της δημόσιας περιουσίας. Τα 
τρία κόμματα της συγκυβέρνησης, που με 
τυμπανοκρουσίες ξεκίνησαν με 179 βου¬ 
λευτές, ουδείς γνωρίζει με πόσους έχουνε 
απομείνει. Αυτή η κυβέρνηση, που ξεπέρα- 
σε σε αθλιότητα και τις προηγούμενες κυ¬ 
βερνήσεις Παπανδρέου και Παπαδήμου, 
βρίσκεται πια υπό κατάρρευση, ο πολιτικός 
χρόνος της τελείωσε και σύντομα θα τερ¬ 
ματίσει και ο άθλιος βίος της. 

Και οι τρεις συνεταίροι της συμφοράς 
εξαπάτησαν τον λαό προεκλογικά, διακη¬ 
ρύσσοντας άλλα και εφαρμόζοντας ακριβώς 
τα αντίθετα στην πράξη! Η όποια εφαρμογή 
της πολιτικής τους, και κυρίως των μνημο- 
νιακών πολιτικών, γίνεται με χυδαίους ή και 
φασιστικούς εκβιασμούς, αλλά και με δι¬ 
αρκή πολιτικά πραξικοπήματα: Εκατοντά¬ 
δες σελίδες αντεργατικών μέτρων ψηφίζο¬ 
νται από τους βουλευτές, χωρίς καν να τις 
έχουν διαβάσει, με τη διαδικασία του κατε- 
πείγοντος και σ’ ένα μόνο άρθρο! Αυτοί οι 
απατεώνες και εγκληματίες δεν έχουν καμιά 
νομιμότητα να κυβερνούν, είναι έκνομοι και 
πρέπει να φύγουν άμεσα. 

Η δόση των τοξικομανών 

Μόλις ψηφίστηκαν τα μέτρα, άρχισε να 
τρίβει τα χέρια της η «συμμορία του Ευρώ». 
Αλλωστε τόσους εκβιασμούς σκαφρίστη- 
καν για να εξασφαλίσουν την δόση των 31,5 
δις -ορισμένοι μιλούσαν πάντοτε για περισ¬ 
σότερα! Πρώτος ο Σαμαράς και από κοντά 
οι κομπάρσοι του Κουβέλη και της «αριστε- 
ράς της ευθύνης» και βέβαια ο πολύς Βενι- 
ζέλος, αραδιάσαν βουνά από ασύστολα ψέ¬ 
ματα για τη βέβαιη «σωτηρία της χώρας», 
μια από τις πολλές που έχουμε ζήσει. 

Οι δόσεις δεν οδηγούν στη σωτηρία 
της χώρας, αντίθετα οδηγούν την οικονο¬ 
μία, την συντριπτική πλειοψηφία της κοι¬ 
νωνίας στην ολοκληρωτική καταστρο¬ 
φή. Όλες οι δόσεις που πήραμε μέχρι σήμε¬ 
ρα έφεραν αύξηση του χρέους, μεγαλύτερη 
ύφεση της οικονομίας και διάλυση της κοι¬ 
νωνίας. Θησαύρισαν μια χούφτα τραπεζί¬ 


τες, τοκογλύφους, κερδοσκόπους και έδω¬ 
σαν ζωή στην αργόσχολη και κρατικοδίαιτη 
οικονομικοπολιτική ελίτ και τους δοσίλο- 
γους που κυβερνούν τα τελευταία χρόνια. 

Από τα 31,5 δις ευρώ που περιμένουν 
ανυπόμονα -και φαίνεται ότι θα περιμένουν 
πολύ ακόμη!- περίπου τα 30 δις θα πάνε για 
ανακεφαλαιοποίηση των τραπεζών («...για 
να μην χρεοκοπήσουν οι τράπεζές μας...», 
φωνάζει η συγκυβέρνηση) και σε πληρω¬ 
μή τοκοχρεολυσίων, και μόνο ό,τι περισσέ¬ 
ψει θα πάει στα ταμεία του κράτους για την 
σωτηρία μας! Την ίδια στιγμή με το Μνημό¬ 
νιο 3,10 δις ευρώ θα αρπάξει η τρόικα εσω¬ 
τερικού μόνο μέσα στο 2013 για να τα δώ¬ 
σει στην τρόικα εξωτερικού. Είναι τερά¬ 
στιο ψέμα ότι η δόση είναι απαραίτητη για 
να πληρωθούν μισθοί και συντάξεις, όπως 
αποδεικνύεται από τα ίδια τους τα κείμενα: 
Στον Προϋπολογισμό του 2013 αναφέρεται 
ότι 17,5 δις ευρώ θα δοθούν για μισθούς και 
συντάξεις και 67,2 δις για τοκοχρεολύσια! 

Η δόση αργεί 

Η «συμμορία του ευρώ» περίμενε να πά¬ 
ρει τη δόση αμέσως μετά την ψήφιση των 
μέτρων. Δυστυχώς γι’ αυτήν πληροφορή- 
θηκε ότι θα πρέπει να περιμένει, ποιος ξέ¬ 
ρει για πόσο καιρό: Άλλοι λένε έως τα τέλη 
Νοέμβρη, άλλοι τα τέλη Δεκέμβρη, άλλοι 
στις αρχές του 2013! Στο άκουσμα περί κα¬ 
θυστέρησης έπαθαν νευρικό κλονισμό: βρί¬ 
ζουν τον Σόιμπλε, ο Βενιζέλος άρχισε τους 
λεονταρισμούς και ζητάει «σκληρές δια¬ 
πραγματεύσεις», ο Σαμαράς παίρνει το τρέ¬ 
νο για τις Βρυξέλες για να τους τα πει κατά¬ 
μουτρα, και μόνο η ΔΗΜΑΡ στέκει σταθε¬ 
ρή και ακλόνητη στον «ευρωπαϊκό προσα¬ 
νατολισμό της χώρας». 

Αγανακτεί η χούντα της συγκυβέρνη¬ 
σης για τους εταίρους, γιατί ενώ αυτή έδω¬ 
σε τα πάντα και παραπάνω απ’ ότι της ζή¬ 
τησαν, δεν της καταθέτουν άμεσα τη δόση. 
Όμως το πράγμα δεν πάει έτσι, λένε οι μα- 


φιόζοι της ΕΕ. «Πρέπει να δώσετε κι άλλα, 
γιατί το χρέος σας δεν είναι βιώσιμο» λένε 
-χωρίς να εξηγούν γιατί αυτό το ανακάλυ¬ 
ψαν τώρα-, «και θα δούμε αν και πώς θα πά¬ 
ρετε τη δόση». 

Σύμφωνα και με έγγραφο του γερμανι¬ 
κού Υπουργείου Οικονομικών, φαίνεται ότι 
η ΕΕ ζητά ειδικό λογαριασμό «για να δια¬ 
σφαλιστεί ότι οι πόροι του προγράμματος 
χρησιμοποιούνται μόνο για την εξυπηρέτη¬ 
ση του χρέους». Θέλουν ακόμη ποσοστό του 
ΦΠΑ να μεταφέρεται κάθε μήνα στον κατα¬ 
πιστευματικό λογαριασμό, ως συνεισφορά 
της Ελλάδας στην εξυπηρέτηση του χρέ¬ 
ους. Δηλαδή, όχι μόνο δεν θα πηγαίνει ούτε 
ένα ευρώ από τα δάνεια σε μισθούς και συ¬ 
ντάξεις, αλλά θα παίρνουν και από τα κρα¬ 
τικά έσοδα. Τίποτε δεν αφήνουν χωρίς να 
το προνοήσουν: «Εάν προκύψουν περαιτέ¬ 
ρω τρύπες στον προϋπολογισμό κατά τη δι¬ 
άρκεια του προγράμματος , η Ελλάδα θα κα¬ 
λύπτει τα κενά αυτά με δικά της μέσα». Και 
αφού απαγορεύουν στην Ελλάδα να δανει¬ 
στεί από άλλη χώρα (πχ. Κίνα ή Ρωσία), την 
υποχρεώνουν σε «χρησιμοποίηση τεχνικής 
βοήθειας από το εξωτερικό », προσδιορίζο¬ 
ντας μάλιστα και τους τομείς όπου θα εγκα¬ 
τασταθούν υποχρεωτικά οι ξένοι: συλλογή 
φόρων, μείωση διαφθοράς, στατιστική, ανα¬ 
πτυξιακές επενδυτικές στρατηγικές, χρησι¬ 
μοποίηση διαρθρωτικών πόρων, διαδικασίες 
ιδιωτικοποιήσεων. Τέλος, ζητούν «να προσ¬ 
διοριστούν οι θέσεις - κλειδιά εντός της ελ¬ 
ληνικής δημόσιας διοίκησης για την δέουσα 
εκτέλεση και έλεγχο του προγράμματος προ¬ 
σαρμογής» και «να στρατολογηθούν και να 
σταλούν ευρωπαίοι ειδικοί ή έλληνες δημόσι¬ 
οι υπάλληλοι στους οποίους θα δοθεί το ίδιο 
στάτους με τους ευρωπαίους ειδικούς , προ- 
κειμένου να περιοριστεί η εξάρτησή τους από 
την (ελληνική) πολιτική εξουσία για να το¬ 
ποθετηθούν στις θέσεις κλειδιά... να αντικα¬ 
ταστήσουν έλληνες αξιωματούχους»\ Πρό¬ 
κειται για ένα πραγματικό προτεκτοράτο. 


Έντονη διαφωνία έχει προκόψει ανά¬ 
μεσα στο ΔΝΤ (κυρίως ΗΠΑ) και την Ευ¬ 
ρωζώνη (κυρίως Γερμανία) για το ελληνικό 
χρέος. Οι πρώτοι λένε ότι δεν είναι βιώσιμο 
και επομένως δεν μπορούν να συνεχίσουν 
την «χρηματοδότηση» (και για καταστατι¬ 
κούς λόγους) και πιέζουν τους Ευρωπαίους 
να προχωρήσουν σε νέο «κούρεμα», αυτή 
τη φορά του λεγομένου επίσημου/κρατικού 
χρέους (δηλαδή του χρέους που κατέχουν η 
ΕΚΤ και τράπεζες των χωρών-δανειστών). 
Οι ευρωπαίοι, και κυρίως η Γερμανία, το αρ- 
νούνται αυτό, με αποτέλεσμα να μπλοκά- 
ρει μέχρι στιγμής η δόση των 31,5 δισ. ευρώ, 
χωρίς να αποκλείεται το μπλοκάρισμα συ¬ 
νολικά της χρηματοδότησης του ελληνικού 
καπιταλισμού ή να έχει γίνει πια εξαιρετι¬ 
κά επώδυνη και ασύμφορη η συνέχισή της 
ακόμη και για υποχείρια ανθρωπάκια, τύ¬ 
που Σαμαρά-Βενιζέλου-Κουβέλη. 

Ωστόσο, η διαφωνία για το ελληνικό 
χρέος είναι μέρος ενός μεγαλύτερου προ¬ 
βλήματος, που είναι η διαχείριση του συνο¬ 
λικού χρέους του παγκόσμιου καπιταλι¬ 
σμού, και ιδιαίτερα των αναπτυγμένων κα¬ 
πιταλιστικών χωρών, πρώτα των ΗΠΑ και 
της Ευρωζώνης. Η πρόσφατη Σύνοδος των 
υπουργών Οικονομικών των 020 στο Με¬ 
ξικό, μετά από πίεση των αναδυόμενων χω¬ 
ρών, κάλεσε την ΕΕ και τις ΗΠΑ να περιο¬ 
ρίσουν τα χρέη και τα ελλείμματά τους. Για 
την διαχείριση του παγκόσμιου χρέους ερί¬ 
ζουν οι πάντες με τους πάντες, καθώς τα 
βουνά από χρέη και ελλείμματα που έχει δη¬ 
μιουργήσει το καπιταλιστικό σύστημα στην 
κρίση και την παρακμή του δεν είναι δια- 
χειρίσιμα. Είναι πιθανόν να προκαλεστούν 
και «ατυχήματα», ένα από τα οποία μπορεί 
να είναι ο ελληνικός καπιταλισμός, σήμερα 
ο πιο αδύνατος κρίκος. Ειδικά για την Ευ¬ 
ρωζώνη και την Γερμανία, που έχει να αντι¬ 
μετωπίσει την χρεοκοπία της Ισπανίας, της 
Ιταλίας και ακολουθούν κι άλλοι, το δίλλη- 
μα είναι μεγάλο, οι δυνατότητες μικρές, οι 
διαφωνίες και διαιρέσεις των κυρίαρχων δυ¬ 
νάμεων τεράστιες και λίγο ως πολύ ασυμβί¬ 
βαστες. Ίσως σ’ αυτές τις διαφωνίες, αλλά 
και στην πολιτική αστάθεια και στην παρα- 
παίουσα κυβέρνηση του Σαμαρά (πιθανόν η 
τελευταία κυβέρνηση, σε τόσο μεγάλο βαθ¬ 
μό υποχείρια των τραπεζιτών και των κερ- 
δοσκόπων), να οφείλεται η ξαφνική ανακά¬ 
λυψη του ΔΝΤ, του Ομπάμα αλλά και ευρω- 
παίων ότι το χρέος του ελληνικού καπιταλι¬ 
σμού δεν είναι βιώσιμο. 



Η καπιταλιστική Βαρβαρότητα... 

με την γλώσσα των αριθμών 


Τ ην δραματική μείωση του εισοδήμα¬ 
τος των εκπαιδευτικών επιβεβαιώ¬ 
νουν στοιχεία της Κομισιόν, με αφορ¬ 
μή την Παγκόσμια Ημέρα των Εκπαι¬ 
δευτικών. Πετσοκομμένα δώρα Χρι¬ 
στουγέννων και Πάσχα, μειώσεις μισθών κατά 30% 
λόγω των απανωτών μέτρων λιτότητας, φέρνουν 
την Ελλάδα πρώτη στις περικοπές μισθών εκπαιδευ¬ 
τικών. Οι «μνημονιακές» δημοσιονομικές πολιτικές 
έπληξαν περισσότερο τους εκπαιδευτικούς σε Ελλά¬ 
δα (30%), Ιρλανδία (18%), Πορτογαλία (7,5%) και 
Ισπανία (7%). Με όρους αγοραστικής δύναμης, με¬ 
ταξύ των χωρών της Ευρωζώνης, οι έλληνες εκπαι¬ 
δευτικοί έχουν το τρίτο χειρότερο επίπεδο μετά τους 
εσθονούς και σλοβάκους συναδέλφους τους. Η Ελ¬ 
λάδα είναι τέταρτη πανευρωπαϊκά στη μείωση των 
δαπανών για την εκπαίδευση, που φθάνει το 20%. 
Προηγούνται η Λετονία με 55%, ακολουθεί η Ρουμα¬ 
νία με 50% και τρίτη η Ουγγαρία με 27% - όλες χώ- 
ρες όπου επενέβη το ΔΝΤ. _ 


Η κρίση, η αύξηση της ανεργίας, η διευ- 
ρυνόμενη κοινωνική ανισότητα, που 
γίνεται οξύτερη γιατί περιορίζονται ή 
καταργούνται οι όποιες «κοινωνικές 
πολιτικές», έχουν συντελέσει στη δη¬ 
μιουργία μιας χαμένης γενιάς, των λεγάμενων ΝΕΕΤδ 
(από τα αρχικά του Νοί ΐη Εάαοαίΐοπ, Ειπρίογηιεηΐ 
ογ ΤΓαίηίη^). Δηλαδή νέων 15 έως 29 ετών που είναι 
εκτός απασχόλησης, εκπαίδευσης και επαγγελματι¬ 
κής επιμόρφωσης. Το φαινόμενο αυτό, σε συνδυα¬ 
σμό με την όξυνση της οικονομικής κρίσης, θα οδηγή¬ 
σει ακόμα περισσότερους νέους στο περιθώριο, αφού 
η πρόσβασή τους σε κοινωνικά αγαθά γίνεται όλο και 
πιο δύσκολη. Το 2008, στην Ευρώπη, το ποσοστό των 
νέων στις ηλικίες 15-24 ετών που ήταν αποκλεισμέ¬ 
νοι από την εκπαίδευση και την απασχόληση ήταν 11% 
και στις ηλικίες 25-29 ετών 17%. Το 2011, στις ηλικίες 
15-24 ετών ανέβηκε στο 13% (7,5 εκ.) και στις ηλικίες 
25-29 ετών στο 20% (6,5 εκ.). 


Δ εκατρία εκατομμύρια άνθρωποι στη Γερ¬ 
μανία είναι φτωχοί ή αντιμετωπίζουν σο¬ 
βαρό κίνδυνο να ολισθήσουν στη φτώ¬ 
χεια, παρά το ότι μέχρι τώρα η ύφεση δεν 
έχει αγγίξει, σε μεγάλο βαθμό, την χώρα 
τους. Το 15,8% των Γερμανών ζει με χαμηλούς μισθούς 
που σημαίνει ότι νοικιάζει φθηνά διαμερίσματα και επι¬ 
βιώνει με στοιχειώδη τρόφιμα. Τα στοιχεία βασίζονται 
σε έρευνα που πραγματοποιήθηκε για τα εισοδήματα 
των πολιτών το 2010 και δόθηκε στη δημοσιότητα με 
την ευκαιρία της Διεθνούς Ημέρας για την Εξάλειψη 
της Φτώχειας. Η φτώχεια αυξάνεται και στην Ιταλία και 
πλήττει και νέα κοινωνικά στρώματα, κυρίως συνταξι¬ 
ούχους και γυναίκες. Οι μετανάστες εξακολουθούν να 
αποτελούν το μεγαλύτερο μέρος των φτωχών, ωστό¬ 
σο το ποσοστό των ντόπιων ιταλών φτωχών -επί του 
συνόλου των φτωχών- από 23,1% το 2009, έφθασε το 
28,9% το 2011 και το 33,3% κατά τους πρώτους έξι μή¬ 
νες του 2012. 
































4 Εργατική Πάλη 


ΕΡΓΑΖΟΜΕΝΟΙ 


Νοέμβριος 2012 


48ωρη απεργία 6-7 Νοέμβρη 

Νέος γύρος του κοινωνικού πολέμου 



Ο ι Γενικές Απεργίες στις 26/9 και 18/10 έδειξαν 
ότι εργαζόμενοι και νεολαία διατηρούν σταθε¬ 
ρό το μέτωπο της πάλης ενάντια στη χούντα 
συγκυβέρνησης-Τρόικας. Αν και η συμμετοχή σ’ αυτές 
δεν ήταν μια «έκρηξη» της αγανάκτησης και οργής των 
μαζών, φάνηκε ότι ανοίγει ένας νέος κύκλος αγώνων, 
που μπορεί να χαρακτηριστεί από μεγαλύτερη αποφα¬ 
σιστικότητα και διάρκεια. 

Στις 18/10, ήταν μεγάλη η συμμετοχή των εργαζο¬ 
μένων στην Αθήνα και ιδιαίτερα από τους δήμους, την 
υγεία και την εκπαίδευση. Χαρακτηριστική επίσης η 
συμμετοχή κόσμου, νέων (ανάμεσά τους πολλοί άνερ¬ 
γοι) και μεγαλύτερων σε ηλικία, που φαίνεται πως τώρα 
αρχίζουν να συμμετέχουν στις κινητοποιήσεις. Στην κο¬ 
ρύφωσή του, το συλλαλητήριο έφτασε τις 150.000. Κυ¬ 
ριάρχησαν τα πολιτικά συνθήματα ενάντια στη συγκυ¬ 
βέρνηση, την Τρόικα και το Μνημόνιο 3. Πάντως ήταν 
καθαρό ότι δεν υπήρχε διάθεση ή προετοιμασία για μα¬ 
ζική σύγκρουση. 

Επεισόδια ξέσπασαν όταν τα ΜΑΤ προσπάθησαν 
να κόψουν τη διαδήλωση στα δύο, επιτιθέμενα με κρό¬ 
του λάμψης και δακρυγόνα. Έγιναν 103 προσαγωγές, 7 
από τις οποίες μετατράπηκαν σε συλλήψεις, με κατη¬ 
γορίες για κακουργήματα σύμφωνα με τον «κουκουλο¬ 
νόμο». Η επίθεση των ΜΑΤ είχε σαν αποτέλεσμα ένας 
67χρονος άνεργος ναυτεργάτης, που διαδήλωνε με το 
ΚΚΕ/ΠΑΜΕ, ο Ξ. Λουγάρης, να πέσει νεκρός από τα 
χημικά. Το ΚΚΕ/ΠΑΜΕ για ακόμα μια φόρα έριξε τις 
εύθυνες σε «αναρχοασφάλιτες», με τον απύθμενο κυνι¬ 
σμό της ηγεσίας του να μην θέλει να έρθει σε αντιπαρά¬ 
θεση με τους κρατικούς μηχανισμούς ακόμα κι όταν με¬ 
τράει νεκρούς. 

Μεγάλη η απεργιακή διαδήλωση και στη Θεσσα¬ 
λονίκη, που κατέληξε στο Υπ. Μακεδονίας-Θράκης, με 
τους συγκεντρωμένους να φτάνουν τις 20.000, σε μαζι¬ 
κά μπλοκ των εργαζόμενων στους δήμους και υπό ιδι¬ 
ωτικοποίηση εταιρίες (ΕΥΑΘ, ΟΛΘ), των εργολαβικών 
στην καθαριότητα του Αριστοτέλειου Πανεπιστημίου, 
εκπαιδευτικών και φοιτητών. Στην κέφαλη της πορείας 
βρίσκονταν ασθενοφόρα του ΕΚΑΒ με εργαζόμενους 
στην υγεία, που στο τέλος της πορείας περικύκλωσαν 
το υπουργείο και πέταξαν σκουπίδια μέσα σ’ αυτό. 

Μεγάλη ήταν η συμμετοχή και σε άλλες πόλεις, κυ- 
ριώς σε Ηράκλειο (όπου έγιναν και καταλήψεις δημόσι¬ 
ων κτηρίων) και Γιάννενα, ενώ αρκετά δυναμικές ήταν 
οι κινητοποιήσεις και σε Λάρισα-Βόλο-Πάτρα. 

Επόμενος σταθμός ήταν η 48ωρη Γενική Απεργία 
στις 6 -7 Νοέμβρη. Η απεργιακή συγκέντρωση στην 
Αθήνα στις 6/11 ήταν μάλλον μικρή ή πάντως στα ίδια 
επίπεδα με τις προηγούμενες. Πιθανόν έπαιξε ρόλο το 
καθολικό «χειρόφρενο» στα μέσα μαζικής μεταφοράς, 
αν και είναι απόλυτα κατανοητή και δικαιολογημένη η 
διάθεση των εργαζόμενων σ’ αυτά να μην δουλέψουν 
καθόλου, δίνοντας στην απεργία έναν πιο «απόλυτο» 
χαρακτήρα, πράγμα αναγκαίο όσο η σύγκρουση με συ¬ 
γκυβέρνηση, Τρόικα και Μνημόνιο 3 κορυφώνεται. 

Η απογευματινή συγκέντρωση στις 7/11 ήταν όμως 
πολύ μεγάλη, πλησίασε τις 300.000 κόσμου, θυμίζοντας 
τις εκρηκτικές μέρες των Ιουνιανών, της 48ωρης απερ¬ 
γίας του Οκτώβρη του 2011 και των συγκρουσιακών 
γεγονότων της 12 ης Φλεβάρη του 2012. Ο κόσμος έδει¬ 
ξε μεγάλη αντοχή και πείσμα απέναντι στην καταστολή 
(παρά και τον άσχημο καιρό από κάποια ώρα και μετά), 
αν και όχι κάποια ιδιαίτερα μαζική διάθεση ενεργητικής 
αυτοάμυνας. Οι δυνάμεις καταστολής, με την χρήση χη¬ 
μικών αλλά και της υδροφόρας αύρας, σταδιακά «εκκα¬ 
θάρισαν» την πλατεία Συντάγματος. 


Ορισμένα συμπεράσματα 

Κάποια από τα πολιτικά χαρακτηριστικά και συμπε¬ 
ράσματα της περιόδου που διανύουμε, διαγράφηκαν με 
αρκετή σαφήνεια αυτές τις μέρες και είναι χρήσιμο να τα 
καταγράψουμε: (α) Πάρα τις πολλές επιφανειακές ή και 
ηττοπαθείς απόψεις για «κάμψη» του κινήματος, η αντί¬ 
θεση σε συγκυβέρνηση, Τρόικα και νέα μέτρα συνεχίζει 
να εκδηλώνεται μαζικά και μαχητικά, δίνοντας τη δυ¬ 
νατότητα για μια αντεπίθεση του κινήματος, (β) Η ιδέα 
μιας Απεργίας Διάρκειας κερδίζει έδαφος, όπως δείχνει 
η υιοθέτηση αυτού του συνθήματος από ένα αυξανόμε¬ 
νο κομμάτι του συνδικαλιστικού κινήματος, ακόμα και 
του «επίσημου», αλλά και οι πιο παρατεταμένες απεργί¬ 
ες σε δήμους και συγκοινωνίες, (γ) Η ηγεσία της ΓΣΕΕ 
και ιδιαίτερα στις κορυφές της δεν μπορεί και δεν θέ¬ 
λει να οργανώσει αυτή τη δυναμική, αντίθετα προσπα¬ 
θεί να την φρενάρει, (δ) Το ΠΑΜΕ/ΚΚΕ, πάντα υπό 
τον ανυπόφορο θόρυβο «ταξικών» κραυγών, ουσιαστι¬ 
κά βοηθάει την ηγεσία της ΓΣΕΕ. Είναι χαρακτηριστικό 
ότι ψήφισε μαζί με την ΠΑΣΚΕ στην Εκτελεστική Επι¬ 
τροπή της ΑΔΕΔΥ ενάντια στην πρόταση των εκλεγ¬ 
μένων μελών των Παρεμβάσεων για απεργία διάρκει¬ 
ας. Το ίδιο σκηνικό επαναλήφθηκε σε άλλες ομοσπον¬ 
δίες (π.χ. στην εκπαίδευση), (ε) Ο ΣΥΡΙΖΑ περισσότερο 
ισορροπεί εν μέσω διαφόρων προτάσεων παρά παλεύ¬ 
ει γι’ αυτή την κατεύθυνση. Η συνδικαλιστική του πα¬ 
ράταξη (Αυτόνομη Παρέμβαση) εμφανίζει κάποιες προ¬ 
τάσεις πιο αγωνιστικές από την πλειοψηφία της ΓΣΕΕ, 
αλλά είναι ένα ερωτηματικό τι απ’ αυτά παλεύεται μέσα 
στους εργαζόμενους. Στις συγκεντρώσεις και συλλαλ- 
λητήρια, τα μπλοκ του ΣΥΡΙΖΑ, αν και εμφανώς ενι- 
σχυμένα (αναμενόμενο μετά την εκλογική του εκτόξευ¬ 
ση), δεν φαίνεται να έχουν την παραμικρή διάθεση να 
οργανώσουν την αντίσταση του κόσμου στον δρόμο μ’ 
έναν πιο αποφασιστικό τρόπο. Τελικά, αυτή η μάζα γί¬ 
νεται ένα «μαξιλάρι» της κοινοβουλευτικής δράσης του 
ΣΥΡΙΖΑ και της «υπεύθυνης» στρατηγικής της ηγεσί¬ 
ας του να πέσει η κυβέρνηση σαν «ώριμο φρούτο» στα 
χέρια της. (στ) Παραμένει η αδυναμία να συγκροτη¬ 
θεί ένα εναλλακτικό «κέντρο», έστω και υποτυπώδες, 
που θα συντονιστεί και θα πάει παρακάτω τις αγωνι¬ 
στικές διαθέσεις των μαζών, ιδιαίτερα στην κατεύθυν¬ 
ση της Απεργίας Διάρκειας. Στην άκρα αριστερά, παρά 
τις γνωστές φωνές και μεγαλοστομίες για «ανεξάρτη¬ 
το αγώνα» και «καταγγελία της ΓΣΕΕ», οι δυνάμεις και 
κινήσεις της παραμένουν μάλλον στα γνωστά επίπεδα 
των προηγούμενων χρόνων, είτε δεν επαρκούν είτε εί¬ 
ναι σπασμωδικές και με τους γνωστούς παραλυτικούς 
ανταγωνισμούς στο εσωτερικό της. Οι ηγεσίες των ομο¬ 
σπονδιών, σωματείων κ.λπ. από το «επίσημο» συνδικα¬ 
λιστικό κίνημα, που έχουν υιοθετήσει τουλάχιστον στα 
λόγια την προοπτική του αγώνα ή της απεργίας διάρ¬ 
κειας, δεν φαίνεται (εκτός ίσως μεμονωμένων περιπτώ¬ 
σεων) να θέλουν να πάρουν κάποια ενοποιητική πρω¬ 
τοβουλία σ’ αυτή την κατεύθυνση. 

Τι να κάνουμε 

Μ’ αυτές τις δυνατότητες και αδυναμίες πρέπει ν’ 
αναμετρηθεί το κίνημα το αμέσως επόμενο διάστημα. 
Οι ευκαιρίες δεν θα λείψουν, αλλά χρειάζεται μια σω¬ 
στή πολιτική. Που να συνδυάζει την προσπάθεια να ρι¬ 
ζώσουμε στους εργαζόμενους και στους αγώνες τους 
«όπως αυτά είναι» - δηλαδή όπως διεξάγονται μέσα 
από τις ομοσπονδίες και τα σωματεία, χωρίς άσφαιρες 
κραυγές ενάντια στην «ξεπουλημένη ΓΣΕΕ» αλλά δι¬ 
ατηρώντας την ουσία της αντιπαράθεσης με την γρα¬ 
φειοκρατία. Προσπαθώντας δηλαδή να βαθύνουμε, να 
γενικεύσουμε και να συκγνεντρώσουμε τους αγώνες, 
σπρώχνοντας παράλληλα προς όλο και πιο ενοποιητι- 
κές μορφές, «κέντρα αγώνα», οργανωτικά και πολιτι¬ 
κά, που θα διευκολύνουν τον συντονισμό αλλά και την 
όσο το δυνατό πιο μεγάλη και πιο ενεργητική συμμε¬ 
τοχή των μαζών. Η εμπειρία του κινήματος των πλα¬ 
τειών μπορεί να φανεί χρήσιμη σ’ αυτό. Αυτή θα είναι 
η πιο ουσιαστική συμβολή στη μετατροπή των σημερι¬ 
νών αγώνων σε μια γενικευμένη εξέγερση, που «πλανά- 
ται στον αέρα» και πρέπει να τη βοήθησουμε να ενσαρ¬ 
κωθεί στην πραγματικότητα. 

■ Σταύρος Σκεύος 


επίκαιρα... 

Πόλεμο στον πόλεμο των μεταλλείων χρυσού! 

Σφοδρές συγκρούσεις με την αστυνομία ξέσπασαν στις 21/10 
στις Σκουριές Χαλκιδικής, όπου επί 3 μήνες οι κάτοικοι αντιστέκο¬ 
νται στην εξόρυξη χρυσού, που ισοδυναμεί με περιβαλλοντική κα¬ 
ταστροφή και είναι ένα οικονομικό σκάνδαλο. 

Η εταιρία «ΕΛΛΗΝΙΚΟΣ ΧΡΥΣΟΣ Α.Ε.» αγόρασε τις εγκα¬ 
ταστάσεις των Μεταλλείων Κασσάνδρας το 2003 από το ελληνι¬ 
κό Δημόσιο αντί 11 εκ. ευρώ, ενώ έχει απαλλαγεί από όλους τους 
φόρους και άλλες οικονομικές υποχρεώσεις και επιπλέον απέσπα¬ 
σε από την Κομισιόν κονδύλι ύψους 15,3 εκ. ευρώ. Δεν αρκέστη- 
κε σ’ αυτό και επέκτεινε τις δράστη ριότητές της σε μια έκταση 314 
χιλ. στρεμμάτων, στην πλειοψηφία τους δασικών εκτάσεων, εκ των 
οποίων 100 χιλ. είναι ενταγμένα στο δίκτυο προστατευόμενων πε¬ 
ριοχών ΝαΐιίΓα 2000, με κεντρικό σημείο το όρος Κάκαβος, που 
υδροδοτεί μεγάλο μέρος των χωριών της περιοχής. 

Στις 6/8 και 9/9, όταν εκατοντάδες κάτοικοι των χωριών Χο¬ 
ντρό Δένδρο και Ιερισσός, κοντά στο δάσος των Σκουριών, προ¬ 
σπάθησαν να σταματήσουν τα έργα, η αστυνομία τους επιτέθηκε 
με δακρυγόνα και πλαστικές σφαίρες. Οι συγκρούσεις επεκτάθη- 
καν και στα δύο χωριά και τουλάχιστον δέκα διαδηλωτές προσή- 
χθησαν. Στη συνέχεια, γνωστοποιήθηκε το απαράδεκτο έγγραφο 
του υπουργείου Περιβάλλοντος προς το δασαρχείο Αρναίας, σύμ¬ 
φωνα με το οποίο θα πρέπει να υπογραφεί πρωτόκολλο εγκατά¬ 
στασης και υλοτόμησης με την «ΕΛΛΗΝΙΚΟΣ ΧΡΥΣΟΣ Α.Ε.» για 
την υλοτόμηση δάσους στις Σκουριές. Η μαζική διαδήλωση που 
πραγματοποίησαν οι κάτοικοι στις 21/10 από την Ιερισσό προς τις 
Σκουριές ως απάντηση στο Υπουργείο, χτυπήθηκε κι αυτή από τα 
ΜΑΤ που καταδίωξαν και ξυλοκόπησαν άγρια διαδηλωτές κάθε 
ηλικίας, πετώντας δακρυγόνα ακόμα και μέσα στα αυτοκίνητά 
τους, ενώ έγιναν και 21 προσαγωγές. 

«Στρατιωτικός νόμος» στις παρελάσεις 

Με μοναδικούς θεατές τα πρόσωπα της πολιτικής ελίτ και 
τους ένστολους που τους φυλούσαν, διεξήχθησαν οι παρελάσεις 
της 28ης Οκτωβρίου, τόσο η μαθητική όσο και η στρατιωτική. 
Στη Θεσσαλονίκη, επειδή οι παρελάσεις συνέπεσαν με τους εορ¬ 
τασμούς των 100 χρόνων από την ένταξή της στο ελληνικό κρά¬ 
τος, με πρωτοβουλία βουλευτών της ΝΔ συνοδεύτηκαν και από 
πομπώδεις εκδηλώσεις, τόσο άθλιες που ακόμα και ο δήμαρχος 
Γ. Μπουτάρης τις χαρακτήρισε «χουντικές» και «καρακιτσαριό». 
Η κοινωνία της Θεσσαλονίκης αδιαφόρησε πλήρως γι’ αυτές τις 
γελοιότητες, που πλασάρει η κατοχική κυβέρνηση ως εκδηλώσεις 
«εθνικής ομοψυχίας». Έτσι κι αλλιώς, όσοι ήρθαν να δουν τα παι¬ 
διά τους στη μαθητική παρέλαση, δεν μπορούσαν καν να την πλη¬ 
σιάσουν, αποκλεισμένοι από αστυνομικές αλλά ακόμα και στρατι¬ 
ωτικές δυνάμεις με οπλισμό! 

Συνεχίζοντας το παιχνίδι των εκβιασμών, η κυβέρνηση χρησι¬ 
μοποίησε την επέτειο για να φέρει στις λαϊκές μάζες μνήμες από το 
παρελθόν. Στην Κέρκυρα, ένας αγωνιστής συνελήφθη και αντιμε¬ 
τωπίζει κατηγορίες επειδή είχε αναρτήσει φωτογραφία στην σελίδα 
του στο ΕαεοΒοοΕ, όπου έδειχνε αστυνομικούς να καλύπτουν χρυ- 
σαυγίτες σε μικροσυγκρούσεις με αριστερές και αντιφασιστικές ορ¬ 
γανώσεις κατά τη διάρκεια της παρέλασης. 

Δίωξη Κ. Βαξεβάνη: Να σταματήσει το κυνήγι μαγίσσων 

Παραδειγματική και λυσσαλέα επίθεση εξαπέλυσε η κυβέρνηση 
των τροϊκανών κατά του δημοσιογράφου Κώστα Βαξεβάνη, αφού 
δημοσίευσε στο περιοδικό του ΗοΐΌο§ 2.059 ονόματα της περί¬ 
φημης λίστας Λαγκάρντ, όπου περιλαμβάνονται ονόματα μεγα- 
λοεπιχειρηματιών, τραπεζιτών, εφοπλιστών αλλά και δημοσιογρά¬ 
φων που διατηρούν καταθέσεις εκατομμυρίων στην τράπεζα Η8ΒΘ 
στην Ελβετία. Τα δεδομένα αυτά υπήρχαν στο στικάκι που «έχασε» 
ο Βενιζέλος και στο ΟΌ που «ξέχασε» ο Παπακωνσταντίνου, ενώ 
μόλις διέρρευσαν και αποκαλύφθηκαν προκάλεσαν τέτοιο σάλο, 
ώστε αμέσως επενέβη η Εισαγγελία Πλημμελειοδικών Αθηνών εκ- 
δίδοντας ένταλμα σύλληψης του Βαξεβάνη. 

Ο Βαξεβάνης συνελήφθη στις 28/10 και πέρασε αυτόφωρο την 
επομένη, κατηγορούμενος για παραβίαση του νόμου περί προ¬ 
σωπικών δεδομένων. Η ΕΣΗΕΑ, τα κόμματα της αντιπολίτευσης 
και κοινωνικοί φορείς απαίτησαν την απελευθέρωσή του. Αυτή η 
σκανδαλώδης δίκη απασχόλησε ελληνικά και ξένα μέσα ενημέ¬ 
ρωσης και προκάλεσε οργή και αγανάκτηση σ’ όλη την κοινωνία. 
Έτσι, ήταν αναμενόμενο ν’ αθωωθεί στο δικαστήριο, που έκρινε ότι 
«καλώς δημοσίευσε την λίστα, αφού το δημόσιο συμφέρον υπερ¬ 
τερεί των προσωπικών δεδομένων». Παραμένει όμως η χαρακτη¬ 
ριστική προσπάθεια επιβολής μαύρης λογοκρισίας από μέρους του 
σάπιου καθεστώτος, που μάλιστα εκδηλώθηκε τις ίδιες μέρες και με 
την κραυγαλέα απομάκρυνση παρουσιαστών από την πρωινή ζώνη 
της κρατικής τηλεόρασης, επειδή θεωρήθηκε ότι άσκησαν μια υπο¬ 
τυπώδη κριτική στον υπουργό δημόσιας τάξης Δένδια. 

Γιάννενα 

Κινητοποιήσεις των 5μηνιτών στους 
Δήμους... 

Απλήρωτοι παραμένουν οι εργαζόμενοι, που έχουν προ- 
σληφθεί με συμβάσεις διάρκειας 5 μηνών μέσω των Προ¬ 
γραμμάτων Κοινωφελούς Εργασίας στους δήμους του νο¬ 
μού Ιωαννίνων. Με διαδοχικές συνελεύσεις, επίσχεση εργα¬ 
σίας διάρκειας 15 ημερών και συνεχείς παραστάσεις διαμαρ¬ 
τυρίας έξω από την Περιφέρεια Ιωαννίνων και το Δημαρ¬ 
χείο, διεκδικούν τα δεδουλευμένα τους. Η επίσχεση εργα¬ 
σίας, με μεγάλη συμμετοχή στους χώρους εργασίας, έληξε 
την Τετάρτη 17/10 ύστερα από την καταβολή χρωστούμε- 
νων αντίστοιχων σε περίπου ενάμιση μήνα εργασίας (Ιού¬ 
λιο και Αύγουστο). Σε συνέλευσή τους την ίδια μέρα, οι ερ¬ 
γαζόμενοι αποφάσισαν να σταματήσουν τις κινητοποιήσεις 
και να αναμένουν την στάση του υπουργείου σχετικά με την 
αποπληρωμή των υπόλοιπων χρωστούμενων σχεδόν δυό- 
μιση μηνών. 

Η κυβέρνηση έχει δεσμευτεί να καλύψει τις εκκρεμότη- 
τές της απέναντι στους εργαζομένους έως τις 10/11. Πιθα¬ 
νότατα πρόκειται για έναν ακόμη εμπαιγμό εις βάρος των 
εργαζομένων, που έχουν συνηθίσει σε υποσχέσεις ημερομη¬ 
νιών πληρωμής. Τα πράγματα δυσκολεύουν για τους εργα¬ 
ζόμενους, καθώς η σύμβαση λήγει στα μέσα Δεκεμβρίου και 
έπειτα θα βρίσκονται σε δεινή διαπραγματευτική θέση αφού 
θα είναι εκτός εργασίας. Αφού οι κινητοποιήσεις τους επέ¬ 
βαλαν την αποπληρωμή έστω και ενάμιση μισθού για τρεις 
μήνες εργασίας, οι εργαζόμενοι δεν έχουν καμία άλλη επι¬ 
λογή παρά μόνο την συνέχιση των κινητοποιήσεων, έναν 
σκληρό αγώνα για τα αυτονόητα. 

Οι 5μηνίτες εργαζόμενοι με αυτοπεποίθηση και πίστη 
στις δυνατότητες του αγώνα τους, πρέπει να συνεχίσουν να 
διεκδικούν δυναμικά με επίσχεση εργασίας και συνεχή πα¬ 
ρουσία και πίεση στους τοπικούς φορείς εξουσίας. Στηρι- 
ζόμενοι στις αποφάσεις της συνέλευσής τους, αντίθετα σε 
κάθε μεμψιμοιρία και ηττοπάθεια που συνειδητά εκφράζεται 
και διαχέεται από κάποιες £ δήθεν’ αγωνιστικές φωνές. Χα¬ 
ρακτηριστικά, 5μηνίτες εργαζόμενοι που πρόσκεινται στο 
ΠΑΜΕ, προδίκαζαν την έκβαση του αγώνα ως χαμένη υπό¬ 
θεση και εν μέσω των κλιμακούμενων κινητοποιήσεων κα- 
λούσαν τους εργαζόμενους να σταματήσουν την επίσχεση 
και να επιστρέφουν στις δουλειές τους £ με ψηλά το κεφάλι 5 , 
μια έκκληση που απορρίφτηκε από το σύνολο των εργαζο¬ 
μένων. Αυτό, μάλιστα, μόλις δύο μέρες πριν την καταβολή 
των μισθών των δύο μηνών. 


- ΕΡΓΑΖΟΜΕΝΟΙ - 

... και το ξεπούλημα της Δωδώνης 

Ολοκληρώθηκε στις 2/11 το ξεπούλημα της γαλακτο¬ 
βιομηχανίας της Δωδώνης, ενός από τα μεγαλύτερα κρατι¬ 
κά φιλέτα του προγράμματος ιδιωτικοποιήσεων, και ανήκει 
πλέον στην κοινοπραξία του Εεά §0 ίίιηά 5ΐΓαΐ6§ίε Ιηίΐίαΐίνεδ 
υΚ ΕΕΡ και της δίηιοδ Εοοά &οιιρ. Στην κοινοπραξία έχει 
περάσει και το 67,7% της ΑΤΕ, ενώ το υπόλοιπο 33,3% πα¬ 
ραμένει στις αγροτικές ενώσεις. Μετά την ολοκλήρωση της 
μεταβίβασης, η νέα ιδιοκτησία επιχείρησε να εισέλθει στο 
υπό κατάληψη από τους κτηνοτρόφους εργοστάσιο με την 
βοήθεια της αστυνομίας. Έπειτα από συγκρούσεις κτηνο¬ 
τροφών και ΜΑΤ ακολούθησαν συλλήψεις εκπρόσωπων 
αγροτικών συνεταιρισμών και μηνύσεις από την πλευρά της 
ιδιοκτησίας. 

Ο διαγωνισμός για την ανάδειξη πλειοδότη αγοραστή 
ήταν μάλλον φάρσα. Τα Αφεντικά αγροτικών ενώσεων τύ¬ 
που Μπαλτογιάννη (πρόεδρος της Ένωσης Αγροτικών Συ¬ 
νεταιρισμών Ιωαννίνων) μαζί με τοπικούς παράγοντες -και 
όχι μόνο- κόπτονταν η επιχείρηση να περάσει από την μία 
στα χέρια της ΒΙΚΟΣ και από την άλλη της δίηιοδ Εοοά 
ΟΐΌΐιρ. Η τελευταία, που συνιστά το 10% της κοινοπραξίας 
και ήταν τόσο καιρό διανομέας των προϊόντων της Δωδώ¬ 
νης, χρωστάει στη γαλακτοβιομηχανία περίπου 12 εκατομ¬ 
μύρια. Ωστόσο, παρά τις οφειλές της, η δίηιοδ Εοοά &οιιρ 
έχει μερίδιο στην αγοραπωλησία της Δωδώνης, που μόνο το 
αποθεματικό της κυμαίνεται στα 40 εκατομμύρια! 

Η κρατικοσυναιτεριστική Δωδώνη ήταν από τις πιο 
ισχυρές επιχειρήσεις του κλάδου. Στηρίζει περισσότερους 
από 7.000 παραγωγούς και απασχολεί περίπου 500 εργαζό¬ 
μενους. Ρυθμίζει την τιμή των γαλακτοκομικών προϊόντων 
και την κατοχύρωση προϊόντων με εθνική ονομασία προέ¬ 
λευσης. Η ιδιωτικοποίηση της επιχείρησης θα σημάνει την 
παύση αυτού του ρόλου της, την επιδείνωση των εργασια¬ 
κών σχέσεων (άμεσα μπαίνει το ζήτημα της ανανέωσης των 
εποχιακών συμβάσεων), την κατακόρυφη αύξηση των τι¬ 
μών των γαλακτοκομικών προϊόντων, ενώ οι μικροπαραγω- 
γοί θα πουλάνε το γάλα τους σε εξευτελιστικές τιμές. 

Οι εργαζόμενοι στη Δωδώνη πρέπει να κινητοποιηθούν 
ενάντια στο νέο ιδιοκτησιακό καθεστώς, μαζί με τους κτη¬ 
νοτρόφους που το τελευταίο διάστημα κατέλαβαν το εργο¬ 
στάσιο, συμμετείχαν στις απεργίες, έκαναν συνεχείς παρα¬ 
στάσεις διαμαρτυρίας στους τοπικούς φορείς και διέδωσαν 
ευρέως το πρόβλημα. Ολόκληρη η κοινωνία πρέπει να υπο¬ 
στηρίξει τον αγώνα ενάντια στην νομιμοποίηση του ξεπου¬ 
λήματος της Δωδώνης, με αίτημα την εθνικοποίηση της επι¬ 
χείρησης κάτω από εργατικό έλεγχο. 


Ραγδαία φιιυπ κεφαλαίων από την Ελλάδα 


-> Εκτός από το ξεπούλημα της Δωδώνης, μια ακόμη από 
τις μεγαλύτερες γαλακτοβιομηχανίες, η ΦΑΓΕ, αποφάσισε 
να μεταφέρει την έδρα της στο Λουξεμβούργο. Συγκεκρι¬ 
μένα, στις 1/10 ολοκληρώθηκε η «αναδιάρθρωση», με την 
ΕΑΟΕ ΙηΐεΓηαΐίοηαΙ δΑ, νεοσυσταθείσα εταιρεία με έδρα 
το Λουξεμβούργο, να είναι πλέον η μητρική εταιρεία για 
το σύνολο των δραστηριοτήτων του ομίλου. Τα εργοστά¬ 
σια της ΦΑΓΕ, που απασχολούν περίπου 1.000 εργαζόμε¬ 
νους, θα παραμείνουν στην Ελλάδα, αλλά η έδρα της εται¬ 
ρίας θα είναι στο Λουξεμβούργο, με στόχο την χαμηλότερη 
φορολόγηση και τους ευνοϊκότερους όρους χρηματοδότη¬ 
σης από ξένες τράπεζες. 

-> Τον ίδιο δρόμο πήρε και η πολυεθνική Οοαι-Οο1α/3Ε. Η 
ελβετική Οοεα-Οοία ΗΒΟ ανακοίνωσε την υποβολή προαι¬ 
ρετικής δημόσιας πρότασης ανταλλαγής για την απόκτηση 
του συνόλου των κοινών ονομαστικών μετοχών της «Οκα- 
ΟοΗ Ελληνική Εταιρεία Εμφιαλώσεως Α.Ε.», τις οποίες η 
Οοοα-Οοία ΗΒΟ ΑΟ δεν κατέχει άμεσα ή έμμεσα, έναντι 
νέων κοινών ονομαστικών μετοχών της Οοοα-Οοία ΗΒΟ 
ΑΟ. Σκοπός είναι η διευκόλυνση της εισαγωγής της Οοεα- 
ΟοΗ Ηεΐΐεηίε στα χρηματιστήρια του Λονδίνου και της 
Νέας Υόρκης μέσω μιας νέας ελβετικής εταιρείας συμμετο¬ 
χών. Η απόφαση αυτή ήρθε σαν συνέχεια της προσπάθειας 
της διοίκησης της εταιρείας το Μάρτη του 2012 για κλείσι¬ 
μο δύο παραγωγικών μονάδων στη Θεσσαλονίκη, που τε¬ 
λικά είχε ακυρωθεί λόγω της απεργίας διάρκειας όπου προ¬ 
χώρησαν οι εργαζόμενοι. 

Τα παραδείγματα αυτά όμως δεν είναι τα μοναδικά. Τον 
δρόμο άνοιξε, ακριβώς έναν χρόνο πριν, μεγάλη αλυσίδα 
λιανικού εμπορίου που ειδικεύεται στα ηλεκτρονικά προϊ¬ 
όντα, η γερμανική δαΐιιπι, που είδε τον τζίρο της να συρ¬ 
ρικνώνεται απότομα. Ακολούθησε η γαλλική ΟαιτείοιίΓβ, 
που διατηρεί αλυσίδες σουπερμάρκετ, εταιρείες φαρμα¬ 
κευτικές/χημικών υλών όπως η Βαγεπι, κολοσσοί διακί¬ 
νησης υγρών καυσίμων όπως οι ΒΡ και δΗεΙΙ και τράπεζες 


όπως η γαλλική &εάίΐ Α^πεοίε (είχε την Εμπορική). Κοι¬ 
νό χαρακτηριστικό είναι ότι πρόκειται για πολυεθνικές, που 
αφού θησαύρισαν μέσω της εκμετάλλευσης των εργαζομέ¬ 
νων, διαβλέποντας την χρεοκοπία της ελληνικής οικονομί¬ 
ας τα μάζεψαν και έφυγαν (επιδιώκοντας ν 5 αντλήσουν αλ¬ 
λού υπερκέρδη ή τουλάχιστον να περιορίσουν την έκθεσή 
τους στο ασταθές περιβάλλον της ελληνικής οικονομίας), 
επιβεβαιώνοντας ότι η μόνη πατρίδα που γνωρίζει το κεφά¬ 
λαιο είναι το κέρδος. Όλες αυτές οι επιχειρήσεις στο επόμε¬ 
νο διάστημα κινδυνεύουν να συρρικνωθούν ριζικά ή να βά¬ 
λουν λουκέτο. 

-> Την εικόνα συμπληρώνει η απειλή της χρεοκοπίας για 
τον μεγαλοκαπιταλιστή Μπάμπη Βωβό, του οποίου η κα¬ 
τασκευαστική εταιρεία βρίσκεται μπροστά στην οικονομι¬ 
κή κατάρρευση. Στις 28/11 εκδικάζεται η αίτηση υπαγω¬ 
γής στο άρθρο 99. Αφού πρώτα το κράτος έθρεψε «υγιείς 
επιχειρηματίες» σαν το Βωβό, με κάθε είδους φοροαπαλ¬ 
λαγές, κρατικές επιχορηγήσεις, αναθέσεις έργων κ.λπ. και 
τους επέτρεψε να χτίσουν αμύθητες περιουσίες, τώρα πα¬ 
ρέχει και την προστασία που αναζητούν απέναντι στους πι¬ 
στωτές τους. 

Η μαζική φυγή κεφαλαίων αποτελεί έκδηλο σημά¬ 
δι της χρεοκοπίας του ελληνικού καπιταλισμού, της υπο- 
βάθμισης και περιθωριοποίησής του στον παγκόσμιο κα¬ 
ταμερισμό εργασίας, του «επαρχιωτισμού» του. Στην επο¬ 
χή της «παγκοσμιοποίησης», της πρωτοφανούς ιστορικά 
διεθνοποίησης του κεφαλαίου, ο ελληνικός καπιταλισμός 
όχι μόνο έχει χάσει το τρένο της σύνδεσής του με σημαντι¬ 
κές διεθνείς εξαγορές και συγχωνεύσεις, αλλά αποψιλώνε- 
ται και απ 5 αυτά τα κεφάλαια που είχε καταφέρει να προ- 
σελκύσει ή διατηρούσε ακόμα. Η δομική κρίση του επιδει¬ 
νώθηκε από την πρόσδεση στο άρμα του ευρωπαϊκού καπι¬ 
ταλισμού, προσλαμβάνοντας πλέον διαστάσεις κατάρρευ¬ 
σης όταν η Ε.Ε. βρέθηκε στο επίκεντρο της παγκόσμιας οι¬ 
κονομικής κρίσης. 

ΟΑΚΚΕΡΟυΚ-ΜΑΡΙΝΟΠΟΥΛΟΣ-ΌΙΑ 

Απολογισμός εκλογών του 
Επιχειρησιακού Σωματείου 

Την εβδομάδα 14-21 Οκτωβρίου διεξήχθησαν οι 
εκλογές του επιχειρησιακού σωματείου στα ΟαπτίόιΐΓ- 
Μαρινόπουλος-ϋία. Για πρώτη φορά κατέβηκαν δύο 
ξεχωριστά ψηφοδέλτια. Το πρώτο ήταν το «ενιαίο ψη¬ 
φοδέλτιο», που πάντα κατέβαινε και πρόσκειται στο 
ΚΚΕ, και το δεύτερο αυτό της Αντεπίθεσης των Εργα¬ 
ζομένων στο Εμπόριο, συνδικαλιστικής παράταξης της 
ΟΚΔΕ. Η Αντεπίθεση συμμετείχε μόνο στις εκλογές 
για το παράρτημα Αττικής και όχι πανελλαδικά. 

Κάνοντας έναν απολογισμό, στις εκλογές υπήρ¬ 
ξε σημαντική αύξηση των ψηφισάντων από τις προη¬ 
γούμενες, περίπου τετρακόσιοι ψήφοι παραπάνω, από 
1.100 στους 1.500. Είναι πάντως περίεργο ότι απ’ αυ¬ 
τούς τους 1.500 ψήφους πανελλαδικά μόνο οι 500 ήταν 
από την Αθήνα, δηλαδή το 1/3, πράγμα το οποίο προ- 
καλεί κάποιες σκέψεις δεδομένης της κατανομής των 
καταστημάτων της εταιρίας. 

Στο παράρτημα Αττικής, η Αντεπίθεση πήρε 5 ψή¬ 
φους και 479 το «ενιαίο ψηφοδέλτιο», ενώ υπήρχαν δε¬ 
καέξι άκυρα (τα πιο πολλά ήταν διπλά ψηφοδέλτια). 
Χωρίς να συνιστά κάτι ιδιαίτερα σημαντικό για την 
Αντεπίθεση, αυτό το αποτέλεσμα είναι μια θετική πρώ¬ 
τη εμφάνιση και ένα πρώτο βήμα, που δείχνει ότι αν γι¬ 
νόταν μια συστηματική δουλειά πιο έγκαιρα ίσως να 
είχαμε καλύτερα αποτελέσματα. 

Εδώ πρέπει να αναφέρουμε την ύποπτη πρακτική 
της ηγεσίας του σωματείου, που ελέγχεται από το ΚΚΕ 
και το ΠΑΜΕ. Πατώντας πάνω στο νόμο 1264/82 (που 
ρυθμίζει τα βασικά συνδικαλιστικά θέματα) και στο 
καταστατικό του σωματείου, δεν άφησε να ψηφίσουν 
συνάδελφοι που γράφτηκαν στο σωματείο την εβδο¬ 
μάδα των εκλογών. Τυπικά, αυτό είναι σύμφωνο με 
τις διατάξεις του νόμου και του καταστατικού. Ο ου¬ 
σιαστικός, όμως, λόγος ήταν ότι οι συνάδελφοι αυτοί 
γράφτηκαν μέσα από την επέμβασης της Αντεπίθεσης. 
Γνωρίζοντας από πρώτο χέρι την τακτική του ΚΚΕ και 
του ΠΑΜΕ μέσα στα συνδικάτα, ιδιαίτερα σ αυτά που 
ελέγχει απόλυτα, και στο εργατικό κίνημα γενικότερα, 
έχουμε κάθε δικαίωμα να θεωρούμε ότι αυτή η τακτική 
είναι τουλάχιστον αντιδημοκρατική και εκ του πονη¬ 
ρού. Ιδιαίτερα μάλιστα για ένα σωματείο και μια ηγε¬ 
σία που συνεχώς ευαγγελίζεται τις ταξικές και ακόμα 
τις κομμουνιστικές ιδέες. 

Η επέμβαση της Αντεπίθεσης στο διάστημα πριν 
από τις εκλογές βασίστηκε σε επισκέψεις σε καταστή¬ 
ματα της Αθήνας, μοίρασμα κειμένου με τις θέσεις της 
και στην προσπάθεια να συζητήσουμε με τους εργαζό¬ 
μενους. Ήταν μια καλή εμπειρία, που πρέπει να την συ- 
νεχίσουμε. Φάνηκε, έστω κι απ 5 αυτή την πρώτη προ¬ 
σπάθεια, ότι οι συνάδελφοι αναζητούν και θέλουν να 
δουν κάτι διαφορετικό απ 5 ό,τι έχει δείξει μέχρι τώρα το 
σωματείο. Κάτι που να δίνει μια πιο ζωντανή και αγω¬ 
νιστική κατεύθυνση, μια πραγματική αντίσταση ενά¬ 
ντια στις επιθεσεις της εργοδοσίας μέσα στην επιχείρη¬ 
ση αλλά και ενάντια στη γενικότερη τραγική κατάστα¬ 
ση όπου μας έχουν φέρει η τρικομματική κυβέρνηση, η 
Ε.Ε. και το ΔΝΤ. Γιατί πρέπει να πούμε ότι η καθημερι¬ 
νή παρουσία του σωματείου μέσα στους χώρους δου¬ 
λειάς είναι από ισχνή έως ανύπαρκτη, εκτός από επιλε¬ 
κτικές περιπτώσεις. 

Πέρα και μετά από τις εκλογές του σωματείου, πρέ¬ 
πει όλοι εμείς οι εργαζόμενοι να γραφτούμε στα σωμα¬ 
τεία μας, να στήσουμε παντού επιτροπές δράσης. Να 
αντισταθούμε στην αδυσώπητη χούντα της συγκυβέρ¬ 
νησης, της Τρόικας, των Μνημονίων που μυρίζουν θά¬ 
νατο και του κεφαλαίου, κάνοντας πράξη το σύνθημα 
«ή αυτοί ή εμείς» με καταλήψεις και απεργίες διάρκει¬ 
ας. Για να τους ξαποστείλουμε μια και καλή και να κα¬ 
ταργήσουμε στην πράξη τα Μνημόνια τους και όλα τα 
βάρβαρα και αντιλαϊκά μέτρα. 

■ Παναγιώτης Μητρόγιαννης 
Αντεπίθεση των Εργαζομένων στο Εμπόριο 

Αντι-συνδικαλιστική απόλυση 


ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 


Τον Μάρτη του 2012, η εργοδοσία του 
ψητοπωλείου «Τσιτσί φαί» στην Ευκαρπία 
Θεσσαλονίκης, προφασιζόμενη αναμόρφω¬ 
ση του καταστήματος, εξωθεί σε παραίτηση 
5 εργαζόμενους, ενώ προχωρά σε αυθαίρετη 
μείωση μισθού έως και 200 ευρώ στους υπό¬ 
λοιπους. 

Αυτή ήταν η σταγόνα που ξεχείλισε το 
ποτήρι. Οι εργαζόμενοι, έχοντας ήδη ανε¬ 
χτεί πολλές αυθαιρεσίες (μη καταβολή δώ¬ 
ρων, επιδομάτων, νυχτερινών και αργιών), έρ¬ 
χονται σ’ επαφή με την Αντεπίθεση των Ερ¬ 
γαζομένων στον Επισιτισμό, γράφονται στο 
Συνδικάτο Επισιτισμού και προχωρούν σε κα¬ 
ταγγελίες στην Επιθεώρηση Εργασίας. Η ερ¬ 
γοδοσία απο¬ 
λύει άμεσα άλ¬ 
λους 3 εργαζό¬ 
μενους. Απέ¬ 
ναντι στη νέα 
επίθεση, οι ερ¬ 
γαζόμενοι καταθέτουν αγωγές για άκυρη 
απόλυση και μη καταβολή δεδουλευμένων, 
ενώ συγκροτούν Επιτροπή ξεκινώντας έναν 
αγώνα με αφισοκολλήσεις στην περιοχή και 
κινητοποιήσεις έξω από το μαγαζί. 

Μετά την πρώτη παράσταση διαμαρτυρί¬ 
ας, η εργοδοσία κλείνει το κατάστημα. Επιδι¬ 
ώκει να ιδρύσει νέα εταιρεία, για να το ξανα¬ 
νθίζει με νέο όνομα και «νέους» ιδιοκτήτες, 
ώστε να απαγορεύσει στους εργαζόμενους 
τις κινητοποιήσεις. Επίσης προσπαθεί με δι¬ 
άφορους τρόπους να τρομοκρατήσει τους 
εργαζόμενους, καλώντας την αστυνομία τη 
μέρα της κινητοποίησης, κάνοντας «επισκέ¬ 
ψεις» στους εργαζόμενους στις νέες δουλειές 
τους, απειλώντας ότι αν δεν σταματήσουν τις 
διεκδικήσεις τους θα τους «καρφώσει» στους 
εργοδότες κ.λπ. 

Απέναντι στην εργοδοτική τρομοκρατία, 
οι εργαζόμενοι στο «Τσιτσί φαί» είναι αποφα¬ 
σισμένοι να συνεχίσουν τον αγώνα μέχρι τη 
δικαίωσή τους: την επαναπρόσληψη των ερ¬ 
γαζομένων και την καταβολή των δεδουλευ¬ 
μένων. 



Στις 9/10, η εργοδοσία στα Οοοάγ’δ της οδού Παπάφη 
στη Θεσσαλονίκη ανακοίνωσε στον διανομέα φαγητού Λ.Χ. 
την απόλυσή του, προφασιζόμενη το κλείσιμο του τμήματος 
(άεϋνεΓγ) όπου δούλευε. 

Η αλήθεια όμως είναι εντελώς διαφορετική. Ο συνάδελ¬ 
φος, ήδη από τον προηγούμενο Σεπτέμβρη, είχε διεκδικήσει 
και κέρδισε καθυστερούμενους μισθούς και επιδόματα ετών, με 
τη βοήθεια και της Αντεπίθεσης των Εργαζομένων στον Επισι¬ 
τισμό. Μετά απ’ αυτό, η εργοδοσία δημιούργησε εχθρικό κλίμα 
απέναντι του, για να τον εξαναγκάσει σε παραίτηση. Μάταια 
όμως, αφού ο συνάδελφος όχι μόνο συνέχισε κανονικά αλλά 
προσπαθούσε να οργανώσει και τους υπόλοιπους, που βιώ- 
νουν εδώ και καιρό την ασυδοσία της εργοδοσίας. 

Στις αρχές Οκτωβρίου και χωρίς κανένα πρόσχημα, η ερ¬ 
γοδοσία εκβίασε όλους τους εργαζόμενους για την υπογραφή 

ατομικών συμ¬ 
βάσεων εργα- 
σίας, με μειώ- 

στον ΕΠΙΣΙΤΙΣΜΟ (ήΈμ\ σε[ς στου ^ 

σθούς έως και 
40%. Επιπλέ¬ 
ον, ιδιαίτερα προκλητικά, απαιτούσε περισσότερη προσπάθεια 
στις ήδη εξαντλητικές βάρδιες. 

Ο εργοδότης, εκμεταλλευόμενος την κρίση και την ανά¬ 
γκη για εργασία, καθυστερούσε τη μισθοδοσία, κάνοντας στά¬ 
ση πληρωμών έως και 3 μήνες, ενώ χρωστάει δώρα και επιδό¬ 
ματα αρκετών ετών. Απ’ αυτές τις υπερβολικές απαιτήσεις και 
μεθοδεύσεις της εργοδοσίας, δυο εργαζόμενοι αναγκάστηκαν 
να παραιτηθούν, αφού οι αντοχές τους είχαν εξαντληθεί. Ταυ¬ 
τόχρονα, η εργοδοσία απολύει τον Λ.Χ., τον μοναδικό εργαζό¬ 
μενο που δεν υπέγραψε τη νέα ατομική σύμβαση εργασίας. Το 
πρόσχημα της απόλυσής του, δηλαδή το σταμάτημα διανομής 
φαγητού, δεν ισχύει αφού μετά από λίγες μέρες η διανομή φα¬ 
γητού συνεχίζει να λειτουργεί κανονικά. Ο στόχος της εργο¬ 
δοσίας ήταν ξεκάθαρος: να απολύσει εκδικητικά και καταχρη¬ 
στικά τον συνάδελφο, να σβήσει μια εστία αντίστασης, να τρο¬ 
μοκρατήσει τους υπόλοιπους εργαζόμενους. Ο Λ.Χ. προχώρη¬ 
σε σε αγωγή για παράνομη απόλυση, ενώ ξεκίνησαν παραστά¬ 
σεις διαμαρτυρίας έξω από το κατάστημα από την Αντεπίθεση. 
Απέναντι στην κρίση, τα μνημόνια και την εργοδοτική αυθαι¬ 
ρεσία, δεν θα πρέπει ν’ αφήσουμε κανέναν μόνο του. Πρέπει να 
στηρίξουμε μαζικά τις κινητοποιήσεις για την επαναφορά του 
συνάδελφου στην εργασία του και να υπερασπιστούμε όλα τα 
εργατικά μας δικαιώματα. 


ΑΠΘ : αγώνας ενάντια στο 
σύγχρονο δουλεμπόριο 

Για πάνω από 50 μέρες, από τις 20/9, οι 350 περίπου ερ¬ 
γαζόμενοι στα τμήματα καθαριότητας και συντήρησης του 
Αριστοτέλειου Πανεπιστημίου Θεσσαλονίκης, μέσω της ερ¬ 
γολαβικής εταιρείας «ΟΙΚΟΛΟΓΙΚΗ», βρίσκονται σε απερ¬ 
γία διάρκειας και κατάληψη της πρυτανείας, όντας απλήρω¬ 
τοι εδώ και 3 περίπου μήνες. Παράλληλα περιφρουρούν επί 
24ώρου βάσεως το ΑΠΘ, ενώ σχεδόν καθημερινά αποκλεί¬ 
ουν και μια σχολή. 

Ήδη την προηγούμενη εβδομάδα, «εθελοντές» φοιτη¬ 
τές, καθηγητές και διάφορα τσιράκια της «ΟΙΚΟΛΟΓΙ¬ 
ΚΗΣ» προσπάθησαν να σπάσουν την απεργία ξεκινώντας 
την αποκομιδή σκουπιδιών. Απωθήθηκαν όμως δυναμικά 
από την περιφρούρηση των εργαζομένων και των φοιτητών 
της «Πρωτοβουλίας Αλληλεγγύης» στους εργαζόμενους. 

Πρύτανης και εργολάβος, σε αγαστή συνεργασία, αφού 
δεν μπόρεσαν να ξεγελάσουν τους εργαζόμενους με προ- 
τάσεις-παρωδία, σκλήρυναν την στάση τους. Όχι μόνο δεν 
ανανέωσαν την σύμβαση 52 εργαζομένων τεχνικών, αλλά 
τους έστειλαν και εξωδίκως την απόλυσή τους. Έτσι θέλη¬ 
σαν να στείλουν μήνυμα στους υπόλοιπους 300 εργαζόμε¬ 
νους του τμήματος καθαριότητας, των οποίων οι συμβάσεις 
τελειώνουν στις 16/11. 

Οι εργαζόμενοι έχουν μέχρι σήμερα πραγματοποιήσει 
πέντε αρκετά μαζικές πορείες, ενώ συμμετείχαν και στις γε¬ 
νικές απεργίες μαζί με τους άλλους εργαζόμενους της πό¬ 
λης. Επίσης, οι γενικές τους συνελεύσεις είναι πολύ μαζικές, 
δείχνοντας την αποφασιστικότητά τους. Δεν είναι η πρώ¬ 
τη φορά που προχωράνε σε τέτοιες κινητοποιήσεις. Διεκδι- 
κώντας κάθε φορά το να πληρώνονται με ανθρώπινους μι¬ 
σθούς και στην ώρα τους, και κυρίως να μονιμοποιηθούν, 
δηλαδή να εκδιωχθούν οι εργολάβοι-δουλέμποροι από το 
ΑΠΘ και αυτοί ν’ αποκτήσουν σταθερή σχέση εργασίας με 
το ΑΠΘ. Ο τελευταίος παρόμοιος αγώνας δόθηκε το 2009, 
αγώνας που πυροδοτήθηκε και από την άνανδρη επίθεση 
ενάντια στην Κωνσταντίνα Κούνεβα. 

Είναι όμως η πρώτη φορά που αυτός ο αγώνας δίνεται 
στις εξαιρετικά δύσκολες συνθήκες οικονομικής κρίσης και 
επιβολής διαδοχικών Μνημονίων, που έχουν ήδη στραγγα¬ 
λίσει, σε μεγάλο βαθμό, τα εργατικά, κοινωνικά και άλλα 
δικαιώματα αλλά και την ίδια την οικονομία. Και μάλιστα 
τη στιγμή που η χούντα της συγκυβέρνησης ψηφίζει το νέο 
μνημόνιο και τον προϋπολογισμό, βάζοντας ταφόπλακα 
στην κοινωνία έτσι όπως την είχαμε γνωρίσει τα τελευταία 
τουλάχιστον 50 χρόνια. 

■ Νίκος Κ. 


ΚΑΤΑΓΓΕΛΙΑ ΤΗΣ 0.ΚΑΕ. 


Για τις άθλιες επιθέσεις των σταλινικών του ΚΚΕ 


Στα μέσα Οκτώβρη, κυκλοφόρησε στη 
Θεσσαλονίκη ένα κατάπτυστο κείμενο της 
ηγεσίας του ΣΕΤΕΠΕ (Συνδικάτο Εργατοϋ¬ 
παλλήλων Τουριστικών Επισιτιστικών Επι¬ 
χειρήσεων Θεσσαλονίκης-Πιερίας-Χαλκι- 
δικής), που ελέγχεται από το ΚΚΕ. Μ’ αυτό 
καταγγέλλουν: «...τη συμμορία της ΟΚΔΕ, 
που με μηχανισμούς που μας θυμίζουν μαύ¬ 
ρες εποχές, εισέβαλαν (στις 10/10/12) δια 
της βίας στα γραφεία του Συνδικάτου μας. 
Τραμπούκισαν συνάδελφό μας..., κλέψα¬ 
νε... αρχεία του συνδικάτου, στα οποία δεν 
έχουν πρόσβαση λόγω των γνωστών σχέσε¬ 
ων που έχουν με εργοδότες αλλά και με ερ¬ 
γατοπατέρες του κινήματος». 

Στη συνέχεια, αφού χαρακτηρίζουν 
την ΟΚΔΕ, την Αντεπίθεση στον Επισιτι¬ 
σμό (συνδικαλιστική παράταξη της ΟΚΔΕ 
στον κλάδο) και τους δύο εκλεγμένους της 
στο ΔΣ σαν «κατακάθια του κινήματος που 
από όπου κι αν έχουν περάσει... δεν έχουν 
αφήσει τίποτε άλλο παρά μόνο στάχτες και 
κουρνιαχτό», τους προσάπτει ότι «... έχουν 
ένα και μόνο αυτοσκοπό... να κάνουν ζημιά 
στο Συνδικάτο... με καθοδήγηση και στή¬ 
ριξη των ξεπουλημένων εργατοπατέρων του 
ΠΑΣΟΚ και του ΣΥΡΙΖΑ». 

Καταρχήν, τι έγινε στις 10/10. Τα δύο 
εκλεγμένα μέλη της Αντεπίθεσης επισκέ- 
φτηκαν τα γραφεία του Συνδικάτου, για 
να μάθουν αν και πότε θα γίνονταν εκλο¬ 


γές και εκλογοαπολογιστική συνέλευση, 
πράγματα που η σταλινική πλειοψηφία απέ¬ 
κρυπτε. Επίσης, απαίτησαν, για πολλοστή 
φορά, να τους δοθούν κλειδιά των γραφεί¬ 
ων του Συνδικάτου καθώς και το μητρώο 
μελών (όπως έχει δικαίωμα κάθε μέλος σω¬ 
ματείου), τα οποία μητρώα (αλλά και κλει¬ 
διά) οι σταλινικοί στερούν ή κρύβουν παρά¬ 
νομα και πραξικοπηματικά. Στο γραφείο πα- 
ρευρισκόταν μέλος της ΚΝΕ, που δεν μπο¬ 
ρούσε ή δεν ήθελε να ενημερώσει τους συ¬ 
ντρόφους, που φεύγοντας πήραν αντίγρα¬ 
φο του μητρώου μελών για να το φωτοτυ¬ 
πήσουν (ώστε να μπορούν να επικοινωνούν 
με όλα τα μέλη του Συνδικάτου), ενημερώ¬ 
νοντας ότι θα το επιστρέφουν άμεσα, όπως 
και έγινε. 

Η «ηγεσία» του ΣΕΤΕΠΕ επιτέθηκε 
στην Αντεπίθεση και στην οργάνωσή μας 
γιατί: 

— Ενόψει και των εκλογών του Συνδι¬ 
κάτου, δεν έχει να επιδείξει τίποτα αγωνι¬ 
στικό, ενώ η Αντεπίθεση έχει πρωτοστατή¬ 
σει σε σειρά δυναμικών αγώνων (Βαηηυεΐ, 
Οοοάγ’δ, ΑρρΙεΕεεδ, Καφεναί, Χατζή κ.α.). 

— Επιχειρούν να μετατραπούν από θύ¬ 
τες σε θύματα, αντί ν’ απολογηθούν για την 
παρεμπόδιση της συνδικαλιστικής δράσης 


μέσα στο ίδιο το Συνδικάτο. 

— Η συγκεκριμένη πρακτική, το ψέμα, η 
δυσφήμηση, η συκοφαντία και η καταπάτη¬ 
ση κάθε ίχνους εργατικής δημοκρατίας από 
τους σταλινικούς του ΚΚΕ και του ΠΑΜΕ 
ήταν και είναι συνηθισμένη. Πρόσφατα κα¬ 
τασυκοφάντησαν στο Σωματείο Εμποροϋ- 
παλλήλων Θεσσαλονίκης την Αντεπίθεση, 
γιατί τόλμησε να συμμετέχει στις... εκλογές 
του. Στις 3/11, ενόψει εκλογών σε εργοστα¬ 
σιακό σωματείο στα Ιωάννινα, κατήγγειλαν 
στο Ριζοσπάστη την παράταξη «Ταξική Ενό¬ 
τητα» σαν εργοδοτική που στηρίζεται από 
το... ΝΑΡ. Στις 26/9, σε απεργιακή συγκέ¬ 
ντρωση στη Σάμο, κεντρικός ομιλητής του 
ΚΚΕ, με αφορμή προκήρυξη της ΟΚΔΕ που 
διακινούσε σύντροφος, είπε από το βήμα ότι 
σε όποιον δεν αρέσει το ΠΑΜΕ, θα διώχνε¬ 
ται από τις συγκεντρώσεις με τις κλωτσιές! 

Για τους σταλινικούς του ΚΚΕ, η ΟΚΔΕ 
αποτελεί «κόκκινο πανί» γιατί έχει βαθιές 
ρίζες στην ιστορία του εργατικού, επανα¬ 
στατικού και κομμουνιστικού κινήματος, 
στην υπεράσπιση της Οκτωβριανής Επανά¬ 
στασης και του Μπολσεβικισμού, στην αντί¬ 
σταση στην σταλινική δικτατορία, στη δη¬ 
μιουργία του τροτσκιστικού ρεύματος και 
της 4ης Διεθνούς. Αλλά και γιατί η ΟΚΔΕ, 


εφαρμόζοντας έμπρακτα την πολιτική της, 
δεν διστάζει να έρθει σε σύγκρουση με την 
προδοτική πολιτική της ηγεσίας του ΚΚΕ, 
όπως αυτή εκδηλώνεται συγκεκριμένα μέσα 
στο κίνημα, σε σωματεία κ.λπ. 

Η συγκεκριμένη επίθεση, με χαρακτη¬ 
ρισμούς «συμμορίας» κ.λπ., δείχνει ότι ίσως 
επιχειρείται από τον μηχανισμό του ΚΚΕ η 
καλλιέργεια κλίματος για να περάσουν και 
σε μεγαλύτερες επιθέσεις. Βέβαια, δεν απο¬ 
κλείεται αυτοί οι χαρακτηρισμοί να «ξέφυ- 
γαν» (από «υπερβάλλοντα ζήλο» ή λόγω 
πανικού από τη συνεχιζόμενη συρρίκνωση 
του ΚΚΕ). 

Σε κάθε περίπτωση, τους ενημερώνου¬ 
με πως έχει περάσει ανεπιστρεπτί η εποχή 
που μπορούσαν να καταπνίγουν κάθε φωνή 
μέσα στο κίνημα, να καταργούν κάθε ίχνος 
εργατικής δημοκρατίας, να «επιλέγουν» 
ανεξέλεγκτα σε ποιους θ’ ανοίγουν τις πόρ¬ 
τες των σωματείων. Πως μ’ αυτές τις μεθό¬ 
δους δεν θα σταματήσουν την πολιτική και 
κινηματική συρρίκνωσή τους, δίκαιη αντα¬ 
μοιβή για τις αναρίθμητες προδοσίες του 
ΚΚΕ στο εργατικό και επαναστατικό κίνη¬ 
μα. 

Τέλος, όχι μόνο δεν αποδεχόμαστε κα¬ 
νέναν από τους χαρακτηρισμούς τους, αλλά 
τους επιστρέφουμε σ’ αυτούς, που σαν αμε¬ 
τανόητοι σταλινικοί που είναι, τους ταιριά¬ 
ζουν απόλυτα. 































Νοέμβριος 2012 


ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 7 


Στους δρόμους για τα νέα μέτρα και οι φοιτητές 



Α πό τις αρχές Οκτώβρη, μετά 
το τέλος της εξεταστικής, το 
φοιτητικό κίνημα άρχισε να 
δραστηριοποιείται. Πραγμα¬ 
τοποιήθηκαν τρεις γύροι Γενικών Συνε¬ 
λεύσεων με θέματα κυρίως τις δύο Γενι¬ 
κές Απεργίες (18/10 και 6-7/11) και τις 
εκλογές για τα νέα Συμβούλια Διοίκη¬ 
σης των πανεπιστημίων (24-25/10). Στη 
συντριπτική πλειοψηφία των συλλόγων 
πάρθηκαν αποφάσεις για καταλήψεις 
στις συγκεκριμένες μέρες. Η συμμετοχή 
των φοιτητών σ’ αυτές τις συνελεύσεις 
ήταν περιορισμένη και αυτές δεν επεκτά- 
θηκαν σε μεγάλο αριθμό συλλόγων (πε¬ 
ρίπου 70 σύλλογοι πανελλαδικά έκαναν 
τουλάχιστον μία συνέλευση). Η συμμετο¬ 
χή των φοιτητών στη Γενική Απεργία στις 
18/10 ήταν αρκετά μεγάλη είτε αυτό αφο¬ 
ρά τα μπλοκ των φοιτητικών συλλόγων 
είτε φοιτητές που κατεβαίνουν μεμονω¬ 
μένα σε άλλα μπλοκ. Ικανοποιητική ήταν 
και η συμμετοχή στις συγκεντρώσεις για 
το μπλοκάρισμα των εκλογών για τα νέα 
Συμβούλια Διοίκησης. 


Στη Θεσσαλονίκη πραγ¬ 
ματοποιήθηκε πορεία και για 
το θέμα των απεργών εργο¬ 
λαβικών εργαζομένων του 
ΑΠΘ, που οργανώθηκε από 
την Πρωτοβουλία Αλληλεγ¬ 
γύης (κατά κύριο λόγο φοι¬ 
τητές) και όπου δυστυχώς δεν 
συμμετείχαν φοιτητικοί σύλ¬ 
λογοι, είτε γιατί δεν μπόρε¬ 
σαν να κάνουν συνελεύσεις 
είτε γιατί οι δυνάμεις που δεν 
συμμετέχουν στην Πρωτο¬ 
βουλία (ΕΑΑΚ, ΑΡΕΝ) δεν 
έβαλαν καν το θέμα και μποϋ- 
κόταραν ανοιχτά τη διαδήλω¬ 
ση. Στη διαδήλωση συμμετεί¬ 
χαν περίπου 150 φοιτητές, οι εργολαβικοί 
εργαζόμενοι και οι απεργοί από το Μετρό 
της Θεσσαλονίκης που συντονίστηκαν με 
το σωματείο των εργολαβικών. 

Στο σημαντικότερο ραντεβού, στη 
48ωρη Γενική Απεργία στις 6-7/11, τις 
μέρες ψήφισης του 3ου Μνημονίου, η 
συμμετοχή των φοιτητών τόσο στις συ¬ 
νελεύσεις όσο και στις διαδηλώσεις (κυ¬ 
ρίως στα μπλοκ των φοιτητικών συλλό¬ 
γων) ήταν περιορισμένη. Αυτό οφείλεται 
σε μεγάλο βαθμό στο ότι καμία από τις 
πολιτικές δυνάμεις (ΕΑΑΚ, ΑΡΕΝ, αυτό- 
νομοι-αναρχικοί, Αγωνιστικές Κινήσεις 
κ.α.) δεν ασχολήθηκε σοβαρά με το θέμα, 
το οποίο πέρασε στα ψιλά, λες και στην 
καλύτερη περίπτωση ήταν μια οποιαδή¬ 
ποτε 24ωρη απεργία και όχι η ψήφιση του 
3ου Μνημονίου. Στην πρότασή τους στις 
συνελεύσεις (κυρίως ΕΑΑΚ και ΑΡΕΝ), 
στην καλύτερη περίπτωση περιορίστη¬ 
καν στις δύο μέρες κατάληψης (6-7/11) 
και στη χειρότερη εισήγαγαν «καινοτό- 
μους» όρους στο φοιτητικό κίνημα όπως 


η «στάση μαθημάτων τις ώρες της πορεί¬ 
ας» (πρόταση της ΑΡΑΝ) και επόμενες 
συνελεύσεις για τις 12-13/11, χωρίς κα¬ 
μία προοπτική για δυναμική συνέχιση του 
αγώνα και μετά την ψήφιση των μέτρων. 
Για τον συντονισμό με τους απεργούς, η 
μοναδική πρόταση που τέθηκε ήταν να 
κάνουμε κοινές προσυγκεντρώσεις με 
την αισθμαίνουσα Πρωτοβουλία Πρωτο¬ 
βάθμιων Σωματείων! Σε καμία περίπτω¬ 
ση δεν μπήκε η προοπτική καταλήψεων 
διάρκειας και ο συντονισμός με κλάδους 
που συνεχίζουν τις απεργίες, με στόχο να 
πυροδοτηθεί μια γενική απεργία διάρκει¬ 
ας για να τσακιστούν τα νέα μέτρα και η 
συγκυβέρνηση. 

Αν και ο χρόνος ήταν περιορισμένος, 
σαν Σοσιαλιστική Σπουδαστική Πάλη 
κάναμε ό,τι μπορούσαμε για να συμμετέ¬ 
χουν όσο το δυνατόν περισσότεροι φοι¬ 
τητές στη Γενική Απεργία. Μοιράσαμε 
μερικές χιλιάδες κείμενα και τη Δευτέρα 
5/11 βγάλαμε μικροφωνικές έξω από σχο¬ 
λές, καλώντας στις συνελεύσεις των συλ¬ 
λόγων και στη Γενική Απεργία. Η πρότα¬ 
σή μας στα πλαίσια ήταν για 3μερες κα¬ 
ταλήψεις (6, 7 και 8/11) και νέα συνέλευ¬ 
ση στις 8/11 στην υπό κατάληψη σχολή 
για συνέχιση του αγώνα, ανάλογα και με 
τις εξελίξεις το διήμερο 6-7/11. Η πρό¬ 
ταση αυτή είχε απήχηση στους φοιτη¬ 
τές και υπερψηφίστηκε στους συλλό¬ 
γους φοιτητών Πληροφορικής και Φυσι¬ 
κού ΑΠΘ (στο Φυσικό και με την στήρι¬ 
ξη των ΕΑΑΚ). Η λογική αυτής της πρό¬ 
τασης ήταν να δοθεί το στίγμα του αγώνα 
διάρκειας και η προοπτική άμεσα (ανά¬ 
λογα και με τις εξελίξεις στις 6-7/11) ή 
στο κοντινό μέλλον για συμμετοχή του 
φοιτητικού κινήματος με καταλήψεις δι¬ 
άρκειας σε μια γενική απεργία διάρκει¬ 


ας, σε μια εξέγερση ενάντια στην κυβέρ¬ 
νηση, την Τρόικα και τα μνημόνιά τους. 
Στα πλαίσια υπήρχε ξεκάθαρη πρόταση 
για συντονισμό με όσους συνεχίζουν τις 
απεργίες (ΟΤΑ, ΔΕΗ, εργολαβικοί ΑΠΘ 
κ.α.), με σκοπό τη δυναμική συνέχιση του 
αγώνα ακόμα και μετά την ψήφιση του 
3ου Μνημονίου. 

Για τη ΣΣΠ ο αγώνας δεν τελείωσε 
επειδή ψηφίστηκαν τα μέτρα. Ξέρουμε 
πολύ καλά ότι ο αγώνας θα είναι διαρκής, 
αλλά διαχωριζόμαστε και από εκείνες τις 
πολιτικές δυνάμεις (ΕΑΑΚ, ΑΡΕΝ, Αγω¬ 
νιστικές Κινήσεις) που αυτό το χρησιμο¬ 
ποιούν για να αποφύγουν να αγωνιστούν 
δυναμικά στο σήμερα και για να εναποθέ¬ 
τουν τα πάντα στους μελλοντικούς αγώ¬ 
νες. Και επίσης, ο αγώνας ενάντια στην 
κυβέρνηση και το Μνημόνιο 3 συνεχί¬ 
ζεται ακόμα, και αυτό το στίγμα συνεχί¬ 
ζει να δίνει η ΣΣΠ. Μαζί με τους κλάδους 
που συνεχίζουν και με σημαντικό σταθμό 
τη διαδήλωση για το Πολυτεχνείο στις 17 
Νοέμβρη, να κάνουμε τα πάντα για να ρί¬ 
ξουμε αυτή την κυβέρνηση. Ο χρόνος με¬ 
τράει αντίστροφα και αυτό είναι αντιλη¬ 
πτό σχεδόν από όλους, πέρα από τις κοι¬ 
νοτυπίες του τύπου «ο αγώνας είναι δι¬ 
αρκής», που θυμίζουν το παλιό «καλό» 
ΚΚΕ. Πρέπει να εντείνουμε τις προσπά- 
θειές μας και με βασικό σύνθημα «Με το 
3ο Μνημόνιο θέλουν να μας τελειώσουν, 
να τους τελειώσουμε πρώτοι εμείς!» να 
ξεσηκώσουμε όλη την κονωνία, να κά¬ 
νουμε και αυτόν το Νοέμβρη έναν σταθ¬ 
μό στην ιστορία του ελληνικού κινήμα¬ 
τος. 

■ Γιώργος Θ. 

(Σοσιαλιστική Σπουδαστική Πάλη) 


ΕΜΠΡΟΣ ΓΙΑ ΚΑΤΑΛΗΨΕΙΣ ΣΕ ΟΛΑ ΤΑ ΣΧΟΛΕΙΑ 

ενάντια στην καταστροφή των σχολείων και της ζωής μας 


Μ ε την έναρξη της 
νέας σχολικής 
χρονιάς παρατη¬ 
ρούνται τρομερές 
ελλείψεις στα σχολεία, που απο¬ 
καλύπτουν πόσο αποφασισμένοι 
είναι κυβέρνηση και Τρόικα. Όχι απλά να μειώσουν κά¬ 
θετα τα έξοδα της εκπαίδευσης, αλλά να την κάνουν μια 
πολυτέλεια μόνο για όποιον μπορεί να πληρώνει για οτι¬ 
δήποτε χρειάζεται το σχολείο (θέρμανση, βιβλία, καθη¬ 
γητές κ.α.) και τελικά μόνο για τους πλούσιους. Έτσι, η 
εκπαίδευση της «πολιτισμένης» ΕυρωπαϊκήςΈνωσης δεν 
θα είναι για τους νέους που έχουν γονείς εργαζόμενους 
ή άνεργους. Όλοι αυτοί πολύ σύντομα δεν θα μπορούν 
να πάνε σχολείο και να σπουδάσουν και έτσι δεν θα τε¬ 
λειώνουν ούτε τη βασική εκπαίδευση και θα τριγυρνάνε 
άνεργοι και πάμφτωχοι στις γειτονιές... 

Για τον Σαμαρά και την Μέρκελ δεν έχουν καμία αξία 
οι μαθητές και οι νέοι αλλά οι τράπεζες και οι επιχειρή¬ 
σεις. Για να τις σώσουν θυσιάζουν τη μόρφωση των νέων 
αλλά και την ίδια τους τη ζωή. Αυτοί είναι αποφασισμέ¬ 
νοι να τσακίσουν την παιδεία και να την κάνουν μια παι¬ 



δεία που θα δίνει σκόρπιες και ασύνδετες γνώσεις, που οι 
μαθητές θα λιποθυμούν από την πείνα, που οι φασίστες 
θα αλωνίζουν στα σχολεία και θα σπέρνουν στη νεολαία 
τον ρατσισμό και τον εθνικισμό. Που η εκπαίδευση και 
μόρφωση κάθε παιδιού θα είναι ατομική υπόθεση, όχι μια 
κατάκτηση (μέσα από αγώνες) με όλους τους νέους να 
έχουν πρόσβαση και ευκαιρίες για το μέλλον. 

Τα σχολεία αυτή την στιγμή έχουν τεράστιες ελλεί¬ 
ψεις σε καθηγητές, βιβλία, λεφτά για πετρέλαιο, γραφική 
ύλη κ.α. Αναγκάζονται να υπολειτουργούν με λιγότερες 
ώρες, λιγότερα μαθήματα κ.ο.κ. Πολλά σχολεία δεν έχουν 
λεφτά για θέρμανση, γιατί τα ταμεία τους είναι άδεια. 

Απέναντι σ’ αυτή την κατάσταση, το μαθητικό κίνημα 
έχει ήδη δώσει τα πρώτα δείγματα αντίστασης με αρκετές 
καταλήψεις, κυρίως σε Θεσσαλονίκη και Αθήνα αλλά και 
σε άλλες πόλεις, και είναι πιθανό να ξεσπάσει πολύ σύ¬ 
ντομα ένα μαζικό κύμα καταλήψεων στα σχολεία. 

Γι’ αυτόν ακριβώς τον λόγο, για ν’ αποτρέψουμε αυτή 
την καταστροφή των σχολείων και του μέλλοντος μας, η 
Μαθητική Αντεπίθεση αγωνίζεται για την γενίκευση των 
καταλήψεων σε όλα τα σχολεία, για ένα πανελλαδικό κί¬ 
νημα καταλήψεων που θα παλεύει: 

(α) Ενάντια όχι μόνο στην μείωση των δαπανών στα 
σχολεία, που τα οδηγεί στο κλείσιμο και τους μαθητές 
στην αμορφωσιά, αλλά και ενάντια στα μνημόνια, στην 
κρίση, στην ανεργία, στην φτωχοποίηση της κοινωνίας. 
Και ακόμα ενάντια στους φασίστες και στην κατάργηση 
των πολιτικών και δημοκρατικών δικαιωμάτων μας. Εμείς 
οι μαθητές είμαστε το μέλλον αυτής της κοινωνίας και γι' 
αυτό, σ’ αυτή την κρίσιμη στιγμή, θα πρέπει να υπερασπί¬ 


σουμε το μέλλον μας για εργα¬ 
σία, αξιοπρεπείς μισθούς, ασφά¬ 
λιση και υγεία για όλους κ.λπ. 
ενάντια σ’ αυτό το σάπιο καπι¬ 
ταλιστικό σύστημα. 

(β) Θα στηρίζεται στις γε¬ 
νικές συνελεύσεις του κάθε σχολείου, στις δημοκρατικά 
εκλεγμένες επιτροπές κατάληψης, αλλά και στη δημιουρ¬ 
γία συντονιστικών σε κάθε πόλη και βέβαια πανελλαδι¬ 
κά, με εκλεγμένους αντιπροσώπους από κάθε συνέλευση 
σχολείου, άμεσα ανακλητούς και ελεγχόμενους. Όχι στις 
καρικατούρες συντονιστικών της ΚΝΕ ή οποιουδήποτε 
άλλου, αλλά όχι και στις λογικές που δεν θέλουν τον συ¬ 
ντονισμό του αγώνα μας, καταδικάζοντάς μας έτσι στην 
ήττα. 

(γ) Θα χρησιμοποιεί πολύμορφες μορφές αγώνα και 
θα επιδεικνύει μαχητικότητα και αποφασιστικότητα: 
πέρα από τις αυτονόητες καταλήψεις σχολείων (ή όπου 
αυτό είναι αδύνατο, αποχές από τα μαθήματα), οι αγω- 
νιζόμενοι μαθητές δεν θα πρέπει να κλείνονται στα σχο¬ 
λεία αλλά να δημοσιοποιούν το πρόβλημα της εκπαί¬ 
δευσης στη γειτονιά τους και να καλούν όλους ν’ αγω¬ 
νιστούν μαζί τους. Οι διαδηλώσεις μας θα πρέπει να εί¬ 
ναι μαχητικές και οργανωμένες με καταλήψεις δημοσίων 
κτηρίων και ομάδες αυτοάμυνας, για την προστασία μας 
από την καταστολή. 

(δ) Θα ενοποιείται με τους αγώνες των εργαζομένων 
και των φτωχών λαϊκών στρωμάτων. Σαν μαθητές δεν 
θα πρέπει να είμαστε «μπούληδες» και «μαμόθρεφτα». 
Εμείς πρέπει να είμαστε μπροστά σε κάθε αγώνα για να 
μην κλείσει ένα εργοστάσιο, ένα νοσοκομείο, ένα σχολείο 
κ.α., για να μην απολυθεί κανένας από την δουλειά του, 
για να μη δολοφονηθεί ή φοβηθεί κανένας μετανάστης 
και άνθρωπος, για να τσακιστούν οι φασίστες. 

■ Μαθητική Αντεπίθεση 

Στο δρόμο της εξέγερσης του Νοέμβρη 

Να τελειώσουμε με τα μνημόνιά 
Για μια σοσιαλιστική διέξοδο από τι 


39 χρόνια μετά την εξέγερση 
τον Πολυτεχνείου , η εργατική 
τάξη , η νεολαία και τα φτωχά 
λαϊκά στρώματα απειλούμαστε 
από την καπιταλιστική 
κρίση και τις βάρβαρες 
πολιτικές της εσωτερικής 
και εξωτερικής τρόικας. 
Η φτώχεια και η πείνα , η 
μετατροπή των εργαζομένων 
σε δουλοπάροικους , η 
καταστροφή των νέων 
γενιών όπως σε περίοδο 
πολέμου , είναι στην ημερήσια 
διάταξη. Όλες οι κατακτήσεις 
του Πολυτεχνείου και 
των μετέπειτα αγώνων 
βαφτίζονται από την 
άθλια αστική προπαγάνδα 
«προνόμια» και καταργούνται 
με γοργούς ρυθμούς , 
απειλώντας πια την ίδια την 
επιβίωσή μας. 


Τ ο τρίτο Μνημόνιο μάς 
απειλεί με νέα δραματική 
πτώση του βιοτικού επι¬ 
πέδου, με νέα αύξηση της 
ανεργίας, με απαλλοτρίω¬ 
ση της ατομικής περιουσίας μας μέσω 
της άγριας φορολογίας, με κατεδάφι¬ 
ση των εργασιακών δικαιωμάτων (Συλ¬ 
λογικών Συμβάσεων Εργασίας, πενθή- 
μερου-8ωρου, αποζημιώσεων και προ¬ 
στασίας από τις απολύσεις, κ.α.), με κα¬ 
τάρρευση των συστημάτων υγείας, παι¬ 
δείας, ασφάλισης και πρόνοιας, με εκ¬ 
ποίηση της δημόσιας περιουσίας. Αν 
καταφέρουν να τα εφαρμόσουν, θα επι¬ 
φέρουν, μαζί με τα προηγούμενα μέτρα, 
μια πρωτοφανή εξαθλίωση του ελληνι¬ 
κού λαού με διαστάσεις τεράστιας αν¬ 
θρωπιστικής κρίσης. Τα χρήματα που 
δίνει η τρόικα αλλά και τα έσοδα του 
προϋπολογισμού θα μπαίνουν σε ειδικό 
λογαριασμό και θα τα διαχειρίζονται οι 
δανειστές. Θα αποπληρώνουν τα χρέη 
χωρίς να αφήνουν τίποτα για τις ανά¬ 
γκες μας. 

Το καπιταλιστικό σύστημα καταρρέ¬ 
ει. Το πολιτικό τους σύστημα είναι σά¬ 
πιο. 

Ο ελληνικός καπιταλισμός έχει ήδη 
χρεοκοπήσει, με τη βιομηχανική πα¬ 
ραγωγή να παρουσιάζει πτώση στο δι¬ 
άστημα 2008-2012 γύρω στο 35-38%, 
τις επενδύσεις να έχουν συντρίβει, το 
ΑΕΠ να μειώνεται κατά 25% μεταξύ 
2008-12. Η ανεργία εκτοξεύεται κάθε 
μήνα και πλέον οι άνεργοι και ο οικονο¬ 
μικά μη ενεργός πληθυσμός είναι σχε¬ 
δόν διπλάσιοι από τους απασχολούμε¬ 
νους (με κανονική ή μερική απασχόλη¬ 
ση). 440 χιλιάδες οικογένειες δεν έχουν 
ούτε έναν απασχολούμενο. Το δημόσιο 
χρέος, παρά το πρόσφατο κούρεμα, αυ¬ 
ξάνει ενώ οι τράπεζες παρά τη συνεχή 
ενίσχυση είναι χρεοκοπημένες. Η κρίση 
του ελληνικού καπιταλισμού δεν είναι 


αναστρέψιμη ούτε διαχειρίσιμη. 

Η παγκόσμια καπιταλιστική οικο¬ 
νομία μπαίνει σε νέα ύφεση, με την 
Ε.Ε. να βρίσκεται στη χειρότερη θέση. 
Αυτό είναι που προκαλεί και τις αντι¬ 
θέσεις μέσα στην Ε.Ε. και στη γερμανι¬ 
κή αστική τάξη για το αν θα συνεχίσουν 
να «σώζουν» την Ελλάδα. Το μόνο σί¬ 
γουρο είναι ότι κανείς δεν δεσμεύεται 
πια για την παραμονή της Ελλάδας στο 
ευρώ και ας παρακαλάει για το αντίθε¬ 
το η εσωτερική τρόικα. 

Η χούντα της συγκυβέρνησης εί¬ 
ναι άθλια και επικίνδυνη, βρίσκεται σε 
αποσύνθεση. Την ώρα που μας εξαθλι¬ 
ώνουν, στικάκια με λίστες διαφόρων 
από τη συμμορία τους, που έβγαλαν 
τον ιδρώτα και το αίμα μας σε τράπε¬ 
ζες του εξωτερικού, κρύβονται για χρό¬ 
νια στα συρτάρια υπουργών. Διάφο¬ 
ρες λίστες κυκλοφορούν, πρωτοκλα¬ 
σάτοι υπουργοί φέρονται να εμπλέκο¬ 
νται σε ξέπλυμα μαύρου χρήματος κ.α. 
Το πολιτικό σύστημα διαχέει την μπόχα 
της σήψης του. Καμιά μερίδα της αστι¬ 
κής τάξης και των πολιτικών της επιτε¬ 
λείων δεν μπορεί να αντιμετωπίσει την 
κρίση-κατάρρευση του καπιταλιστικού 
συστήματος. 

Ακριβώς γι’ αυτό το λόγο και γιατί 
όλο και λιγότερο πιάνουν οι εκβιασμοί 
τους (για «φτώχεια και πείνα αν φύγου¬ 
με από το ευρώ»), καταφεύγουν σε νέ¬ 
ους εκβιασμούς και πραξικοπήματα. 
Μετέτρεψαν το σύνταγμα και τους νό¬ 
μους τους σε κουρελόχαρτα και στηρί¬ 
ζονται στους μηχανισμούς καταστολής, 
στην αστυνομία και πρόσφατα και στον 
στρατό για να κυβερνήσουν, με τα ναζι- 
στικά πογκρόμ ενάντια στους μετανά¬ 
στες εργάτες, με την καταστολή των ερ¬ 
γατικών κινητοποιήσεων κ.α. Επιβάλ¬ 
λουν ένα κράτος έκτακτης ανάγκης και 
αφήνουν τη φασιστική συμμορία της 
Χρυσής Αυγής να αλωνίζει και την ενι¬ 
σχύουν, ώστε να παίξει το ρόλο της δί¬ 
πλα στους κρατικούς μηχανισμούς κα¬ 
ταστολής, στις συμμορίες των ΜΑΤ και 
Δίας. 

Μονόδρομος για τους εργαζόμε¬ 
νους: η οργάνωση και ο συντονισμός 
των αγώνων, η Γενική Πολιτική Απερ¬ 
γία Διάρκειας, η Εξέγερση παντού! 

Στα βήματα και στο πνεύμα της εξέ¬ 
γερσης του Πολυτεχνείου, της ανασυ¬ 
γκρότησης του εργατικού και συνδικα¬ 
λιστικού κινήματος, που ακολούθησε 
με τους αγώνες μετά το Πολυτεχνείο, οι 
εργαζόμενοι και τα φτωχά λαϊκά στρώ¬ 
ματα, με το «κίνημα των πλατειών», τις 
Γενικές Απεργίες, την περικύκλωση της 
Βουλής, την ανυπακοή και τις συνελεύ¬ 
σεις γειτονιών κ.α. αντισταθήκαμε στα 
βάρβαρα μέτρα. Έχουμε πια μια πλού¬ 
σια εμπειρία από τους αγώνες αυτούς, 
ώστε να δώσουμε τη μάχη με καλύτε¬ 


ρους όρους απέναντι στο τρίτο Μνημό¬ 
νιο και την εφαρμογή του. 

Σήμερα ο αντίπαλος βρίσκεται σε 
μια διαφορετική κατάσταση από τότε. 
Το καπιταλιστικό σύστημά τους καταρ¬ 
ρέει, το πολιτικό σύστημά τους είναι δι¬ 
εφθαρμένο και σάπιο χωρίς καμιά πρό¬ 
ταση για την επιβίωση και την αναπα¬ 
ραγωγή της κοινωνίας, πέρα από το να 
μας κάνουν δουλοπάροικους. 

Γι’ αυτό οι εργαζόμενοι δεν έχου¬ 
με να πιστέψουμε τίποτε από τα ψεύτι¬ 
κα διλήμματά τους, δεν έχουμε να περι¬ 
μένουμε τίποτε από αυτούς. Όσο τους 
αφήνουμε να διαχειρίζονται την κρί¬ 
ση τόσο ο θάνατός μας είναι στην ημε¬ 
ρήσια διάταξη. Οι μάχες που έχουμε να 
δώσουμε είναι σκληρές και ο δρόμος 
του αγώνα μακρύς και δύσκολος. 

Σε αυτό το δρόμο δεν έχει τίποτε να 
προσφέρει η συνδικαλιστική γραφειο¬ 
κρατία, που οδήγησε το συνδικαλιστι¬ 
κό κίνημα σε βαθιά κρίση αναποτελε¬ 
σματικότητας όλη την προηγούμενη 
περίοδο. Καλλιέργησε τον εφησυχασμό 
και τις αυταπάτες για την κρίση, κυρί¬ 
ως όμως διέσπασε τους αγώνες και τους 
οδήγησε σε ήττες. Σήμερα αρνείται τη 
Γενική Απεργία Διάρκειας, ενώ δεν ορ¬ 
γανώνει τους αγώνες και τους περιορί¬ 
ζει απλώς σε διαμαρτυρίες. Δεν έχει κα¬ 
νένα Πρόγραμμα Σωτηρίας των εργα¬ 
ζομένων από την κρίση και τη βάρβα¬ 
ρη επίθεση. 

Στην κατεύθυνση της ανασυγκρό¬ 
τησης του εργατικού κινήματος δεν έχει 
τίποτε να προσφέρει η διασπαστική πο¬ 
λιτική του ΚΚΕ-ΠΑΜΕ, που αποδυνα¬ 
μώνει τους αγώνες μας και επιδιώκει 
απλά και μόνο μια εκλογική ενίσχυση 
του ΚΚΕ. Στην ίδια λογική κινείται και 
η «αριστερή κυβέρνηση» του ΣΥΡΙΖΑ, 
που χωρίς να συγκρουστεί με το κέρ¬ 
δος και τη λειτουργία του καπιταλιστι¬ 
κού συστήματος, με την τρόικα-Ε.Ε. και 
το ευρώ, υπόσχεται να διαχειριστεί την 
κρίση και, υποτίθεται, να απαλύνει την 
επίθεση εναντίον των εργαζομένων. Το 
μόνο που καταφέρνουν οι παραπάνω 
ρεφορμιστικές πολιτικές είναι να καλ¬ 
λιεργούν τις χειρότερες αυταπάτες, να 
περιορίζουν τις κινητοποιήσεις σε δια¬ 
μαρτυρίες, να απογοητεύουν τους ερ¬ 
γαζόμενους και τα φτωχά λαϊκά στρώ¬ 
ματα με τον ουτοπικό τους χαρακτήρα. 

Γιατί η αιτία της κρίσης βρίσκεται 
στο ίδιο το καπιταλιστικό σύστημα 
και τη λειτουργία του με βάση το κέρ¬ 
δος, τόσο στην Ελλάδα όσο και παγκό¬ 
σμια. Δεν πρόκειται να βγει από την 
κρίση, χωρίς τουλάχιστον να πετύχει 
συντριπτικές νίκες πάνω στην εργατι¬ 
κή τάξη παγκόσμια, μέσα και από πολέ¬ 
μους. Οι σχεδιαζόμενες ιμπεριαλιστικές 
επιθέσεις στη Συρία, στο Ιράν κ.α. απο¬ 
τελούν θανάσιμο κίνδυνο για τον ελλη¬ 
νικό λαό. 

τους 
Γ|ν κρίση 

Γι’ αυτό η επαναστατική ανατροπή 
του καπιταλιστικού συστήματος απο¬ 
τελεί τη μόνη διέξοδο για την επιβίωση 
της κοινωνίας στην Ελλάδα, στην Ε.Ε. 
και παγκόσμια. Η σοσιαλιστική διέξο¬ 
δος από την κρίση και η λειτουργία της 
οικονομίας με βάση τις ανάγκες των 
ανθρώπων, και όχι του κέρδους των 
καπιταλιστών, είναι η μόνη λύση για να 
μην πληρώσουμε εμείς οι εργαζόμενοι 
με το θάνατο και το αίμα μας την κρίση 
του καπιταλιστικού συστήματος. 

Μαζί με τους αγώνες μας για επιβί¬ 
ωση πρέπει να δημιουργήσουμε και μια 
επαναστατική δύναμη που θα μπορεί 
να μας ενοποιεί ως τάξη, για να μπο¬ 
ρούμε να συγκρουστούμε με το αστι¬ 
κό κράτος. Θα προωθεί την αυτοορ¬ 
γάνωσή μας και το να πάρουμε οι ίδιοι 
στα χέρια μας τους αγώνες και τη λει¬ 
τουργία της οικονομίας, κάτω από τον 
έλεγχό μας. 

Οι εργαζόμενοι και η νεολαία πρέ¬ 
πει να παλέψουμε για την επιβίωσή 
μας άμεσα, με αγώνες δυναμικούς, με 
Γενική Πολιτική Απεργία Διάρκειας. 
Πρέπει να πάρουμε τους αγώνες στα 
χέρια μας μέσα από γενικές συνελεύ¬ 
σεις, Επιτροπές Αγώνα και Απεργιακές 
Επιτροπές, συνελεύσεις στις γειτονιές, 
δημιουργία Κέντρων Αγώνα. Να προ¬ 
ωθήσουμε την ενότητά μας, για να συ¬ 
γκεντρώνουμε συνεχώς τις απαραίτη¬ 
τες δυνάμεις για την επίτευξη των στό¬ 
χων μας. 

Να παλέψουμε για ένα Πρόγραμμα 
Σωτηρίας με βασικούς άξονες: 

- Να φύγουν όλοι όσοι ευθύνονται 
για τη χρεοκοπία της χώρας και που 
καθημερινά μας εξαθλιώνουν. Κάτω η 
άθλια συγκυβέρνηση, έξω η τρόικα. 

- Κατάργηση όλων των μνημονίων 
και των βάρβαρων μέτρων. 

- Διαγραφή του χρέους. Έξω από 
το ευρώ και την ΕΕ. Πάλη για την 
Ευρώπη των εργαζομένων. 

- Εθνικοποίηση των τραπεζών και 
των τομέων-κλειδιών της οικονομίας 
χωρίς αποζημίωση και λειτουργία 
τους κάτω από Εργατικό Ελεγχο. 

- Συντακτική Συνέλευση 

- Να οργανώσουμε παντού την 
αλληλοβοήθεια απέναντι στην 
κρίση, την αυτοάμυνα του κινήματος 
απέναντι τους μηχανισμούς 
καταστολής. Εξω οι φασίστες 

από τις γειτονιές, τα σχολεία, τα 
νοσοκομεία. 

► ΓΙΑ ΜΙΑ ΕΠΑΝΑΣΤΑΤΙΚΗ 
ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ 

► ΓΙΑ ΜΙΑ ΣΟΣΙΑΛΙΣΤΙΚΗ ΔΙΕΞΟΔΟ 

ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ 


Νοέμβρης του ’73 

Εξέγερση-σιαΟιιός για το 
σύγχρονο εργατικό κίνημα 



χρόνια μετά την 
εξέγερση του 
Νοέμβρη, η θύ¬ 
ελλα του Πολυτεχνείου και 
των επακόλουθών της στέ¬ 
κεται ακόμα αγκάθι στο 
λαιμό των ελλήνων αστών. 

Κι ενώ οι επίδοξοι Βονα- 
πάρτες των αστικών κομ¬ 
μάτων συντριβούν κοινω¬ 
νικά και πολιτικά δικαιώμα¬ 
τα, κατεκτημένα στην περί¬ 
οδο που άνοιξε το Πολυτε¬ 
χνείο, οι «νέοι φιλόσοφοι» 
του Βήματος και της Κα¬ 
θημερινής καθυβρίζουν και 
χυδαιολογούν αποδίδοντας το ιστορικό 
αδιέξοδο του καπιταλιστικού συστήμα¬ 
τος στις δήθεν υπερβολές της Μεταπολί¬ 
τευσης, στην ύπαρξη δηλαδή εργατικών 
δικαιωμάτων βαφτίζοντας τα αγκυλώ¬ 
σεις, στρεβλώσεις, λακισμούς κ.λπ. 

π’ την άλλη μεριά, η σημερινή 
αγωνιώδης αναζήτηση των μα¬ 
ζών για μια εναλλακτική πολιτι¬ 
κή δεν μπορεί παρά να στηριχτεί στις κα¬ 
λύτερες παραδόσεις του εργατικού κινή¬ 
ματος και μια απ’ αυτές είναι το Πολυτε¬ 
χνείο. Σταθμός ανεξάρτητης εργατικής 
δράσης, απόρριψης των ρεφορμιστικών 
λαϊκομετωπικών πολιτικών στην πράξη, 
αυτενέργειας και ηρωισμού των εργαζο¬ 
μένων και της νεολαίας. 

πό το Πολυτεχνείο η επίση- 
μη-θεσμική μνήμη δεν κράτησε 
παρά δυο ώρες καταστολής: το 
τανκ, η πόρτα, η σημαία, οι νεκροί. Το μο¬ 
ντάζ έκοψε τρεις-τέσσερεις μέρες εργατι¬ 
κών συνελεύσεων, οδοφραγμάτων, απερ¬ 
γιών και καλέσματος για γενική απεργία. 
Όλα αυτά για ν’ αποκρύψουν την ψυχή 
της εξέγερσης, αυτό τον αγριεμένο σα¬ 
τανά που ροκάνιζε τα θεμέλια της αστι¬ 
κής κοινωνίας, και να σκηνοθετήσουν 
μια αθώα φοιτητική διαμαρτυρία για την 
αποκατάσταση της αστικής δημοκρατίας. 
Όμως τα στατιστικά των μετέπειτα ερευ¬ 
νών δεν ψεύδονται. Από τις 866 συλλή¬ 
ψεις μετά την εισβολή στο Πολυτεχνείο, 
475 ήταν εργάτες και οικοδόμοι και 317 
φοιτητές, ενώ από τους 882 δολοφονημέ¬ 
νους και τραυματισμένους μόλις 171 ήταν 
φοιτητές, οι υπόλοιποι ήταν στην μεγάλη 
τους πλειοψηφία εργαζόμενοι (Εθνικό 
Ίδρυμα Ερευνών, στοιχεία μετά το πόρι¬ 
σμα Τσεβά). 

ν οι αστοί θέλουν να σβήσουν 
από την μνήμη μας ότι το Πολυ¬ 
τεχνείο ήταν μια ταξική εξέγερ¬ 
ση, οι ρεφορμιστές προσπαθούσαν και 
προσπαθούν να ξεχάσουμε την προδοτι¬ 
κή πολιτική τους. Ότι ΚΚΕ και ΚΚΕ εσω¬ 
τερικού εναντιώθηκαν αρχικά στην κατά¬ 
ληψη του πολυτεχνείου, ότι την χαρακτή¬ 
ρισαν έργο των «350 περίπου οργανωμέ¬ 
νων πρακτόρων της ΚΥΠ» (Πανσπουδα¬ 
στική φ. 8, εφημερίδα της ΑΝΤΙ-ΕΦΕΕ 
του ΚΚΕ), ότι μαίνονταν εναντίον της 
εργατικής συνέλευσης και των μη φοιτη¬ 


τικών και αντικαθεστωτικών συνθημά¬ 
των. Η στάση τους στο Πολυτεχνείο δεν 
ήταν ξεκομμένη από το συνολικό πολι¬ 
τικό τους σχέδιο και πρόγραμμα. Δεκτι¬ 
κοί στην πρόταση Μαρκεζίνη για ομα- 
λοποίηση του καθεστώτος, στόχευαν σε 
μια σταδιακή φιλελευθεροποίηση, κυνη¬ 
γώντας την συνεργασία αστών πολιτικών 
για μια εθνική αντιδικτατορική ενότητα. 
Οι εκρηκτικές κινητοποιήσεις των εργα¬ 
ζομένων χάλαγαν τα συνοικέσια με τους 
φιλελευθέρους αστούς. Η ιστορική αξία 
του Πολυτεχνείου ήταν η καταδίκη στην 
πράξη αυτού του πολιτικού σχεδίου. Ο 
Νοέμβρης του ’73 έδειξε έναν δρόμο δια¬ 
φορετικό από ’κει που οι ρεφορμιστές εί¬ 
χαν οδηγήσει τον Μάη του ’36 ή τον Δε¬ 
κέμβρη του ’44. 

Κ ομβικό ρόλο στην εξέγερση του 
Νοέμβρη έπαιξε η Εργατική Συ¬ 
νέλευση (ΕΣ). Αυτή ήταν ουσι¬ 
αστικά το πολιτικό και οργανωτικό κέ¬ 
ντρο της εξέγερσης και όχι η Συντονι¬ 
στική Επιτροπή των φοιτητών, που ελεγ¬ 
χόταν από τους ρεφορμιστές. Δημιουρ- 
γημένη από την πρώτη μέρα της κατά¬ 
ληψης, η ΕΣ συνεδρίαζε καθημερινά αυ¬ 
τές τις τρεις μέρες, παίρνοντας αποφά¬ 
σεις με άμεση ψηφοφορία για κάθε επί- 
δικο ζήτημα, από την ύπαρξη προεδρεί¬ 
ου μέχρι το περιεχόμενο των προκηρύξε¬ 
ων. Έδειξε έτσι ότι η εργατική δημοκρατία 
δεν είναι μια πολυτέλεια για το εργατικό 
κίνημα αλλά μια αναγκαιότητα και ανα¬ 
πόσπαστα δεμένη με την ύπαρξη του. Η 
ΕΣ έριξε το σύνθημα της γενικής απεργί¬ 
ας διάρκειας, δίνοντας έτσι ένα όπλο και 
ένα άμεσο πρακτικό καθήκον στους ερ¬ 
γάτες. Προπαγάνδισε τη δημιουργία επι¬ 
τροπών που θα κατέβαζαν τους εργάτες 
σε απεργία «ενάντια στη χούντα, τα μο¬ 
νοπώλια και στους αμερικάνους πάτρω¬ 
νες της», όπως γραφεί και η προκήρυξή 
της. Η δράση της συντονιζόταν και διευ¬ 
θυνόταν από 7μελή επιτροπή που εκλέ¬ 
χτηκε από την ίδια. 

κατάληψη του Πολυτεχνείου 
μπορεί να κράτησε τρεις μόνο 
μέρες, από την Τετάρτη 14/11 
μέχρι το Σάββατο 17/11 το ξημέρωμα, 
όμως ούτε τα σημαντικότερα γεγονό¬ 
τα διαδραματίστηκαν μέσα στο Πολυτε¬ 
χνείο, ούτε η χρονική διάρκεια της κα¬ 
τάληψης ταυτίζεται με την διάρκεια της 


εξέγερσης. Πρώτον, η απόκρι¬ 
ση των εργαζομένων στο κά¬ 
λεσμα της ΕΣ ήταν μεγάλη. 
Ήδη από την Πέμπτη το από¬ 
γευμα, η περιοχή γύρω από το 
Πολυτεχνείο είχε γεμίσει εργά¬ 
τες, ενώ την Παρασκευή άρχι¬ 
σαν να κατεβαίνουν σε απερ¬ 
γία στις οικοδομές και σε διά¬ 
φορα εργοστάσια, που συνεχί¬ 
στηκε και το Σάββατο 17/11. 
Δεύτερον, από το πρωί της Πα¬ 
ρασκευής γίνονται πορείες σε 
όλη την Αθήνα, όπου η συμ¬ 
μετοχή υπολογίζεται ανάμε¬ 
σα σε 150 και 300 χιλιάδες συ¬ 
νολικά, στήνονται το απόγευμα τα πρώ¬ 
τα οδοφράγματα, καταλαμβάνεται η Νο¬ 
μαρχία Αττικής, γίνονται επιθέσεις και 
περικυκλώνονται πολλά υπουργεία, με¬ 
ταξύ των οποίων και το Δημόσιας Τάξης. 
Ουσιαστικά, το βράδυ όλο το κέντρο της 
Αθήνας είχε καταλειφθεί από διαδηλωτές 
που συγκρούονταν με την αστυνομία και 
τον στρατό, ενώ οι συγκρούσεις συνεχί¬ 
στηκαν μέχρι και το μεσημέρι της επόμε¬ 
νης μέρας. 

ο Πολυτεχνείο, παρά την κατα¬ 
στολή του από τον στρατό, μιας 
που η αστυνομία είχε ηττηθεί 
στον δρόμο, ήταν ένας τεράστιος σεισμός 
για την χούντα, τέτοιος που την οδήγη¬ 
σε στην κατάρρευση εννιά μήνες αργό¬ 
τερα, μετά και το ανεπιτυχές πραξικόπη¬ 
μα στην Κύπρο. Μετατόπισε όλη την ελ¬ 
ληνική κοινωνία προς ριζοσπαστικότερες 
θέσεις, σχεδόν όλα τα πολιτικά κόμμα¬ 
τα προς τ’ αριστερά. Καταργήθηκαν όλοι 
οι τότε αντι-συνδικαλιστικοί νόμοι και 
απαγορεύσεις, ο συνδικαλισμός επεκτά¬ 
θηκε παντού, εμφανίστηκαν εργοστασι¬ 
ακές επιτροπές των οποίων προπλάσμα¬ 
τα ήταν οι επιτροπές δράσης που δημι- 
ουργήθηκαν τις μέρες της εξέγερσης. Το 
σημαντικότερο ήταν η αναγέννηση της 
άκρας και επαναστατικής αριστερός, της 
οποίας η πολιτική εφαρμόστηκε στο Πο¬ 
λυτεχνείο διαμέσου της ΕΣ και έπαιξε 
πρωταγωνιστικό ρόλο στους μεταπολι¬ 
τευτικούς εργατικούς αγώνες. 

ν τότε το Πολυτεχνείο ήρθε ως 
αποτέλεσμα της «συμμετοχής» 
του ελληνικού καπιταλισμού στο 
μακρύ κύμα κάμψης της καπιταλιστι¬ 
κής οικονομίας, της ανόδου της παγκό¬ 
σμιας επανάστασης (κύμα του Μάη του 
’68) και της σήψης των αστικών κομμά¬ 
των που κυριαρχούσαν πριν την χούντα, 
σήμερα η κατάρρευση του ελληνικού κα¬ 
πιταλισμού, η διαλυτική κρίση των αστι¬ 
κών κομμάτων, οι επαναστάσεις στην 
Μέση Ανατολή και τα ενθαρρυντικά μη¬ 
νύματα από το ευρωπαϊκό προλεταριάτο 
δείχνουν ότι μπροστά μας έχουμε όχι ένα 
αλλά πολλά Πολυτεχνεία. Ας τα προετοι¬ 
μάσουμε. 

■ Κωνσταντίνος Σηφάκης 

ΟΙΚΟΝΟΜΙΑ 


Νοέμβριος 2012 


Προϋπολογισμός 2013: Νέα οργανωμένη σφαγή της κοινωνίας 


Ο προϋπολογισμός του 2013 συ¬ 
ντάχθηκε σε μια στιγμή που η 
παγκόσμια, και ιδιαίτερα η ευ¬ 
ρωπαϊκή, οικονομία φαίνεται 
να ξαναβυθίζονται σε ύφεση, με τις προβλέ¬ 
ψεις του ΔΝΤ να χειροτερεύουν από τρίμη¬ 
νο σε τρίμηνο. Για το 2012 προβλέπεται το 
παγκόσμιο ΑΕΠ να αυξηθεί κατά 3,3% ενώ 
το 2011 αυξάνονταν με 3,8% και το 2010 
με 5,1%. Το ΑΕΠ της Ευρωζώνης θα μειω¬ 
θεί φέτος κατά -0,4% ενώ αυξάνονταν με 
1,4% και 2% το 2011 και 2010 αντίστοιχα. 
Ο όγκος του παγκόσμιου εμπορίου (αγαθά 
και υπηρεσίες) θα αυξηθεί μόνο κατά 3,2% 
φέτος όταν το 2011 αυξάνονταν 5,8% και το 
2010 με 12,6%. 

Μέσα σε αυτήν την χειροτέρευση της 
παγκόσμιας και ευρωπαϊκής οικονομίας 
(που σαν ευρωζώνη δεν αποκλείεται και 
να διαλυθεί το 2013), ο ελληνικός καπιτα¬ 
λισμός βρίσκεται ένα βήμα πριν την κυριο¬ 
λεκτική κατάρρευση. Το 2012 η μείωση του 
ΑΕΠ θα φθάσει όπως προβλέπουν το 6,5% 
(ενώ ένα χρόνο πριν την προέβλεπαν σε 
-3,2% και τρία χρόνια πριν προέβλεπαν αύ¬ 
ξησή του κατά 1,2%). Είναι φανερό ότι και η 
πρόβλεψή τους για μείωση του ΑΕΠ το 2013 
κατά -4,5% πρόκειται να καταλήξει μάλλον 
σε διπλάσια μείωση αν λάβει κανείς υπόψιν 
ότι τα νέα μνημονιακά μέτρα που ψηφίστη¬ 
καν ξεπερνούν τα 14,5 δις. 

Παρά αυτή τη νέα αβάσταχτη μείωση 
του ΑΕΠ για το 2013, ο προϋπολογισμός 
του 2013, όχι μόνο δεν αμβλύνει την κρίση, 
την κοινωνική ανισότητα και την κοινωνι¬ 
κή καταστροφή αλλά έρχεται να τις επιδει¬ 
νώσει στο μέγιστο. Στην ουσία ο προϋπολο¬ 
γισμός οργανώνει την καταβαράθρωση του 


λεγομένου κοινωνικού κράτους (υγεία, παι¬ 
δεία, ασφάλιση, δημοτικές υπηρεσίες, κ.α.) 
εφαρμόζοντας πλήρως τις επιταγές των ντό¬ 
πιων και ξένων δανειστών. Με άλλα λόγια 
πρόκειται για μια πολεμική επιχείρηση με οι¬ 
κονομικά μέσα εναντίον των εργαζομένων, 
της νεολαίας και των φτωχών λαϊκών στρω¬ 
μάτων. 

Και παρόλα αυτά δεν πρόκειται να διορ¬ 
θώσει τίποτα, όπως ευαγγελίζονται οι νεο¬ 
φιλελεύθεροι ταλιμπάν της εσωτερικής και 
εξωτερικής τρόικας. Το χρέος φέτος το υπο¬ 
λογίζουν στο 175,6% του ΑΕΠ ενώ το 2013 
στο 189% πράγμα που ξεφτιλίζει τις προβλέ¬ 
ψεις τους για μείωσή του στο 120% του ΑΕΠ 
το 2020. Χρειάζεται έτσι επειγόντως ένα νέο 
κούρεμα και μία νέα επιμήκυνσή του αν βέ¬ 
βαια αποφασίσουν τελικά να σώσουν τον 
ελληνικό καπιταλισμό. Τα μνημόνια και οι 
προϋπολογισμοί των τελευταίων χρόνων 
δεν αποδεικνύονται μόνο καταστροφικοί 
για την οικονομία και την κοινωνία αλλά εί¬ 
ναι και εντελώς αναποτελεσματικοί! 

Τα τακτικά έσοδα του προϋπολογισμού 
2013 (άμεσοι και έμμεσοι φόροι) θα ανέλ- 
θουν σε 46,7 δις, μειωμένοι σε σχέση με το 
2012 κατά 5,6%. Από αυτά οι άμεσοι φό¬ 
ροι θα φθάσουν τα 19,8 δις, μειωμένοι κατά 
4,6% σε σχέση με το 2012. Οι φόροι εισοδή¬ 
ματος των φυσικών προσώπων θα ανέλθουν 
στα 7,9 δις, μειωμένοι κατά 20,5% σε σχέση 
με το 2012 λόγω της μείωσης των εισοδημά¬ 
των. Οι φόροι εισοδήματος των επιχειρήσε¬ 
ων θα είναι 1,5 δις, μειωμένοι κατά 10% σε 
σχέση με το 2012, αλλά δεν πρέπει να ξεχνά¬ 
με ότι το 2012 είχαν μειωθεί σε σχέση με το 
2011 κατά 40%. Οι φόροι στην περιουσία θα 
ανέλθουν σε 3,1 δις (αύξηση 15,5%) που ση¬ 


μαίνει ότι θα διατηρηθούν τα διαφόρων ει¬ 
δών χαράτσια. 

Οι έμμεσοι φόροι (από ΦΠΑ, φόρους 
κατανάλωσης, φόρους συναλλαγών κ.α.) θα 
ανέλθουν σε 24 δις (μειωμένοι κατά 6,8% σε 
σχέση με το 2012). Ειδικότερα, οι εισπράξεις 
από τον ΦΠΑ (σε πετρέλαιο, καπνό, κ.α.) θα 
ανέλθουν σε 13,7 δις (μείωση κατά 9%) ενώ 
οι φόροι κατανάλωσης θα ανέλθουν σε 9,3 
δις, και αυτοί μειωμένοι κατά 3,5% συγκρι¬ 
τικά με το 2012. 

Αυτές οι μειώσεις στους φόρους δεν 
οφείλονται στην μεγαθυμία της κυβέρνησης 
αλλά είναι αναγκαστικές λόγω της μείωσης 
του ΑΕΠ κατά 4,5% το 2013 (όπως τουλά¬ 
χιστον προβλέπει η κυβέρνηση). Στην πρά¬ 
ξη, και αν λάβει κανείς υπόψη την προβλε- 
πόμενη μείωση του ΑΕΠ και την χειροτέ¬ 
ρευση των εισοδημάτων, οι φόροι όχι μόνο 
δεν μειώνονται αλλά αυξάνονται με σαδι- 
στικό τρόπο. 

Ως αναφορά τις δαπάνες του τακτικού 
προϋπολογισμού 2013 αυτές θα φθάσουν τα 
113 δις σε σχέση με 171 δις φέτος. Απ’ αυτές 
τα 57 δις θα είναι χρεολύσια που φέτος ανέρ¬ 
χονται στα 100 δις (η μείωση αυτή οφείλε¬ 
ται τόσο στο κούρεμα του χρέους όσο κυρί¬ 
ως στην επιμήκυνση των ομολόγων του ελ¬ 
ληνικού δημοσίου), τα 11 δις θα είναι τόκοι 
που φέτος είναι 14 δις και τα 44 δις θα είναι 
πρωτογενείς δαπάνες που φέτος είναι 47,5 
(δηλαδή οι πρωτογενείς δαπάνες θα μειω¬ 
θούν κατά 9,8%). 

Οι δαπάνες για μισθούς και συντάξεις θα 
ανέρθουν σε 17,5 από 19,5 δις φέτος (μείω¬ 
ση κατά 10,5%) και αυτό θα γίνει εκτός των 
μειώσεων μισθών και συντάξεων και με μα¬ 
ζικές απολύσεις. 


Οι μεταβιβαστικές πληρωμές (που αφο¬ 
ρούν κυρίως τις επιχορηγήσεις των ασφα¬ 
λιστικών ταμείων) θα ανέλθουν σε 16,3 δις 
από 17,6 φέτος. Για τα ταμεία θα διατεθούν 
14 δις έναντι 14,7 δις το 2012, και πιο συ¬ 
γκεκριμένα: ο ΟΓΑ θα χρηματοδοτηθεί με 
3,7 δις έναντι 4,6 το 2012 (μείωση 18,7%), 
το ΙΚΑ-ΕΤΑΜ με 2,2 δις έναντι 3,7 (μείω¬ 
ση 40%), ο ΟΑΕΕ με 1,1 δις έναντι 1,6 (μεί¬ 
ωση 29%), το ΝΑΤ με Ιδις έναντι 1 το 2012. 

Το Υπουργείο Υγείας θα χρηματοδο¬ 
τηθεί με 4,4 δις έναντι 4,8 φέτος (μείωση 
9,5%), το Υπουργείο Εργασίας και Κοινωνι¬ 
κής Ασφάλισης με 13,9 έναντι 14,5 δις φέ¬ 
τος (μείωση 4,7%) και το Υπουργείο Παιδεί¬ 
ας με 5,2 δις έναντι 5,8 φέτος (μείωση 10%). 
Ιδιαίτερα για την εκπαίδευση, στην πρωτο¬ 
βάθμια εκπαίδευση θα δοθούν 1,57 δις (μαζί 
με τις επενδύσεις) έναντι 1,78 φέτος και 1,87 
το 2011, στην δευτεροβάθμια θα δοθούν 
1,82 δις έναντι 2,11 φέτος και 2,24 πέρυσι, 
στην πανεπιστημιακή 709 εκ. έναντι 872 φέ¬ 
τος και 844 πέρυσι, και στην τεχνολογική 
232 εκ. έναντι 280 φέτος και 315 το 2011. 

Οι δημόσιες επενδύσεις υποτίθεται ότι 
θα διατηρηθούν στο ίδιο ύψος με πέρυσι, 
δηλαδή στα 6,8 δις αλλά μάλλον θα μειω¬ 
θούν περαιτέρω όπως συμβαίνει κάθε φορά 
την τελευταία τριετία. Αυτό το ποσό δείχνει 
και πόσο κοντά βρίσκεται η ανάπτυξη που 
ευαγγελίζεται ο Σαμαράς. 

Έτσι το έλλειμμα του προϋπολογισμού 
προβλέπεται να μειωθεί το 2013 στα 11,2 
δις (6,1% του ΑΕΠ) από 16,3 δις φέτος (ή 
8,4% του ΑΕΠ) ενώ το πρωτογενές έλλειμ¬ 
μα (χωρίς τους τόκους) θα μειωθεί στα 2,2 
δις (1,3% του ΑΕΠ) από 4,5 δις (2,4% του 
ΑΕΠ) φέτος. 


ΜΝΗΜΟΝΙΟ 3: Σύγχρονη Κόλαση για τους εργαζόμενους 


Σ τις 7 Νοέμβρη ολοκληρώθηκε 
το κοινοβουλευτικό πραξικόπη¬ 
μα της κυβέρνησης, καθώς ένα 
ογκώδες κείμενο 238 σελίδων με 
διατάξεις που αφορούν κάθε πιθανό και απί¬ 
θανο θέμα ψηφίστηκε μετά από «συζήτηση» 
λίγων ωρών. Τα νέα μέτρα δεν αφήνουν κα- 
νέναν «παραπονούμενο»: 

1) Εργασιακά: Όσα αφεντικά δεν είναι μέλη 
του ΣΕΒ ή της Γ.Σ.Ε.Β.Ε.Ε. (της ένωσης των 
έμποροβιοτεχνών) δεν δεσμεύονται από 
οποιαδήποτε συμφωνία υπογράφεται με τη 
ΓΣΕΕ στο μισθολογικό σκέλος (π.χ. για το 
επίδομα γάμου ή άλλα επιδόματα, υπερωρί¬ 
ες κλπ.). Το μόνο που απομένει είναι ο κα- 
τώτατος μισθός, που θα οριστεί με νόμο από 
την κυβέρνηση στα 586 ευρώ μεικτά, και οι 
προσαυξήσεις ανά τριετία χρόνου δουλειάς 
(παραμένουν όμως παγωμένες), μέχρι βέ¬ 
βαια το νέο ψαλίδισμα στο επόμενο πακέ¬ 
το μέτρων. 

Οι προειδοποιημένες απολύσεις, που οδη¬ 
γούν στην καταβολή μειωμένων κατά 50% 
αποζημιώσεων, γίνονται πιο εύκολες, καθώς 
μειώνεται σε τέσσερις μήνες (από έξι) ο χρό¬ 
νος έγκαιρης προειδοποίησης. Μειώνονται 
επίσης οι αποζημιώσεις για απροειδοποίη¬ 
τη απόλυση εργαζομένων που έχουν πάνω 
από 16 χρόνια δουλειάς στον ίδιο εργοδότη. 
Έτσι, αν οι μισθοί αποζημίωσης που δικαιού¬ 
ται ο απολυμένος υπερβαίνουν τους 12, κάθε 
ένας από τους μισθούς μετά τον 12° δεν μπο¬ 
ρεί να ξεπερνά τα 2.000 ευρώ. Αν ο εργαζό¬ 
μενος δεν δούλευε όλα τα χρόνια στον ίδιο 
εργοδότη, δεν μπορεί να πάρει πάνω από 12 
μισθούς αποζημίωσης. 

Το ωράριο γίνεται λάστιχο, σε πρώτη 
φάση στα καταστήματα, με πρόβλεψη για 
επέκταση σε όλους τους κλάδους. Ο συνο¬ 


λικός εβδομαδιαίος χρόνος εργασίας παρα¬ 
μένει στις 40 ώρες, αλλά αυτές μπορεί να κα- 
τανέμονται σε έξι μέρες (εκτός Κυριακής) και 
μέχρι τις 10 ώρες ημερησίως, με αντίστοιχη 
μείωση άλλη μέρα. 

2) Μισθοί Δημοσίου: Καταργείται ό,τι 
είχε απομείνει από τα δώρα και το επίδο¬ 
μα αδείας. Εφαρμόζεται το ενιαίο μισθολό¬ 
γιο και στις ΔΕΚΟ, με ανώτατο όριο συνο¬ 
λικών μεικτών μηνιαίων αποδοχών τα 1.900 
ευρώ. Επιβάλλονται κλιμακωτές μειώσεις μι¬ 
σθών στα ειδικά μισθολόγια (ένστολοι, για¬ 
τροί ΕΣΥ, δικαστικοί κ.α.), αναδρομικά από 
1ης Αυγούστου 2012. Για αποδοχές έως 1000 
ευρώ το ποσοστό μείωσης ορίζεται στο 2%, 
από 1001 έως και 1.500 ευρώ στο 10%, από 
1.501 έως και 2.500 ευρώ στο 20%, από 2.501 
μέχρι 4.000 στο 30% και για ποσά άνω των 
4.000 η μείωση είναι 35%. 

3) Συντάξεις: Καταργούνται δώρα και επίδο¬ 
μα άδειας σε όλα τα ταμεία και στις επικουρι¬ 
κές. Επιβάλλονται από 1/1/2013 κλιμακωτές 
μειώσεις, με βάση τα αθροίσματα κύριων και 
επικουρικών συντάξεων, όπως προκύπτουν 
μετά τις ως τώρα μειώσεις, ως εξής: 

- 5% για άθροισμα συντάξεων από 1.000- 
1.500 ευρώ, με το τελικό ποσό, μετά την παρα¬ 
κράτηση, να μην πέφτει κάτω από 1.000 ευρώ. 

- 10% από 1.501-2.000 ευρώ, με το τελικό 
ποσό να μην πέφτει κάτω από 1.425 ευρώ. 

- 15% από 2.001-3.000 ευρώ, με το τελικό 
ποσό να μην πέφτει κάτω από 1.800 ευρώ. 
Από 1/1/2014 κόβεται το ΕΚΑΣ για όσους 
είναι κάτω των 65 χρονών, εκτός από τις 
αναπηρικές συντάξεις. 

4) Εφάπαξ: Μειώνεται το εφάπαξ σε 22 τα¬ 
μεία, και αναδρομικά για όσους βγήκαν στη 
σύνταξη από 1 ης Αυγούστου 2010 και δεν 


τους έχει καταβληθεί. Οι μειώσεις κυμαίνο¬ 
νται από 2% ως 83%. 

5) Αυξήσεις των ορίων ηλικίας για συνταξι- 
οδότηση από 1/1/2013 κατά δύο χρόνια για 
όλους, με τις εξής μόνο εξαιρέσεις: 

- Όσους συμπληρώνουν τα 62 έτη και 40 
χρόνια δουλειάς. 

- Όσους συμπληρώνουν 25 χρόνια δουλειάς 
στον στενό και ευρύτερο δημόσιο τομέα, μέ¬ 
χρι 31/12/2012. 

- Όσους ασφαλισμένους πριν το 1983 συ¬ 
μπληρώνουν 35ετία (στα ταμεία όπου ισχύ¬ 
ει). 

- Μητέρες ανηλίκων με 5500 ένσημα στο 
ΙΚΑ. 

6) Απολύσεις στο Δημόσιο: Ουσιαστικά κα- 
ταργείται πλήρως η μονιμότητα, κατά ωμή 
παραβίαση του Συντάγματος, καθώς οποιοσ¬ 
δήποτε υπάλληλος που η οργανική του θέση 
καταργείται μπορεί να τεθεί σε διαθεσιμότη¬ 
τα, με το 75% του μισθού του για ένα χρό¬ 
νο. Αν σε αυτό το διάστημα δεν «βρει» θέση 
να μεταταχθεί, απολύεται. Σε διαθεσιμότη¬ 
τα θα τεθούν άμεσα 2.000 υπάλληλοι και άλ¬ 
λοι 25.000 μέσα στο 2013 (6.250 ανά τρίμη¬ 
νο). Επιπλέον, ξεκινούν υποχρεωτικές μετα¬ 
τάξεις και μετακινήσεις σε όλη την επικρά¬ 
τεια, ιδίως για εκπαιδευτικούς, που θα οδη¬ 
γήσουν σε επιπλέον απολύσεις, αφού ελάχι¬ 
στοι θα μπορούν να αντέξουν το κόστος δια¬ 
βίωσης μακριά από τον τόπο διαμονής τους. 

7) Μειώνεται ο αριθμός των αναπληρωτών 
εκπαιδευτικών από 15.000 σε μόλις 2.000 και 
των κάθε είδους συμβασιούχων καθηγητών 
σε ΑΕΙ-ΤΕΙ κατά 90%. 

8) Συγχώνευση όλων ανεξαιρέτως των τα¬ 
μείων στον ΕΟΠΥΥ και άγριες περικοπές 


στις παροχές του (γιατροί, φάρμακα, εξετά¬ 
σεις κ.λπ.). 

9) Αυξάνονται τα εισιτήρια των αστικών συ¬ 
γκοινωνιών και του ΟΣΕ κατά 25% από το 
Μάρτη του 2013, καθώς και τα τιμολόγια 
της ΔΕΗ. 

10) Τα οικογενειακά επιδόματα θα καταβάλ¬ 
λονται ολόκληρα μόνο για ετήσια εισοδήμα¬ 
τα έως 6.000 ευρώ, δηλαδή μόνο σε οικογέ¬ 
νειες στα όρια της πλήρους εξαθλίωσης! 

11) «Απελευθερώνεται» πλήθος επαγγελμά¬ 
των, με χυδαία κριτήρια αγοράς. Έτσι (ένα 
από τα πολλά παραδείγματα) μπορεί να συ- 
σταθεί από οποιονδήποτε ιδιώτη «σχολή» 
ταχύρρυθμης εκπαίδευσης ξεναγών και οι 
απόφοιτοί της να ασκούν χωρίς κανέναν πε¬ 
ριορισμό το επάγγελμα! 

Το κερασάκι στην τούρτα θα είναι τα νέα 
φορολογικά μέτρα ύψους 3 δις, που όμως θα 
ψηφιστούν σε ξεχωριστό νομοσχέδιο στο τέ¬ 
λος Νοέμβρη και δεν έχουν ακόμη οριστικο- 
ποιηθεί. Σίγουρα θα περιλαμβάνουν κατάρ¬ 
γηση όλων των φοροαπαλλαγών από φέτος, 
κατάργηση του αφορολόγητου λόγω παι¬ 
διών και για τους ελεύθερους επαγγελματίες 
και συντελεστή 26% στα εισοδήματά τους, 
αύξηση των αντικειμενικών αξιών άρα και 
της φορολογίας ακινήτων, αύξηση της φορο¬ 
λογίας των αγροτών και των τόκων από κα¬ 
ταθέσεις κ.α. Είναι βέβαιο ότι αυτή η λαίλα¬ 
πα θα φέρει, εκτός από μια ανθρωπιστική κα¬ 
ταστροφή χωρίς προηγούμενο για καιρό ει¬ 
ρήνης, και την τυπική πλέον χρεοκοπία της 
Ελλάδας, πιθανότατα μέσα στο 2013. Χρέος 
μας είναι να εμποδίσουμε με κάθε τρόπο την 
εφαρμογή των μέτρων. 

■ Γιάννης Χαλάς 

Γιο τις επιθέσεις της Χρυσής Αυγής 


Η εκκαθαριστική δράση της συμμορίας 
της Χρυσής Αυγής (Χ.Α.) εναντίον του 
«εσωτερικού εχθρού» εντείνεται. 
Μεταξύ 31 Οκτώβρη-5 Νοέμβρη, στην πε¬ 
ριοχή του Αγίου Παντελεήμονα, με αφορμή επί¬ 
θεση με μαχαίρι σε ιδιοκτήτη κουρείου, προχώ¬ 
ρησε σε πογκρόμ με τραυματισμό μεταναστών 
και επιθέσεις σε μαγαζιά μεταναστών. Σύμφω¬ 
να με μαρτυρίες, οι επιθέσεις έγιναν παρουσία 
βουλευτών της Χ.Α. (Παναγιώταρος, Μπαρ- 
μπαρούσης, Μίχας), ενώ η ισχυρή αστυνομική 
δύναμη δεν προχώρησε σε καμία σύλληψη. 

Στις 7/11 επιτέθηκαν με μαχαίρι και γκλομπ 
σε μέλη της ΚΝΕ που έκαναν παρέμβαση στο 
ΕΠΑΛ Λαγκαδά, με έναν τραυματία. 

Στις 26/10 σημειώθηκε έκρηξη στα γραφεία 
της Τανζανικής Κοινότητας, ενώ ένα μήνα πριν 
ομάδα χρυσαυγιτών έσπασε την πρόσοψη, κατά 
την διάρκεια πογκρόμ στην πλατεία Αμερικής. 

Ο βουλευτής της Χ.Α. Γρέγος ζήτησε να πα¬ 
ταχθούν οι παραβατικές συμπεριφορές μαθη¬ 
τών ενόψει της 17 Νοέμβρη και δήλωσε πως η 
εκπαίδευση πρέπει να βασίζεται στο τρίπτυχο 
Πατρίς -Θρησκεία - Οικογένεια! 

Ο χρυσαυγίτης βουλευτής Παναγιώταρος 
ζήτησε με ερώτηση στη Βουλή να μάθει τον 
«ακριβή αριθμό» των αλλοδαπών νηπίων που 
εξυπηρετούνται από τους παιδικούς και βρε¬ 
φονηπιακούς σταθμούς, ως συνέχεια προε¬ 
κλογικών δηλώσεων του ίδιου ότι «θα πετάνε 
στον δρόμο» από νοσοκομεία και βρεφονηπια¬ 
κούς σταθμούς «τους αλλοδαπούς και τα παι¬ 
διά τους». Ο υπουργός Εσωτερικών Στυλια- 
νίδης έσπευσε να ζητήσει από τους δήμους τα 
στοιχεία. Πριν από τις εκλογές και ο σημερινός 
πρωθυπουργός είχε δηλώσει: «Εχουν γεμίσει οι 
μετανάστες τα νηπιαγωγεία και οι'Ελληνες δεν 
μπορούν να μπουν στον παιδικό σταθμό. Αυτό 
τέρμα». 

Οι βουλευτές της Χ.Α. Γερμενής και Πανα¬ 
γιώταρος τάχθηκαν κατά της φορολόγησης των 
υπό ελληνική σημαία πλοίων, προτείνοντας να 
δοθούν και άλλα κίνητρα στους εφοπλιστές για 
την πρόσληψη ελληνικών πληρωμάτων. Σύμ¬ 
φωνα με τον προϋπολογισμό του 2013 θα πρέ¬ 
πει να εισπραχτούν 80 εκατομμύρια ευρώ από 
την αύξηση της φορολόγησης των εφοπλιστών, 
με βάση το τονάζ (χωρητικότητα) των πλοίων, 
όσα χρήματα περικόπτονται από τους ανάπη¬ 
ρους (82 εκατομμύρια)! 

Υπέρ των απολύσεων δημοσίων υπαλλή¬ 


λων, διευκρινίζοντας ότι «όσοι είναι εκ του πε¬ 
ρισσού και έχουν μπει από τα παράθυρα, ας 
απολυθούν» τάχθηκε ο γενικός γραμματέας της 
Χ.Α. Μιχαλολιάκος, αναπαράγοντας τη γνωστή 
αστική προπαγάνδα κατά των εργαζομένων στο 
δημόσιο. 

Η ΜΑΧΗ ΣΤΟ ΧΥΤΗΡΙΟ 

Το θεατρικό έργο “ΟοΓρυδ ΌΗπδΐΐ” του Τέ- 
ρενς Μακνάλι γράφτηκε το 1997, με αφορμή 
τον απαγχονισμό ενός μαθητή στην Αμερική, ο 
οποίος δεν ανταποκρινόταν στο ανδρικό στερε¬ 
ότυπο. Δεν άντεξε την κακοποίηση που υφίστα- 
το από τους συμμαθητές του, λόγω της διαφο- 
ρετικότητάς του, και κρεμάστηκε. Το έργο δεν 
απαγορεύθηκε, παρά την κατάθεση ασφαλιστι¬ 
κών μέτρων από πολίτες για την ακύρωση της 
παράστασης και του χαρακτηρισμού του από 
την ιερά σύνοδο ως βλάσφημου, αλλά σταμά¬ 
τησε τις παραστάσεις στις 31 Οκτωβρίου 2012 
στο θέατρο Χυτήριο «υπό το καθεστώς απειλών 
παραθρησκευτικών οργανώσεων και της Χρυ¬ 
σής Αυγής έξω από το θέατρο με στόχο την πα- 
ρεμπόδιση της παράστασης, αλλά και απειλών 
εναντίον της ζωής και της σωματικής ακεραι¬ 
ότητας των συντελεστών της». Το μαινόμενο 
πλήθος επί 2 βδομάδες περίπου πολιορκούσε το 
“Χυτήριο”, με τη διακριτική παρουσία αστυνομί¬ 
ας και ΜΑΤ, έβριζε και απειλούσε τους ηθοποι¬ 
ούς και το σκηνοθέτη, προπηλάκιζε, έσκιζε αφί- 
σες, πετούσε γιαούρτια και έσπασε την κλειδα¬ 
ριά του θεάτρου στην πρεμιέρα. Όσοι διαμαρ- 
τυρόμενοι προσήχθησαν αφέθηκαν ελεύθεροι, 
χωρίς να σχηματιστεί εναντίον τους δικογρα¬ 
φία. Μάλιστα, ο βουλευτής της Χ.Α. Παππάς 
μπήκε σε κλούβα των ΜΑΤ και απελευθέρωσε 
προσαχθέντα! “Κάθε φορά που προσβάλλεται 
το θρησκευτικό μας συναίσθημα και η ιστορική 
μνήμη, θα παρεμβαίνουμε δυναμικά!” δήλωσε ο 
Κασιδιάρης. 

Η λογοκρισία που προσπαθεί να επιβάλει 
η Χ.Α. στον πολιτισμό σύμφωνα με τα δικά της 
πρότυπα δεν είναι καθόλου ξεκομμένη από τη 
συνολικότερη προσπάθεια που γίνεται από το 
αστικό πολιτικό σύστημα για λογοκρισία στον 
τύπο (κόψιμο εκπομπής “Πρωινή Ενημέρωση”) 
και επιβολή τρομοκρατίας γενικά στην πολιτι¬ 
κή ζωή. Όταν λογοκρίνεται η τέχνη και η έκ¬ 
φραση, λογοκρίνεται ταυτόχρονα η ίδια η ζωή 
και κυρίως οι φωνές και η δράση αυτών που 
προσπαθούν να αλλάξουν αυτή τη βάρβαρη 
ζωή που μας ετοιμάζουν. 


Στυλιανός Παττακός σε ερώτηση ευρωηαίων 
δημοσιογράφων για το αν γίνονται βασανιστή¬ 
ρια την περίοδο της χούντας: «Όλα αυτά είναι 
ψέματα». 

Ο Ν. Δένδιας, προκαταλαμβάνοντας το 
ιατροδικαστικό πόρισμα για τους βασανισθέ- 
ντες από αστυνομικούς συλληφθέντες της 
αντιφασιστικής μοτοπορείας είπε: «Δεν θα 
υπάρχει ούτε δείγμα ηλεκτροσόκ ούτε και κά¬ 
ψιμο». Κατηγόρησε επίσης τη βρετανική εφη¬ 
μερίδα Γκάρντιαν που δημοσίευσε τις καταγ¬ 
γελίες ότι: «Το δημοσίευμα είναι υποβολι¬ 
μαίο... Σας το λέω ευθέως ότι θα τον εναγά- 
γω.,.Δεν μπορεί έτσι να βλάπτεται ηθικά η 
Ελληνική Δημοκρατία. Καίμε τους κρατουμέ¬ 
νους με αναπτήρα;». 

Η απάντηση της ΕΛ.ΑΣ. στη Γκάρντιαν 
ήταν: «Δεν συμβαίνουν αυτά τα πράγματα. 
Υπήρχε συμπλοκή μεταξύ διαδηλωτών και κα¬ 
τοίκων και επενέβη η Αστυνομία προκειμένου 
να εξασφαλίσει την τάξη». Στην ίδια γραμμή 
κινήθηκε και η Χρυσή Αυγή στην εφημερίδα 
της: «Απάτη οι δήθεν βασανισμοί». Λίγες μέ¬ 
ρες αργότερα κόπηκε η “Πρωινή Ζώνη” στη 
ΝΕΤ, όταν δύο δημοσιογράφοι τόλμησαν να 
σχολιάσουν την υπόθεση και τη στάση Δέν- 
δια, ενώ κανένα ελληνικό μέσο δεν δέχεται τις 
καταγγελίες για βασανισμούς. 

Η καταστολή της αντιφασιστικής μοτο¬ 
πορείας στις 30/9 και τα όσα ακολούθησαν εί¬ 
ναι χαρακτηριστικά για το αυταρχικό κράτος 
που προσπαθούν να επιβάλουν. Είχαμε δολο- 


Βασανιστήρια στη ΓΑΔΑ 

φονική επίθεση της ομάδας Δ με διεμβολισμό 
της μοτοπορείας, κακοποίηση, ξυλοδαρμούς 
και βασανισμούς κατά τη διάρκεια των συλ¬ 
λήψεων, της μεταφοράς στη ΓΑΔΑ και μέσα 
στη ΓΑΔΑ (χρησιμοποιήθηκε ακόμα και όπλο 
ΐπδ6Γ που προκαλεί ηλεκτροσόκ, από τη χρή¬ 
ση του οποίου έχουν πεθάνει 500 άνθρωποι 
στις ΗΠΑ από το 2001, σύμφωνα με τη Διε¬ 
θνή Αμνηστία), εξευτελισμούς, ξεγύμνωμα, 
εξύβριση με τις πιο χυδαίες εκφράσεις, διαπό¬ 
μπευση, απειλές, στέρηση φαγητού, νερού και 
επικοινωνίας με δικηγόρους, κατασκευασμέ¬ 
νες κατηγορίες με βάση τον κουκουλονόμο 
και εξοντωτικές εγγυήσεις για την αποφυλά- 
κιση των 15 συλληφθέντων (3000 ευρώ έκα¬ 
στος), ξυλοδαρμούς ακόμα και σε δεμένους. 
Ένας από τους συλληφθέντες αιμορραγού- 
σε όλο το βράδυ από το κεφάλι κι όταν προ¬ 
σπάθησε να κοιμηθεί, του ρίχνανε λέιζερ και 
φακούς στα μάτια. Ένας επικεφαλής της ομά¬ 
δας Δ έδινε το Ο.Κ. για να συνεχίσουν και 
τους έδινε οδηγίες για τον βασανισμό. Εξίσου 
βάρβαρη ήταν και η επίθεση από τα ΜΑΤ την 
επομένη της μοτοπορείας στα δικαστήρια με 4 
συλληφθέντες. 

Η στάση του υπουργού ΠΡΟ.ΠΟ. Δένδια 
να συγκαλύψει τα βασανιστήρια (η ιατροδι¬ 
καστική εξέταση τον εκθέτει κατηγορηματι¬ 
κά) και η λογοκρισία κάθε προσπάθειας δημο¬ 
σιοποίησης των γεγονότων κατατείνουν στο 


Σε αυτή την κατεύθυνση, η Χ.Α. προπαγαν¬ 
δίζει έναν πόλεμο εναντίον των μεταναστών, 
των απεργών, των συνδικαλιστών, των αριστε¬ 
ρών, όσων δηλαδή διαταράσσουν την “εθνική 
ενότητα” και την ταξική ειρήνη. 

ΑΡΣΗ ΒΟΥΛΕΥΤΙΚΗΣ ΑΣΥΛΙΑΣ 

Αρση της ασυλίας των βουλευτών της Χ.Α. 
που κατηγορούνται για ποινικά αδικήματα ψη¬ 
φίστηκε στην ολομέλεια της βουλής. Ο Κασι- 
διάρης θα δικαστεί για συνδρομή σε ληστεία, 
απρόκλητη επικίνδυνη σωματική βλάβη, παρά¬ 
νομη οπλοφορία και οπλοχρησία, κατά τη συμ¬ 
μετοχή του σε επεισόδια στην Πανεπιστημιού- 
πολη Ζωγράφου το 2007. Για αντιποίηση αρχής 
και διακεκριμένη φθορά ξένης περιουσίας θα δι¬ 
καστούν οι Ηλιόπουλος και Γερμενής, λόγω των 
επεισοδίων σε πανηγύρι της Ραφήνας, όπου οι 
χρυσαυγίτες έκαναν έλεγχο σε νόμιμους μετα¬ 
νάστες μικροπωλητές σπάζοντας και αναποδο¬ 
γυρίζοντας πάγκους. 

Η άρση ασυλίας δεν μπορεί σε καμία πε¬ 
ρίπτωση να ισοσταθμίσει τις εκατοντάδες επι¬ 
θέσεις χρυσαυγιτών σε μετανάστες και μαγα¬ 
ζιά τους ή αγωνιστές (με πρόκληση σοβαρών 
σωματικών βλαβών τις περισσότερες φορές), 
που δεν έχουν οδηγήσει σχεδόν ποτέ σε δίωξη 
ή όταν φτάνουν (σπάνια) στα δικαστήρια, πέ¬ 
φτουν στα μαλακά. Ίσα-ίσα, μπορούμε να πού¬ 
με ότι με αυτήν την κίνηση η Χ.Α. εμφανίζεται 
ως «κατατρεγμένη» από το σύστημα και πιθα¬ 
νόν να ενισχύεται κιόλας. Ούτε αναιρείται φυ¬ 
σικά ο συστημικός της ρόλος, ο οποίος είναι να 
χτυπάει τους μετανάστες σήμερα, το εργατικό 
και νεολαιίστικο κίνημα αύριο, όχι για να διαλύ¬ 
σει την κυριαρχία της αστικής τάξης, αλλά για 
να την ξαναστήσει στα πόδια της. 

Τουλάχιστον για την ώρα, το κυρίαρχο πο¬ 
λιτικό σύστημα δεν θα αφήσει τη Χ.Α. να αμ¬ 
φισβητήσει την κυριαρχία του. Η αστική τάξη 
και η συγκυβέρνηση μπορεί να την χρειάζονται 
για να αντιμετωπίσουν τον κοινό «εσωτερικό 
εχθρό» και για να φέρουν πιο κοντά ένα καθε¬ 
στώς “έκτακτης ανάγκης”, αυτό όμως δεν ση¬ 
μαίνει ότι θα παραδώσουν τα κλειδιά της εξου¬ 
σίας στον Μιχαλολιάκο, πριν δουν ότι δεν τους 
μένει καμία άλλη λύση. Αρα οι κυρίαρχες ομά¬ 
δες της αστικής τάξης και το πολιτικό προσω¬ 
πικό και όχι η «δημοκρατία» γενικά μπορούν 
να βάλουν κάποιους περιορισμούς στους τρα¬ 
μπούκους τους (την Χ.Α.), για να την ξαναχρη- 
σιμοποιήσουν αργότερα σε διαφορετικές συν¬ 
θήκες. 


ότι η συγκυβέρνηση θέλει να δώσει ένα μή¬ 
νυμα για την καταστολή και την ποινικοποίη- 
ση του κινήματος. Έτσι κι αλλιώς οι ξυλοδαρ¬ 
μοί σε διαδηλώσεις, κατά τη σύλληψη, μετα¬ 
φορά ή και μέσα στα κρατητήρια είναι συνή¬ 
θης πρακτική της ΕΛ.ΑΣ., ενώ ακόμα χειρότε¬ 
ρα είναι τα πράγματα όταν πρόκειται για με¬ 
τανάστες. Σύμφωνα με στοιχεία που είναι υπο¬ 
χρεωμένο το Υπουργείο να αποστέλλει στους 
διεθνείς οργανισμούς, για την περίοδο 2005 
- 2009 ερευνήθηκαν συνολικά 281 καταγγε¬ 
λίες πολιτών για κακοποίηση από τις αστυνο¬ 
μικές αρχές. Επιβλήθηκαν πειθαρχικές κυρώ¬ 
σεις σε 13 μόνο περιπτώσεις και αποτάχθηκαν 
μόλις 4 αστυνομικοί. Είναι φανερό ότι υπάρχει 
σαφής τάση κουκουλώματος των κρουσμάτων 
αστυνομικής βίας και αυθαιρεσίας. 

Ωστόσο, με την υπόθεση των 15 έχουμε 
ένα ποιοτικό άλμα. Εδώ πρόκειται για μια ορ¬ 
γανωμένη επιχείρηση καταστολής και βασανι- 
σμού αγωνιστών και μια αναβάθμιση της ορ¬ 
γανικής σύνδεσης αστυνομίας και Χρυσής Αυ¬ 
γής. Το αυταρχικό κράτος που επιχειρούν να 
φτιάξουν για να αντιμετωπίσουν το εργατικό 
κίνημα δεν πρέπει να μας τρομοκρατεί, καθώς 
είναι αποτέλεσμα της αδυναμίας τους να δια¬ 
χειριστούν με «ομαλό» τρόπο την κατάσταση. 
Ωστόσο, δεν επιτρέπεται και κανένας εφησυ¬ 
χασμός. Χρειάζεται συνεχής προσπάθεια για 
την υπεράσπιση των δημοκρατικών δικαιωμά¬ 
των με κινηματικό τρόπο και την αυτοάμυνα 
του κινήματος απέναντι στους μηχανισμούς 
καταστολής και τις φασιστικές συμμορίες. 


Ληγμένα και με 
τη βούλα! 

Στις αρχές Οκτώβρη ανακοινώ¬ 
θηκαν από τα Υπουργεία Ανάπτυξης 
και Υγείας οι Κανόνες Διακίνησης/ 
Εμπορίας Προϊόντων και Παροχής 
Υπηρεσιών και η νέα Υγειονομική Δι¬ 
άταξη. Στα πλαίσια, λοιπόν, της «ορι¬ 
ζόντιας παρέμβασης για τη διευκό¬ 
λυνση της επιχειρηματικότητας, της 
άρσης εμποδίων στη λειτουργία των 
επιχειρήσεων, της τόνωσης του αντα¬ 
γωνισμού και της προστασίας του 
καταναλωτή», όπως έλεγε το σχετι¬ 
κό Δελτίο Τύπου, προβλέπεται η δι¬ 
άθεση ληγμένων τροφίμων ή «τροφί¬ 
μων περασμένης διατηρησιμότητας» 
(δίσ!) από τα σούπερ μάρκετ. 

Το ίδιο θέμα έχει τεθεί σε πολλές 
χώρες της Ε.Ε. Σήμερα, που η ανερ¬ 
γία, η φτώχεια, η εξαθλίωση των ερ¬ 
γαζομένων και των φτωχών λαϊ¬ 
κών στρωμάτων χτυπάνε κόκκινο, 
οι αστοί και οι κυβερνήσεις τους, πιο 
ξεδιάντροπα από ποτέ, δείχνουν το 
αληθινό τους πρόσωπο και μας οδη¬ 
γούν στον εξευτελισμό για χάρη των 
κερδών τους. 

Η κοινή λογική λέει ότι η ημερο¬ 
μηνία λήξης αναγράφεται στα τρόφι¬ 
μα για να υποδείξει κάτι: δηλαδή ότι 
μετά απ’ αυτή την ημερομηνία δεν 
είναι κατάλληλα για κατανάλωση. 
Αυτό το αντιλαμβάνεται κι ένα μι¬ 
κρό παιδί. 

Τι συνέβαινε μέχρι τώρα με τις 
τροφές που έληγαν στα ράφια; Πε¬ 
τάγονταν στις χωματερές. Μάλιστα, 
σύμφωνα με στοιχεία του Παγκόσμι¬ 
ου Οργανισμού Τροφίμων και Γεωρ¬ 
γίας του ΟΗΕ, στις ανεπτυγμένες 
χώρες περισσότερο από το 40% των 
παραγόμενων τροφίμων πετάγονται 
στα σκουπίδια. Την ίδια στιγμή, 40 
εκατ άνθρωποι πεθαίνουν κάθε χρό¬ 
νο από πείνα, ενώ καθημερινά παρά- 
γονται 356 κιλά δημητριακών ανά 
άτομο! Δηλαδή, ακόμα και σήμερα, 
την εποχή της παγκόσμιας οικονομι¬ 
κής, πολιτικής και επισιτιστικής κρί¬ 
σης, παράγονται αρκετά τρόφιμα, 
που θα μπορούσαν να εξαλείψουν 
την πείνα από τον πλανήτη! 

Η κοινωνία που ζούμε όμως είναι 
ταξική. Λειτουργεί στηριζόμενη στην 
εκμετάλλευση ανθρώπου από άν¬ 
θρωπο, για την άντληση κερδών και 
υπερκερδών από μια χούφτα αστών. 
Δεν είναι τυχαίο ότι πέντε πολυεθνι¬ 
κές ελέγχουν το 90% του παγκόσμι¬ 
ου εμπορίου δημητριακών. Για όλους 
αυτούς είναι προτιμότερο τα τρόφιμα 
να πετιούνται παρά τα διατίθενται σε 
χαμηλότερες τιμές ή δωρεάν σε αυ¬ 
τούς που πεινάνε. 

Είναι προφανές ότι η κατανάλω¬ 
ση ληγμένων τροφίμων θα οδηγήσει 
στην ραγδαία επιδείνωση της υγείας 
μαζικών στρωμάτων, με επιδημίες να 
θερίζουν και δηλητηριάσεις να εξα¬ 
πλώνονται σ’ όλη την Ελλάδα, σπέρ¬ 
νοντας νεκρούς και βαριά άρρω¬ 
στους. Οι εργαζόμενοι και τα φτωχά 
λαϊκά στρώματα πρέπει να πετάξου- 
με στα σκουπίδια αυτό το ληγμένο- 
σάπιο σύστημα, παλεύοντας για μια 
κοινωνία με σεβασμό στον άνθρωπο 
και το φυσικό περιβάλλον. Μια κοι¬ 
νωνία που θα λειτουργεί με βάση τις 
πραγματικές μας ανάγκες και όχι με 
βάση την καταστροφική λογική και 
τη μανία του κέρδους. 

Επίσκεψ η Μέρκελ 

ΖΗΤΟ ΤΑ ΜΕΤΡΑ! 


Η δη από τον Σεπτέμβριο η τρικομματι- 
κή κυβέρνηση παραπαίει. Η απάτη της 
επαναδιαπραγμάτευσης, η ανακοίνω¬ 
ση των μέτρων, η άρνηση πληρωμών 
στην εφορία, η γιγάντωση της ύφεσης 
και της ανεργίας, εξάντλησαν τον πολιτικό χρόνο της. Η 
μεγάλη συμμετοχή του κόσμου στη διαδήλωση της ΔΕΘ 
και στην απεργία της 26ης Σεπτέμβρη, έδειξαν την οργή 
των εργαζομένων και των λαϊκών στρωμάτων. Η εισβο¬ 
λή των εργατών των ναυπηγείων στο Υπουργείο Εθνικής 
Άμυνας (και μάλιστα με ΠΑΣΟΚους μπροστά) σήμανε 
συναγερμό στην κυβέρνηση και στην αστική τάξη. Επι- 
σείοντας τον κίνδυνο αποσταθεροποίησης του συστήμα¬ 
τος, ζήτησαν πάλι τη βοήθεια του γερμανικού ιμπερια¬ 
λισμού. Όπως και στις εκλογές, όπου η Μέρκελ ένευσε 
υπέρ του Σαμαρά, έτσι και τώρα ήρθε για να στηρίξει την 
επιλογή της. Όμως τώρα η λαϊκή συνείδηση είναι καθαρά 
ενάντια στην ΕΕ των γερμανών ιμπεριαλιστών και των 
εκλεκτών τους στην Ελλάδα. 

Για να γλιτώσουν από μαζικές και ανεξέλεγκτες κι¬ 
νητοποιήσεις: α) Ανακοίνωσαν την επίσκεψη μόλις τρεις 
ημέρες πριν, β) «Διαφήμισαν» με κάθε τρόπο την παρου¬ 
σία ελεύθερων σκοπευτών, ειδικών μονάδων, κ.λπ., απει¬ 
λώντας το λαό με πυροβολισμούς, γ) Ουσιαστικά, κήρυ¬ 
ξαν απαγόρευση συγκεντρώσεων στην Αθήνα αποκλείο¬ 
ντας όλο το κέντρο, δ) Προχώρησαν σε διαρκείς προσα¬ 
γωγές και έκλεισαν σταθμούς του Μετρό. 


Πακιστάν 

Η απληστία των αφεντικών 
σκοτώνει 325 εργάτες 

Σ τις 11 Σεπτεμβρίου 2012, δύο πολύ¬ 
νεκρα εργατικά ατυχήματα (πυρκα¬ 
γιές) έφεραν και πάλι στο φως το ζήτη¬ 
μα της παραβίασης ακόμα και των πιο 
στοιχειωδών μέτρων ασφαλείας στους 
χώρους εργασίας στο Πακιστάν, και 
ιδιαίτερα στο χώρο της υφαντουργίας - υποδηματο¬ 
ποιίας, όπου απασχολείται το 30% του εργατικού δυ¬ 
ναμικού της χώρας. 

Η πρώτη πυρκαγιά, σε ένα τετραώροφο υφα¬ 
ντουργείο στο Καράτσι στοίχισε τη ζωή σε 300 από 
τους 1.000 εργαζόμενους, ενώ η δεύτερη, σε ένα πα¬ 
ράνομο υποδηματοποιείο στη Λαχώρη, άφησε πίσω 
της 25 νεκρούς. 

Παρά τις αψιμαχίες και τη μετάθεση ευθυνών με¬ 
ταξύ των δύο κυρίαρχων κομμάτων (του κυβερνώντος 
Λαϊκού και της Μουσουλμανικής Λίγκας), η αλήθεια 
είναι πως η απαγόρευση επιθεώρησης των επιχειρήσε¬ 
ων που είχε επιβληθεί επί δικτατορίας Μουσάραφ δεν 
έχει αναιρεθεί, παρά μόνο στην επαρχία Πουντζάμπ, 
αλλά και εκεί δεν εφαρμόζεται. Επιπλέον, οι ιδιοκτή¬ 
τες των δύο επιχειρήσεων αφέθηκαν ελεύθεροι με εγ¬ 
γύηση και κανένας κυβερνητικός ή κρατικός αξιωμα- 
τούχος δεν παραιτήθηκε αναλαμβάνοντας την ευθύνη 
για τα τραγικά περιστατικά. 

Η 15η Σεπτεμβρίου ανακηρύχθηκε ημέρα πένθους 
από τις εργατικές ομοσπονδίες, τα συνδικάτα και τα 
αριστερά κόμματα και σημαδεύτηκε από απεργίες και 
πολυπληθείς εκδηλώσεις διαμαρτυρίας σε πολλές πό¬ 
λεις, ενώ έχει ξεκινήσει μια συνδυασμένη καμπάνια 
που απαιτεί αποζημιώσεις για τις οικογένειες των θυ¬ 
μάτων και των τραυματιών, διατήρηση των μισθών 
των εργαζομένων, σύλληψη των εργοδοτών και παρα¬ 
πομπή τους στη δικαιοσύνη για φόνο, κυρώσεις στους 
κυβερνητικούς ιθύνοντες και επιβολή των απαραίτη¬ 
των μέτρων ασφαλείας στους βιομηχάνους. Έχει πα¬ 
ράλληλα ξεκινήσει συλλογή υπογραφών στο διαδί¬ 
κτυο και έχει δημιουργηθεί ένα νέο Κίνημα για τα Δι¬ 
καιώματα των Εργατών στο Καράτσι, όπου συμμετέ¬ 
χει πληθώρα εργατικών, κοινωνικών και νεολαιίστι- 
κων οργανώσεων και κινήσεων. 



Παρόλα αυτά, δεκάδες χιλιάδες συμμετείχαν στις δι¬ 
αδηλώσεις και συγκρούστηκαν με την αστυνομία όταν 
αυτή επιχείρησε να διαλύσει με χημικά τη συγκέντρωση. 

Ο Σαμαράς διαφήμισε την επίσκεψη Μέρκελ ως πρό¬ 
λογο μιας πολιτικής λύσης- πακέτο, που θα προωθηθεί 
από την Ε.Ε., με βασικούς άξονες την «επιμήκυνση» και 
την ελάφρυνση των μέτρων. Εμφανίστηκε με την αρχη¬ 
γό της Ε.Ε. στην τηλεόραση (παραγκώνισε τον Βενιζέ- 
λο που αποζητούσε λυσσασμένα την εμφάνισή του δίπλα 
στη Μέρκελ) και θέλησε να πάρει μόνος του το δαχτυ- 
λίδι του εκλεκτού! Ο Κουβέλης αρνήθηκε να συναντη¬ 
θεί μαζί της (αν υποθέσουμε ότι τον είχαν καλέσει!) αλλά 
την ίδια στιγμή ο εκπρόσωπος της ΔΗΜ.ΑΡ. δήλωνε πως 
η επίσκεψη θα είχε θετικά αποτελέσματα για τη διαπραγ¬ 
μάτευση! 

Η αλήθεια είναι πως η μάλλον τελευταία αμιγώς αστι¬ 
κή κυβέρνηση στην Ελλάδα στηρίζεται μόνο από τους δι- 
απλεκόμενους τραπεζίτες - ιδιοκτήτες ΜΜΕ - βιομηχά- 
νους και τους ιμπεριαλιστές. Αυτή την κοινωνική πραγ¬ 
ματικότητα απεικονίζουν οι δημοσκοπήσεις και η διάλυ¬ 
ση στο εσωτερικό των κομμάτων. Ένα μήνα μετά την επί¬ 
σκεψη Μέρκελ η διάλυση του αστικού πολιτικού σκηνι¬ 
κού συνεχίζεται ραγδαία. Δεν τους σώζουν ούτε οι απει¬ 
λές περί... «αβάσταχτης καταστροφής» και περί... «εξά¬ 
ντλησης των ταμειακών αποθεμάτων» αν δεν πάρουμε τη 
δόση. Η ελληνική κοινωνία έχει συνειδητοποιήσει σε με¬ 
γάλο βαθμό πως η ψήφιση των μέτρων είναι ταφόπλα¬ 
κα για αυτήν και τα παιδιά της. Και όσο θα ανακινούνται 
υποθέσεις σαν τη «λίστα Λαγκάρντ», η κυβέρνηση αυτή 
θα υπάρχει μόνο λόγω της ανικανότητας και απροθυμίας 
των ΣΥΡΙΖΑ-ΚΚΕ και της συνδικαλιστικής γραφειοκρα¬ 
τίας να ωθήσουν την κοινωνία σε μαχητικούς αγώνες με 
σκοπό την πτώση της τρικομματικής χούντας. 

Η Μέρκελ ήρθε με κλιμάκιο επιχειρηματιών και αφι¬ 
έρωσε τον περισσότερο χρόνο της στις επαφές με ντό¬ 
πιους και γερμανούς καπιταλιστές. Στις δηλώσεις της, 
αφού είπε ότι «λυπάται» για την κατάστασή μας, ξεκα¬ 
θάρισε πως ο μόνος δρόμος είναι τα Μνημόνια. Όχι μόνο 
δε συζητιέται ελάφρυνση των μέτρων, αλλά θα πρέπει να 
μετατραπούμε στο χειρότερο εργασιακό κάτεργο όλης 
της Ευρώπης. Έτσι τα γερμανικά κεφάλαια θα βρουν 
πρόσθετη κερδοφορία στην Ελλάδα για την εκμετάλ¬ 
λευση αιολικής και ηλιακής ενέργειας, κοιτασμάτων πε¬ 
τρελαίου κ.λπ. 

Οι Γερμανοί κοιτάνε και τη γεωπολιτική σημασία της 
Ελλάδας, μιας και είναι κοντά σε όλες τις ζώνες εκμετάλ¬ 
λευσης κοιτασμάτων και αποτελεί ορμητήριο για επιχει¬ 
ρήσεις. Επιδιώκουν να εμποδίσουν οποιαδήποτε επαφή 
του ελληνικού καπιταλισμού με τους Ρώσους, οι οποί¬ 
οι αν πέσει ο Άσαντ στη Συρία θα χάσουν το τελευταίο 
καταφύγιο του στόλου τους στην περιοχή (Λαττάκεια). 
Μετά θα πρέπει να ψάξουν για λιμάνια στο νησιωτικό 
σύμπλεγμα της Ελλάδας. Οι Γερμανοί εξαρτώνται σε με¬ 
γάλο βαθμό από τη ρώσικη ενέργεια, ειδικά αν εφαρμό¬ 
σουν την απόφασή τους για κλείσιμο των πυρηνικών ερ¬ 
γοστασίων. ΓΓ αυτό όλη η προσοχή τους θα στραφεί στη 
Μ. Ανατολή και τη Ν. Ευρώπη, ψάχνοντας προσβάσεις 
για εκμεταλλεύσιμη ενέργεια. 

Όλα αυτά βέβαια δεν είναι εύκολα, τη στιγμή που η 
Ε.Ε. βουλιάζει στην ύφεση και η κρίση με Ισπανία και Ιτα¬ 
λία είναι απολύτως μη διαχειρίσιμη. 



ΜΠΑΧΡΕΙΝ 

Καθώς η αραβική άνοιξη εξακολουθεί να ανθίζει 
σε διάφορες χώρες της Μέσης Ανατολής, η κυβέρνηση 
στο Μπαχρέιν προχώρησε στην απαγόρευση των συ¬ 
γκεντρώσεων και των διαδηλώσεων, επικαλούμενη την 
«κατάχρηση» από τον... λαό του δικαιώματος του στην 
ελεύθερη έκφραση. Τον προηγούμενο μήνα διαδηλωτές 
είχαν καταλάβει την κεντρική πλατεία της πρωτεύουσας 
Μανάμα, απαιτώντας περισσότερη δημοκρατία και τερ¬ 
ματισμό των διακρίσεων ενάντια στην πλειοψηφία της 
σιιτικής κοινότητας από τη σουνίτικη βασιλική οικογέ¬ 
νεια. Από τον Μάρτιο του 2011, όταν η εξέγερση στο 
Μπαχρέιν είχε πνιγεί στο αίμα, έχουν χάσει την ζωή τους 
άλλοι 45 άνθρωποι. 

ΛΙΒΥΗ 

Εκρηκτική κατάσταση εξακολουθεί να επικρατεί στη 
Λιβύη. Δεκάδες άνδρες της πολιτοφυλακής κατέλαβαν 
το Κοινοβούλιο, διαμαρτυρόμενοι για τον σχηματισμό 
της νέας κυβέρνησης, στην οποία περιλαμβάνονται και 
υπουργοί που συνδέονται με το καθεστώς του Καντά- 
φι. Οι πολιτοφύλακες αποχώρησαν από το Κοινοβούλιο 
μετά από συνάντηση με τον πρωθυπουργό Αλί Ζιντάν. 
Παρά τις εκλογές του περασμένου Ιουλίου, το καθεστώς 
στη Λιβύη εξακολουθεί να είναι ασταθές, όσο δεν λύνο¬ 
νται τα αίτια που οδήγησαν στην εξέγερση. 

ΤΟΥΡΚΙΑ 

Η 30η Οκτωβρίου είχε οριστεί ως «μέρα αντίστασης 
στις πόλεις» για τον κουρδικό λαό της Τουρκίας. Χιλιά¬ 
δες κούρδοι διαδηλωτές συγκρούστηκαν με την αστυνο¬ 
μία κυρίως στο νοτιοανατολικό τμήμα της χώρας αλλά 
και στην Ισταμπούλ, δείχνοντας συμπαράσταση και αλ¬ 
ληλεγγύη στους 650 Κούρδους κρατούμενους που βρί¬ 
σκονταν στην έκτη βδομάδα απεργίας πείνας. Τα αιτή¬ 
ματα των Κούρδων περιλαμβάνουν το δικαίωμα χρήσης 
της κουρδικής γλώσσας στο τουρκικό εκπαιδευτικό και 
νομικό σύστημα, καθώς και τον τερματισμό της απομό¬ 
νωσης του Αμπντουλάχ Οτσαλάν. Οι Κούρδοι υπολογί¬ 
ζεται ότι αποτελούν το 30% του πληθυσμού της Τουρκί¬ 
ας και διεκδικούν τα δικαιώματά τους, ακόμα και με ένο¬ 
πλο αντάρτικο, πάνω από 25 χρόνια. Σ’ αυτό το διάστη¬ 
μα έχουν σκοτωθεί πάνω από 40.000 αγωνιστές και άμα¬ 
χοι Κούρδοι. 

ΚΙΝΑ 

Διαδηλωτές κατάφεραν να σταματήσουν τη σχεδια¬ 
σμένη επέκταση ενός εργοστασίου πετροχημικών στην 
πόλη Νίγκμπο, στην ανατολική Κίνα. Μετά από συ¬ 
γκρούσεις χιλιάδων διαδηλωτών με την αστυνομία, η 
τοπική κυβέρνηση υποσχέθηκε ότι δεν θα συνεχίσει την 
επέκταση. Ωστόσο η κυβέρνηση δεν χαίρει της εμπιστο¬ 
σύνης των μαζών και γι’ αυτό ακόμα 200 διαδηλωτές συ¬ 
νεχίζουν τον αγώνα. Η ραγδαία αύξηση των περιβαλλο¬ 
ντικών κινητοποιήσεων στην Κίνα (αύξηση 29% μέσα σε 
διάστημα 20 χρόνων) φανερώνει τις δύο συγκρουόμενες 
τάσεις που αναπτύσσονται: από τη μία τη συνειδητοποί- 
ηση των εργατικών στρωμάτων για την κρισιμότητα των 
περιβαλλοντικών ζητημάτων και από την άλλη την εμ¬ 
μονή των τοπικών αρχών στην ανάπτυξη με κάθε τίμη¬ 
μα, ακόμα και σε βάρος του περιβάλλοντος. 

ΠΟΡΤΟΓΑΛΙΑ 

Περίπου 2.000 οργισμένοι διαδηλωτές προσπάθησαν 
να περικυκλώσουν το κοινοβούλιο στις 15 Οκτωβρίου, 
ημέρα ψήφισης του προϋπολογισμού του 2013. Τα μέ¬ 
τρα του προϋπολογισμού περιλαμβάνουν περικοπές δα¬ 
πανών ύψους 2,7 δις ευρώ, που περιορίζουν δραματικά 
το βιοτικό επίπεδο, καθώς και μεγάλη αύξηση του μέσου 
συντελεστή στον φόρο εισοδήματος, από το 9,8% στο 
13,2%. Οι πορτογάλοι εργαζόμενοι, που μετράνε ήδη μια 
νίκη, αφού πέρσι κατάφεραν με τις διαδηλώσεις τους να 
μην ψηφιστεί το νομοσχέδιο που θα αύξανε τις ασφαλι¬ 
στικές εισφορές των εργαζομένων, προγραμματίζουν Γε¬ 
νική Απεργία για τις 14 Νοεμβρίου. Οι αγώνες τους, μαζί 
με των ισπανών, των ελλήνων και όλων των ευρωπαίων 
εργαζομένων, είναι το μόνο που μπορεί να αποτρέψει τα 
σχέδια των ευρωπαίων ιμπεριαλιστών, που θέλουν να ρί¬ 
ξουν τα βάρη της κρίσης στις πλάτες των εργαζομένων. 

Σύνοδοο ΔΝΤ: Μαύρα σύννεφα στον ορίζοντα 



Σ ύρραξη» χαρακτήρισε ούτε λίγο 
ούτε πολύ η εφημερίδα Φαϊ- 
νάνσιαλ Τάιμς, κορυφαίο όργα¬ 
νο του διεθνούς χρηματιστικού κεφαλαίου, 
τις αντιπαραθέσεις που ξέσπασαν στη σύνο¬ 
δο του Διεθνούς Νομισματικού Ταμείου τον 
Οκτώβριο στο Τόκιο. 

Οι εκπρόσωποι του ΔΝΤ επιτέθηκαν 
στην πολιτική της Ευρωπαϊκής Ένωσης, για¬ 
τί εκθέτει την Ευρωζώνη σ’ ένα καθοδικό 
σπιράλ φυγής κεφαλαίων, φόβων διάρρη¬ 
ξης του Ευρώ και οικονομικής παρακμής. Ο 
Ολιβιέ Μπλανσάρ, επικεφαλής οικονομολό¬ 
γος του ΔΝΤ, είπε ότι αυτή η πολιτική κινδυ¬ 
νεύει να παγιδεύσει την παγκόσμια οικονο¬ 
μία σε μια δίνη ύφεσης και οικονομικής συρ¬ 
ρίκνωσης χωρίς πάτο. Υποστηρικτής αυτών 
των επικρίσεων εμφανίστηκε εμμέσως και 
ο υπουργός οικονομικών των ΗΠΑ Τίμοθι 
Γκάιτνερ. 

Σύμφωνα με το ΔΝΤ, οι τρέχουσες πολι¬ 
τικές στην Ευρωζώνη μπορεί ν’ αναγκάσουν 
τις ευρωπαϊκές τράπεζες να διαγράψουν τίτ¬ 
λους αξίας 2,8 τρις δολαρίων (στο διάστημα 
από το γ’ τρίμηνο του 2011 μέχρι το τέλος 
του 2013) για να μειώσουν το ρίσκο της έκ¬ 
θεσής τους. Μια πρόβλεψη αυξημένη κατά 
200 εκ. δολάρια από την προηγούμενη, έξι 
μήνες πριν. Αν η Ευρωζώνη δεν προχωρήσει 
στην κοινή τραπεζική επίβλεψη [βλ. σχετι¬ 
κά στο άρθρο για τη Σύνοδο Κορυφής της 
Ε.Ε.] και δεν αποδώσουν τα «προγράμμα¬ 
τα προσαρμογής», το ποσό μπορεί να φτά¬ 
σει στα 4,5 τρις δολάρια. Αυτές οι ζημιές/δι- 
αγραφές με τη σειρά τους θα μειώσουν ση¬ 


μαντικά την παροχή πιστώσεων, επιβραδύ¬ 
νοντας την ανάπτυξη. 

Οι Ευρωπαίοι προσπάθησαν να υποβαθ¬ 
μίσουν το θέμα της κρίσης στην Ευρωζώνη. 
Ο αντιπρόεδρος της Ευρωπαϊκής Κεντρικής 
Τράπεζας Βιτόρ Κονστάντσιο δήλωσε ότι η 
Ευρώπη έχει κάνει μεγάλη πρόοδο τους τε¬ 
λευταίους μήνες, πράγμα που θα έπρεπε να 
είναι ενθαρρυντικό για την παγκόσμια οικο¬ 
νομία. Και η Κομισιόν ότι κανείς δεν πρέπει 
να υποτιμάει πόσο μακριά προχώρησε η Ευ¬ 
ρώπη από την αρχή της κρίσης. 

Γιατί αυτή η διάσταση; Σίγουρα όχι γιατί 
οι καρχαρίες του ΔΝΤ, οι κατεξοχήν εμπνευ- 
στές και εφαρμοστές των βάρβαρων «προ¬ 
γραμμάτων προσαρμογής», έγιναν αίφνης 
πολέμιοι της λιτότητας! Ο λόγος είναι η χει¬ 
ροτέρευση της κατάστασης της παγκόσμι¬ 
ας οικονομίας. 

Στην τελευταία έκθεσή του, το ΔΝΤ 
αναθεώρησε προς τα κάτω τις προβλέψεις 
του, για δεύτερη φορά από τον Απρίλιο. Για 
το 2012 προβλέπεται ανάπτυξη 3,3%, το χα¬ 
μηλότερο ποσοστό από το 2009, όταν ακόμα 
η παγκόσμια οικονομία παράδερνε στις συ¬ 
νέπειες της κατάρρευσης της Λήμαν Μπρά- 
δερς. Για τις αναπτυγμένες χώρες, το ΔΝΤ 
προβλέπει ανάπτυξη 1,5% το 2013, πράγμα 
που σημαίνει ότι ΗΠΑ, Ε.Ε. και Ιαπωνία θα 
συνεχίσουν να λιμνάζουν, όπως και τα δύο 
τελευταία χρόνια. Το αντίστοιχο ποσοστό 
για τις «αναδυόμενες» χώρες μοιάζει καλύ¬ 
τερο (5,6%), αλλά ήδη συνιστά οπισθοχώ¬ 
ρηση. Για την πιο σημαντική, την Κίνα, προ- 
βλέπεται ανάπτυξη 7,7%: νούμερο δυσθεώ¬ 


ρητο για τις ανε¬ 
πτυγμένες χώρες, 
όμως 30% μικρό¬ 
τερο από τα ποσο¬ 
στά πριν το 2008 
και το χειρότερο 
από το 1999. Έτσι, 
οι «αναδυόμε¬ 
νες» δεν μπορούν 
να τραβήξουν την 
παγκόσμια οικονομία έξω από την κρίση, αν 
δεν γίνονται και οι ίδιες θύματά της. 

Την ίδια στιγμή, οι ΗΠΑ αντιμετωπί¬ 
ζουν τον λεγόμενο «δημοσιονομικό γκρε¬ 
μό» - ριζική μείωση των κρατικών δαπα¬ 
νών και αύξηση των φόρων, που θα εφαρ¬ 
μοστούν από τις αρχές του 2013. Το πακέτο 
αυτό (αποτέλεσμα του συμβιβασμού Ρεπου- 
μπλικάνων-Ομπάμα για το δημόσιο χρέος 
τον Ιούλη του 2011) αναμένεται ότι θα «κό¬ 
ψει» έως και 4% από το αμερικάνικο ΑΕΠ. 

Πλησιάζει καταιγίδα, λοιπόν, και οι ιμπε¬ 
ριαλιστές ψάχνουν εναγώνίως καταφύγιο. 
Αυτό όμως αναπόφευκτα μεγαλώνει τους 
ανταγωνισμούς και τις συγκρούσεις τους, 
όπως έδειξε η ανοιχτή αντιπαράθεση της δι¬ 
ευθύντριας του ΔΝΤ Λαγκάρντ και του γερ- 
μανού υπουργού οικονομικών Σόιμπλε στο 
Τόκιο. Το ΔΝΤ υποδεικνύει στους Ευρωπαί¬ 
ους να μην είναι τόσο σφιχτά προσηλωμένοι 
στις πολιτικές λιτότητας. Με απλά λόγια, να 
βάλουν το χέρι στην τσέπη πολύ βαθύτερα 
(π.χ. δίνοντας μεγαλύτερο χρόνο στις δη¬ 
μοσιονομικές «προσαρμογές» ή αποδεχόμε¬ 
νοι «κουρέματα» κρατικών χρεών), δηλαδή 


η προσπάθεια σταθεροποίησης της παγκό¬ 
σμιας οικονομίας να γίνει σε βάρος τους. 
Πράγμα το οποίο αυτοί φυσικά αρνούνται, 
με πρώτη τη Γερμανία. 

Αξίζει να σημειωθεί και η αποχώρηση 
από τη σύνοδο του διοικητή της κεντρικής 
τράπεζας της Κίνας, ενώ δεν παραβρέθηκε 
ούτε ο υπουργός οικονομικών της Κίνας. Ο 
λόγος είναι η συνεχιζόμενη διαμάχη με την 
Ιαπωνία για τα νησιά Σενκάκου - πράγμα 
που ωστόσο κρύβει τις ανακατατάξεις στην 
Ασία αλλά και παγκόσμια, με την σταδιακή 
εκτόπιση της γιαπωνέζικης οικονομίας από 
την κινέζικη. 

Ο Μπλανσάρ, εκ μέρους του ΔΝΤ, δή¬ 
λωσε ότι φοβάται «μια χαμένη δεκαετία» για 
την παγκόσμια οικονομία. Σίγουρα αυτή η 
προοπτική είναι ζοφερή. Όσο όμως βαθαί¬ 
νει το στρατηγικό κενό των ιμπεριαλιστών 
στη διαχείριση της κρίσης και το κουβάρι 
των ανταγωνισμών τους μπλέκεται όλο και 
περισσότερο, η πραγματικότητα θα απειλεί 
να σαρώσει ακόμα κι αυτές τις απαισιόδοξες 
προβλέψεις, οδηγώντας σε μια διεθνή έκρη¬ 
ξη των αντιφάσεων του καπιταλιστικού συ¬ 
στήματος αλλά και της ταξικής πάλης. 


Σύνοδος Ε.Ε. 18-19 Οκτώβρη 

Και πάλι χωρίς λύσεις 



Α πόψε έχω διαβεβαιώσεις ότι τα χειρότερα έχουν 
περάσει». Αυτή ήταν η δήλωση του γάλλου 
προέδρου Ολάντ στο τέλος της συνόδου κορυ¬ 
φής της Ε.Ε. στις 18-19 Οκτωβρίου. Και αυτή τη φορά, όμως, 
αυτή η αισιοδοξία δεν είναι παρά επικοινωνιακό τέχνασμα ή 
εντελώς αβάσιμη. 

Καταρχάς τίποτα δεν συζητήθηκε για την περιβόητη 
«ανάπτυξη». Είναι χαρακτηριστική η δήλωση του προέδρου 
της Κομισιόν Μπαρόζο ότι «πρέπει να γίνουν πολύ περισ¬ 
σότερα» - μιλάμε υποτίθεται για αποφάσεις που έχουν ήδη 
παρθεί, όπως το πρόσφατο «Σύμφωνο για την Ανάπτυξη και 
την Απασχόληση», ύψους 120 δις ευρώ. Στη σύνοδο ανακοι¬ 
νώθηκε και ένα πρόγραμμα χρηματοδότησης επενδύσεων 
συνολικού ύψους 50 δις σε δίκτυα μεταφορών, ενέργειας και 
επικοινωνιών. 

Πέρα όμως από το ότι τα ποσά αυτά είναι αστεία και σε 
καμία περίπτωση δεν συνιστούν σοβαρή «αναπτυξιακή» πα¬ 
ρέμβαση, το πράγμα βραχυκυκλώνει αλλού. Τι θα γίνει με τις 
τράπεζες; Χωρίς έναν «οδικό χάρτη» για την σταθεροποίηση 
της κατάστασης του χρηματοπιστωτικού συστήματος, κάθε 
άλλη κίνηση της Ε.Ε. είναι καταδικασμένη σε αποτυχία. Το 
επίδικο και κρίσιμο θέμα είναι η κοινή εποπτεία των τραπε¬ 
ζών της Ευρωζώνης (αφορά 6.000 τράπεζες), που είναι βασι¬ 
κή προϋπόθεση για όποια προσπάθεια ενοποίησης του τρα¬ 
πεζικού συστήματος. 

Και εδώ βγαίνουν τα μαχαίρια. Η Γαλλία (συνεπικουρού- 
μενη από την Ισπανία, ίσως και άλλες χώρες του Νότου) επι¬ 
θυμεί η εποπτεία να προχωρήσει το συντομότερο δυνατόν. 
Γιατί έτσι ο Ευρωπαϊκός Μηχανισμός Σταθερότητας (Ε5Μ) 
μπορεί να χρησιμοποιηθεί για την απευθείας ανακεφαλαιο- 
ποίηση των προβληματικών τραπεζών - και η Γαλλία έχει ένα 
εξαιρετικά εκτεθιμένο και ευάλωτο τραπεζικό σύστημα, που 
θα χρειαστεί σύντομα διάσωση. «Απευθείας ανακεφαλαιο- 
ποίηση» σημαίνει χωρίς τα χρήματα να δοθούν μέσω των κυ¬ 
βερνήσεων, επομένως χωρίς αύξηση του δημόσιου χρέους και 
παρακάμπτοντας τον οδυνηρό δρόμο της μείωσης του δημο¬ 
σιονομικού ελλείμματος. 

Η Γερμανία αντιτίθεται σε κάθε τέτοια προοπτική. Συνει¬ 
σφέρει πρώτη και με τα μεγαλύτερα κεφάλαια σε κάθε ευρω¬ 


παϊκό «ταμείο βοήθειας», όπως 
ο Ε5Μ, και δεν δεν θέλει αυτά 
να χρησιμοποιούνται χωρίς λε¬ 
όντεια ανταλλάγματα υπέρ της 
(π.χ. οι μηχανισμοί εποπτείας της 
δημοσιονομικής «πειθαρχίας»). 

Ουσιαστικά, οι γερμανοί ιμπερι¬ 
αλιστές λένε στους γάλλους: αν 
πρόκειται να χρησιμοποιηθούν λεφτά μας για να σώσουμε τις 
τράπεζές σας, αυτό θα γίνει μόνο αφού πρώτα οι κυβερνήσεις 
σας δεθούν χειροπόδαρα με την υποχρέωση να περνάνε μνη¬ 
μόνια και να παραδώσουν μέρος της οικονομικής ανεξαρτη¬ 
σίας τους σ’ εμάς! 

Εξαιτίας αυτών των συγκρούσεων, οι αποφάσεις για την 
εποπτεία έχουν ήδη καθυστερήσει σημαντικά σε σχέση με την 
αρχική συμφωνία, που προέβλεπε συγκρότηση του αρμόδιου 
οργάνου μέχρι τα τέλη του 2012 και λειτουργία του από τις 
αρχές του 2013. Στην πορεία, η Γερμανία υπαναχώρησε από 
πολλές πτυχές της συμφωνίας και στη σύνοδο αποφασίστη- 
κε μόνο το σχετικό νομικό πλαίσιο να καταρτιστεί εντός του 
2013 - κάτι ελάχιστα δεσμευτικό για οτιδήποτε περαιτέρω. 
Η Γερμανία έχει ξεκαθαρίσει ότι δεν μπορεί να υπάρξει απευ¬ 
θείας ανακεφαλαιοποίηση πριν τον επόμενο χρόνο, αλλά και 
ότι η εποπτεία θα γίνει με «διαφορετικά κριτήρια», δηλαδή 
οι γερμανικές αρχές θα συνεχίσουν να επιβλέπουν τις μικρές 
γερμανικές τράπεζες. Καθόλου τυχαίο: αυτές οι «μικρές τρά¬ 
πεζες» είναι γεμάτες με επισφαλή δάνεια και τοξικά χαρτιά 
και αν τις επέβλεπε κάποιος «μη Γερμανός», δεν θα είχε αντι¬ 
κειμενικά παρά να τις κηρύξει χρεοκοπημένες! 

Η σύγκρουση έχει εκδηλωθεί και γύρω από άλλα θέματα: 
(α) Την πρόταση της Μέρκελ για τον ορισμό ενός υπερ-επι- 
τρόπου με την εξουσία να υπαγορεύει τη δημοσιονομική πο¬ 
λιτική των κρατών-μελών. Για τον Ολάντ, είναι θετικό ότι 
αυτό δεν συζητήθηκε στη σύνοδο και ότι τέτοιες «ιδέες» θα 
συζητηθούν στο μέλλον, αφού αναθεωρηθούν οι ευρωπαϊκές 
συνθήκες. Αφού δηλαδή, όπως ελπίζει, θα έχει ήδη πάρει λε¬ 
φτά για να σώσει τις τράπεζές του. (β) Τον προϋπολογισμό 
της Ε.Ε. Με την ίδια λογική που αντιμετωπίζει και το θέμα 
της τραπεζικής εποπτείας (δηλ. να οφεληθεί από λεφτά των 


άλλων), η Γαλλία θα ήθελε αυτός να παρέχει αυτομάτως χρή¬ 
ματα σε όποια χώρα είναι σε ύφεση. Αντίθετα, η Γερμανία θέ¬ 
λει η όποια βοήθεια να δίνεται υπό τον όρο σκληρών «μεταρ¬ 
ρυθμίσεων». Μάλιστα, είχαμε νέα επεισόδια στην αντιπαρά¬ 
θεση όταν στις αρχές Νοέμβρη υπήρξε έκθεση του γερμανού 
υπουργού οικονομικών Σόιμπλε που κατηγορούσε τη Γαλλία 
ότι δεν παίρνει μέτρα. 

Στα θέματα της τραπεζικής εποπτείας και του προϋπολο¬ 
γισμού, η Μέρκελ έχει την υποστήριξη και του βρετανού πρω¬ 
θυπουργού Κάμερον, μιας και η Βρετανία δεν θέλει επουδε- 
νί ν’ ακουμπήσει κανείς τον χρηματοπιστωτικό της τομέα (το 
περίφημο Σίτι, που απολαμβάνει ιδιαίτερη ανεξαρτησία και 
προνόμια). Αλλά ούτε και χρήματα να ρέουν μέσω του προ¬ 
ϋπολογισμού της Ε.Ε., με την οποία οι σχέσεις της Βρετανί¬ 
ας κλονίζονται και πιθανά στο προσεχές μέλλον θα έχουμε 
εξελίξεις. 

Συμπερασματικά, η κρίση στην Ε.Ε. φαίνεται ότι μπαίνει 
σε μια νέα φάση, ακόμα πιο περίπλοκη και «σκοτεινή». Αν το 
δίδυμο Μέρκελ-Σαρκοζί, παρά τις αναπόφευκτες τριβές στο 
εσωτερικό του, έδινε έναν κυρίαρχο πόλο και επέβαλε μια 
γραμμή πάνω από ένα χάος αντιθέσεων, τώρα φαίνεται ότι 
η σύγκρουση μεταφέρεται στο εσωτερικό του σκληρού πυ¬ 
ρήνα της Ε.Ε., του «άξονα» Γερμανίας-Γαλλίας. Η Γερμα¬ 
νία έχει μεν την υπεροχή, αλλά αυτή δεν είναι απόλυτη παρά 
μόνο σχετική, ιδιαίτερα αν με τη Γαλλία συνασπιστούν και 
χώρες όπως η Ισπανία και η Ιταλία. Αυτή η έλλειψη «ηγεμονί¬ 
ας» δεν μπορεί παρά να επιδεινώσει το κενό στρατηγικής των 
ευρωπαίων ιμπεριαλιστών, οδηγώντας τους σε ακόμα περισ¬ 
σότερες αποτυχημένες αποφάσεις ή και σε παράλυση. Πράγ¬ 
μα που θα επιδεινώσει μια κρίση έτσι κι αλλιώς πολύ βαθιά 
και θα δίνει σάρκα και οστά στο φάντασμα της διάλυσης του 
Ευρώ που πλανάται πάνω από τα κεφάλια τους. 






























14 Εργατική Πάλη 


ΔΙΕΘΝΗ 


Νοέμβριος 2012 


Εκλογές στην Βενεζουέλα 

Η Μπολιβαριανή Επανάσταση συνεχίζεται 


Η μεγάλη διεθνής προεκλο¬ 
γική τρομοκρατία ενάντια 
στην επανεκλογή του Ού- 
γκο Τσάβες ενορχηστρω¬ 
μένη από τα ιμπεριαλιστικά 
επιτελεία των ΗΠΑ συντρίφτηκε στην απο¬ 
φασιστικότητα των βενεζουλάνικων εργα¬ 
τικών μαζών να αποτρέψει αφενός την επι¬ 
στροφή στην εξουσία της νεοφιλελεύθερης 
δεξιάς και αφετέρου να ανανεώσει την υπο¬ 
στήριξη της στο προτσές της «Μπολιβαρια- 
νής Επανάστασης». Βγαίνοντας σαν απά¬ 
ντηση στην τεράστια κρίση που είχε βυθι¬ 
στεί η χώρα κάτω από την μέγγενη του νε¬ 
οφιλελευθερισμού και σε μια στιγμή που η 
ιδέα του σοσιαλισμού φαινόταν νεκρή, η βε- 
νεζολάνικη Μπολιβαριανή Επανάσταση ρι- 
ζοσπαστικοποιήθηκε σε τέτοιο βαθμό έως 
του σημείου να διακηρύξει ότι σκοπός της 
είναι να δημιουργήσει τον «Σοσιαλισμό του 
21ου αιώνα». Αναμφίβολα, η τέταρτη επα¬ 
νεκλογή του Τσάβες από το 1998 δίνει μια 
νέα εντολή για το πιο ριζοσπαστικό - αντι- 
καπιταλιστικό σχέδιο που πραγματοποιείται 
αυτή την στιγμή στον πλανήτη. 

Με την μεγαλύτερη συμμετοχή ιστορι¬ 
κά στις εκλογές στην Βενεζουέλα (81%) η 
τελική καταμέτρηση δείχνει τα εξής αποτε¬ 
λέσματα: Ο συνασπισμός «Μεγάλος Πα¬ 
τριωτικός Πόλος» που συναπαρτίζεται από 
το «Ενιαίο Σοσιαλιστικό Κόμμα της Βενε¬ 
ζουέλας» και άλλα δέκα κόμματα με επικε- 
φαλή των Ούγκο Τσάβες συγκεντρώνει το 
55,08% των ψήφων (8.185.120), ο συνδυα¬ 
σμός της βενεζουλάνικης ολιγαρχίας «Δι¬ 
καιοσύνη Πρώτα» που αποτελείται από δώ¬ 
δεκα κόμματα της δεξιάς και του κέντρου με 
υποψήφιο των Ενρίκε Καπρίλες συγκέντρω¬ 
σε ποσοστό 44,30% και 6.583.426 ψήφους. 
Την εικόνα συμπληρώνουν οι εξής τέσσε¬ 
ρις ακόμα υποψήφιοι: η Ρέινα Σεκέρα, του 
κόμματος «Εργατική Εξουσία» με 0,47%, ο 
Λουίς Ρέγιες, της «Αυθεντικής Ανανεωτι¬ 


κής Οργάνωσης» με 0,05%, η Μαρία Μπο- 
λίβαρ, του «Ενωμένου Δημοκρατικού Κόμ¬ 
ματος για την Ειρήνη και την Ελευθερία» με 
0,04% και η τροτσκιστική οργάνωση μορενι¬ 
κών καταβολών «Κόμμα για το Σοσιαλισμό 
και την Ελευθερία» με υποψήφιο τον Ορλά- 
ντο Τσιρίνο με 0,02%. 

Πέρα από τους αριθμούς τα ποιοτικά 
χαρακτηριστικά αυτών των εκλογών δεί¬ 
χνουν το ρίζωμα του μπολιβαριανού καθε¬ 
στώτος στις εργατικές και λαϊκές μάζες. Κα¬ 
θοριστική για την νίκη του Τσάβες ήταν η 


αυξημένη συμμετοχή σε σύγκριση με το πα¬ 
ρελθόν των πιο φτωχών λαϊκών στρωμάτων 
και της εργατικής τάξης των μεγάλων μη¬ 
τροπόλεων. Ο Τσάβες κερδίζει στις 22 από 
τις 24 επαρχίες της χώρας και κυρίως εκεί 
όπου συγκεντρώνεται η βιομηχανική και βι¬ 
οτεχνική εργατική τάξη. Στις πιο λαϊκές γει¬ 
τονιές η υπεροχή του είναι συντριπτική και 
ειδικά στις περιοχές με το μεγαλύτερο βιο¬ 
μηχανικό βάρος όπως οι πόλεις Μπολίβαρ, 
Καραμπόμπο, Αράγουα, κ.α ξεπερνάει στις 
περισσότερες περιπτώσεις το 70% των ψή¬ 
φων. 

Η μαζική υποστήριξη του Τσάβες έχει 
μια αναμφισβήτητη υλική βάση. Για πρώτη 
φορά στην ιστορία μεγάλα κομμάτια των 
βενεζουλάνικων εργατικών και λαϊκών μα¬ 
ζών καταφέρνουν να βγουν από το καθε¬ 
στώς ακραίας φτώχειας και πείνας, αναλφα¬ 
βητισμού, εξαθλίωσης και περιθωρίου. Για 
πρώτη φορά στην ιστορία της χώρας ο ερ¬ 
γάτης, ο φτωχός, ο καταπιεσμένος, βγαίνει 
από την αιώνια αφάνεια και ανακτά την χα¬ 
μένη του αξιοπρέπεια κατακτώντας ένα ανε¬ 
κτό επίπεδο διαβίωσης, εκπαίδευσης, υγειο¬ 
νομικής περίθαλψης. 

Με βασικό εργαλείο την εθνικοποίηση 
της πετρελαϊκής βιομηχανίας (διαθέτει ίσως 
τα μεγαλύτερα πετρελαϊκά αποθέματα στον 
κόσμο) και άλλων βασικών τομέων της οι¬ 
κονομίας και με την συνταγματική κατοχύ¬ 
ρωση της «τριαδικής» ιδιοκτησίας (κρατι¬ 
κής, μεικτής και κοινοτικής) ο παραγόμε- 
νος πλούτος στους στρατηγικούς τομείς της 
οικονομίας διατίθεται στην πνευματική και 
υλική ευημερία του βενεζουλάνικου λαού. 

Χάρη στις «Κοινωνικές Αποστολές» της 
κυβέρνησης τα λεγάμενα «Μισιόνες», έναν 
από τους βασικούς πυλώνες των πολιτικών 
αναδιανομής του πλούτου και των υπηρεσι¬ 
ών που εφαρμόζονται στην Βενεζουέλα, χι¬ 
λιάδες εργαζόμενοι έχουν κερδίσει καλύτε¬ 


ρα επίπεδα διαβίωσης, διατροφής, εκπαίδευ¬ 
σης, υγείας, κατοικίας και ασφάλισης για αν¬ 
θρώπους τρίτης ηλικίας. Σε αυτή την κατεύ¬ 
θυνση αμέσως μετά τις εκλογές ο υπουργός 
Λαϊκής Εξουσίας για τον Σχεδίασμά της Οι¬ 
κονομίας, Χόρχε Τζιορντάνι, ανακοίνωσε 
ότι και το 2013 το μεγαλύτερο κομμάτι των 
πετρελαϊκών κερδών θα κατευθυνθούν σε 
αυτές τις κοινωνικές επενδύσεις. 

Οι αριθμοί είναι αποκαλυπτικοί. Από το 
2003 το ΑΕΠ της χώρας έχει ανέβει κατά 
87%! Η φτώχεια που το 1997 (δυο χρόνια 


πριν αναλάβει την εξουσία ο Τσάβες) έφτα¬ 
νε το 61% του πληθυσμού, σήμερα αγγί¬ 
ζει το 31%, ενώ η ακραία φτώχεια που ξανά 
το 1997 ήταν στο 29,5% του πληθυσμού, το 
2011 έχει μειωθεί στο 8,5%. Αυτοί οι ρυθμοί 
καταπολέμησης της φτώχειας φέρνουν την 
Βενεζουέλα στην πρώτη θέση παγκοσμίως 
στην μείωση του ποσοστού της φτώχειας. Οι 
δημόσιες επενδύσεις την περίοδο 1999-2011 
έχουν ανέβει κατά 60,7%. Και στην εκπαί¬ 
δευση τα μεγέθη είναι ανάλογα. Η σχολική 
εγκατάλειψη (Β'βαθμια εκπαίδευση) που το 
2001 ήταν στο 15,2%, το 2010 ήταν στο 7,4% 
ενώ ποτέ ξανά στο παρελθόν η εκπαίδευση 
όλων των βαθμιδών δεν γνώρισε μεγαλύ¬ 
τερη μαζικοποίηση απότι σήμερα. Η ανερ¬ 
γία που το 1998 ήταν στο 17% το 2007 έπεσε 
στο 7% και έκτοτε παραμένει σταθερή με μι¬ 
κρές διακυμάνσεις και οι κατά κεφαλήν κοι¬ 
νωνικές δαπάνες κατ’ άτομο έχουν αυξηθεί 
την περίοδο Τσάβες περισσότερο από 300%! 

Αναμφίβολα είναι η κοινωνική δικαιο¬ 
σύνη, το νευραλγικό σημείο της εσωτερικής 
πολιτικής του Τσάβες που σε τελευταία ανά¬ 
λυση επέτρεψε στην Βενεζουέλα να σπά¬ 
σει και την διεθνή της απομόνωση, να αυ¬ 
ξήσει την επιρροή της στην ευρύτερη περι¬ 
οχή της Λ. Αμερικής και το γόητρο της σε 
παγκόσμια κλίμακα. Με μια σειρά από διε¬ 
θνείς ενέργειες η Βενεζουέλα πρωταγωνι¬ 
στεί στην ανάδειξη των αλληλέγγυων οι¬ 
κονομικών - εμπορικών σχέσεων ανάμεσα 
στους λαούς της Λ. Αμερικής και αυτός της 
ο ρόλος είναι ο πιο επικίνδυνος για τα συμ¬ 
φέροντα των ΗΠΑ. 

Οι πιο σημαντικές από αυτές είναι : η 
ΡΕΤΚΟΟΑΚΙΒΕ (Αλληλέγγυο Πετρέλαιο 
για την Καραϊβική), οργάνωση 14 κρατών 
που φτιάχτηκε το 2005 με σκοπό την παρά¬ 
δοση πετρελαίου μεταξύ των κράτών χωρίς 
μεσάζοντες. Η ΑΕΒΑ (Μπολιβαριανή Συμ- 
μαχία για τους Λαούς της Δικής μας Αμερι¬ 
κής) φτιάχτηκε το 2004 αρχικά με συμφω¬ 
νία της Βενεζουέλας και 
της Κούβας και στη συ¬ 
νέχεια ακολούθησαν η 
Βολιβία, η Νικαράγουα, 
η Δομινικιανή Δημοκρα¬ 
τία και το Εκουαδόρ. Η 
υΝΑδυΚ (Ενωση Νοτι- 
οαμερικάνικων Εθνών), 
οργανισμός περιφερεια¬ 
κής ένωσης 12 κρατών 
με σκοπό την ανεξαρ¬ 
τησία και την κυριαρχία 
των νοτιοαμερικάνικων 
εθνών. Η ΟΕΕΑΟ (Κοι¬ 
νότητα των Κρατών της 
Λατινικής Αμερικής και 
της Καραϊβικής), φτιά¬ 
χτηκε τον Δεκέμβρη του 
2011 στο Καράκας με 
την συμμετοχή 33 κρα¬ 
τών. Είναι άλλη μια από 
τις επιτυχίες της «μπολι- 
βαριανής επανάστασης» 
και μια στρατηγική ανταπάντηση στην Ορ¬ 
γάνωση των Αμερικάνικων Κρατών η οποία 
είχε μετατραπεί σε υπουργείο των αμερικά¬ 
νικων αποικιών, χρησιμοποιούμενη από τις 
ΗΠΑ σαν εργαλείο κυριαρχίας και για να 
δικαιολογεί τις στρατιωτικές εισβολές στις 
χώρες της Λ. Αμερικής και της Καραϊβικής. 
Η Α5Α (Ν. Αμερική και Αφρική) που δημι- 
ουργήθηκε το 2009, με την συμμετοχή 29 
αφρικάνικων κρατών και 8 νοτιοαμερικά¬ 
νικων και προσπαθεί μέσω της συνεργασί¬ 
ας σε όλα τα επίπεδα να γεφυρώσει το χά¬ 


σμα της υπανάπτυξης των δύο ηπείρων με 
τον υπόλοιπο κόσμο. Τέλος η ΜΕΚΟΟδυΚ 
(Κοινή Αγορά του Νότου) οργάνωση στρα¬ 
τηγικού χαρακτήρα με σκοπό μια νέα οικο¬ 
νομική και χρηματοπιστωτική αρχιτεκτονι¬ 
κή μέσω της δημιουργίας της Τράπεζας του 
Νότου που έχει εγκριθεί από την πλειοψη- 
φία των κρατών της περιοχής. 

Όμως, η περικύκλωση της Βενεζουέλας 
από τον αμερικάνικο ιμπεριαλισμό γίνεται 
όλο και περισσότερο ασφυκτική όσο δυνά¬ 
μεις όπως η Κίνα, η Ρωσία, η Βραζιλία κερ¬ 
δίζουν καθημερινά έδαφος στην Λατινοαμε- 
ρικάνικη Ήπειρο. Η οικονομική υποβάθμί¬ 
ση των ΗΠΑ στην ίδια την “αυλή” της έχει 
εντείνει τους εξοπλισμούς στους δορυφό¬ 
ρους του αμερικάνικου ιμπεριαλισμού στην 
περιοχή (150% αύξηση των στρατιωτικών 
δαπανών τα τελευταία 5 χρόνια σε όλη την 
Ήπειρο) με πρώτη και καλύτερη την κυβέρ¬ 
νηση της Κολομβίας. Στην Κολομβία είναι 
εγκατεστημένες οι 7 από τις 21 στρατιωτι¬ 
κές βάσεις των ΗΠΑ στην Λ.Αμερική. Την 
περίοδο 2000-2011 αύξησε κατά 85% τις 
στρατιωτικές της δαπάνες, ενώ έχει εξοπλί¬ 
σει και εκπαιδεύσει χιλιάδες παραστρατιωτι- 
κές οργανώσεις (υπολογίζονται στις 3,5 χι¬ 
λιάδες) στην υπηρεσία αμερικάνικων επιχει¬ 
ρήσεων (Οιίηιπία ΒΓαπάδ, Όπιπιοηά, κ.α) 
και έχει ξεριζώσει πάνω από 1 εκατ χωρικούς 
από τη γη τους στα πλαίσια του λεγάμενου 
«πολέμου κατά της τρομοκρατίας» επιδιώ¬ 
κοντας στην ουσία να εξοντώσει την κοινω¬ 
νική βάση των ανταρτών της ΕΑΚΟ. 

Την ίδια στιγμή έχουμε την επανεμφάνι¬ 
ση του IV Αμερικάνικου Στόλου στις ακτές 
των θαλασσών της Καραϊβικής και της Νό¬ 
τιας Αμερικής με στόχο την τρομοκράτηση 
των λαών της περιοχής και την παρεμπόδι- 
ση των επαναστατικών εξελίξεων στην περι¬ 
οχή. ΟIV Στόλος είναι η σημαντικότερη δύ¬ 
ναμης του Στρατηγείου των Δυνάμεων του 
Νότου των ΗΠΑ με έδρα την Ναυτική Βάση 
του Μαίηπορτ στην Φλόριντα και έπαιξε ση¬ 
μαντικό ρόλο στο νέο γύρο πραξικοπημά¬ 
των (Ονδούρα, Εκουαδόρ, Παραγουάη) των 
τελευταίων χρόνων. 

Σε αυτή την ασφυκτική περικύκλωση 
οφείλονται και οι αντιφάσεις που ενίοτε δεν 
λείπουν από την κυβέρνηση Τσάβες στις δι¬ 
εθνείς της σχέσεις. Η γεωγραφική της τοπο¬ 
θέτηση στο «στόμα του λύκου» την πιέζει 
ασφυκτικά στο να υποστηρίζει όλους όσοι 
εναντιώνονται στην αμερικάνικη κυριαρχία 
κάτι που την έχει οδηγήσει ενίοτε στην λε¬ 
κτική υποστήριξη άθλιων καθεστώτων όπως 
του Καντάφι ή του Ασαντ. 

Παρόλα αυτά αυτό που διακυβεύεται 
στην Βενεζουέλα είναι τεράστιας σημασί¬ 
ας για τις διεθνείς εξελίξεις και το παγκό¬ 
σμιο εργατικό κίνημα. Για πρώτη φορά μετά 
την ήττα του 1989-90 το όραμα του σοσι¬ 
αλισμού επανεμφανίζεται, έστω και με τον 
ιδιαίτερο τσαβικό τρόπο, σε μια γωνιά του 
πλανήτη με σημαντικές επαναστατικές εξε¬ 
λίξεις. Η πορεία της Μπολιβαριανής Επανά¬ 
στασης επηρεάζει τον συσχετισμό των τα¬ 
ξικών δυνάμεων όχι μόνο στην Λ. Αμερι¬ 
κή αλλά και σε παγκόσμια κλίμακα. Η αλ¬ 
ληλεγγύη και η υποστήριξη του παγκόσμιου 
εργατικού κινήματος και των εργατικών και 
επαναστατικών οργανώσεων ενάντια στις 
απειλές του αμερικάνικου ιμπεριαλισμού, 
για το βάθεμα της Μπολιβαριανής Επανά¬ 
στασης και για νίκη της σοσιαλιστικής επα¬ 
νάστασης είναι περισσότερο από ποτέ ανα¬ 
γκαία. 

Ρ.Β. 

Οκτωβριανή Επανάσταση: 95 χρόνια μετά, σημαία των εργατών όλου του κόσμου 



Σ τις 6-7 Νοέμβρη του 1917 (24-25 
Οκτώβρη με το παλιό ημερολόγιο 
που ίσχυε τότε στη Ρωσία) οι εργά¬ 
τες της Ρωσίας, με το Μπολσεβίκι¬ 
κο Κόμμα επικεφαλής, κατέλαβαν την εξου¬ 
σία στη χώρα πραγματοποιώντας την πρώτη 
νικηφόρα σοσιαλιστική επανάσταση στον κό¬ 
σμο. Η εγκαθίδρυση του πρώτου εργατικού 
κράτους έδωσε τεράστια ώθηση στους εργα¬ 
τικούς και επαναστατικούς αγώνες όλου του 
κόσμου. Παρά τη μετέπειτα υφαρπαγή της σο¬ 
βιετικής εξουσίας από την σταλινική γραφει¬ 
οκρατία και τον συνακόλουθο εκφυλισμό, η 
ΕΣΣΔ αποτέλεσε το ζωντανό παράδειγμα πως 
ο καπιταλισμός δεν είναι ανίκητος, πως η ερ¬ 
γατική τάξη μπορεί και να ανατρέψει αυτό το 
σύστημα και να το αντικαταστήσει μ ένα σύ¬ 
στημα βασισμένο στην κοινωνικοποίηση των 
μέσων παραγωγής, τη σχεδιασμένη οικονομία 
και την εργατική δημοκρατία. 

Η ανάπτυξη του καπιταλισμού στη Ρωσία 
είχε προσδέσει τη χώρα στο παγκόσμιο καπι¬ 
ταλιστικό σύστημα, έτσι ώστε οι οικονομικές, 
κοινωνικές και πολιτικές μορφές της συνδύα¬ 
ζαν την καθυστέρηση με την πρόοδο της επο¬ 
χής. Δίπλα στις τεράστιες αγροτικές εκτάσεις 
που ανήκαν κυρίως σε λίγους μεγαλογαιοκτή- 
μονες, οι οποίοι εκμεταλλεύονταν τους εξα¬ 
θλιωμένους χωρικούς (μουζίκους), αναπτύ¬ 
χθηκαν τεράστια και σύγχρονα για την εποχή 
εργοστάσια. Σ’ αυτά εργαζόταν ένα ολιγάριθ¬ 
μο στο σύνολο του πληθυσμού αλλά ιδιαίτε¬ 
ρα συγκεντρωμένο προλεταριάτο. Δίπλα στις 
απαρχαιωμένες πολιτικές δομές (τσαρισμός, 
απουσία κοινοβουλίου) θα ξεπηδούσαν ήδη 


από την επανάσταση του 1905 οι πιο προηγ¬ 
μένες για την εποχή πολιτικές μορφές οργά¬ 
νωσης, αγώνα και εξουσίας των εργατών, τα 
Σοβιέτ (συμβούλια). 

Μέσα σ’ ένα καθεστώς αυταρχισμού, απα¬ 
γορεύσεων, εξοριών, συλλήψεων και δολοφο¬ 
νιών αγωνιστών, αναπτύχθηκαν στη Ρωσία 
ορισμένες από τις πιο μαχητικές και πρωτοπό¬ 
ρες στην Ευρώπη και τον κόσμο μαρξιστικές 
ομάδες. Η άνοδος του εργατικού κινήματος 
στα τέλη του 19 ου αιώνα οδήγησε στην ίδρυ¬ 
ση του Σοσιαλδημοκρατικού Εργατικού Κόμ¬ 
ματος Ρωσίας (ΣΔΕΚΡ) το 1898, στο οποίο το 
1903 επικράτησε η πτέρυγα του Λένιν (μπολ¬ 
σεβίκοι), η οποία προσανατολιζόταν θεωρητι¬ 
κά και πρακτικά προς τη δημιουργία ενός επα¬ 
ναστατικού κόμματος ικανού να οδηγήσει τις 
εργαζόμενες μάζες στην ανατροπή του καπι¬ 
ταλισμού και στην εξουσία. 

Η ήττα της Ρωσίας στον ρωσο-ιαπωνι- 
κό πόλεμο του 1905 και η οικονομική και πο¬ 
λιτική κρίση που την ακολούθησε, προκάλε- 
σαν την Επανάσταση του 1905, με μια γενική 
απεργία που κράτησε 40 μέρες και στην οποία 
δημιουργήθηκαν τα πρώτα Σοβιέτ. Ο Τσάρος 
αναγκάστηκε να παραχωρήσει τη δημιουρ¬ 
γία βουλής (Δούμα) και Συντάγμα. Πρόεδρος 
του Σοβιέτ της Πετρούπολης, του βιομηχανι¬ 
κού κέντρου της Ρωσίας, είχε εκλεγεί ο Δέον 
Τρότσκι. 

Μετά την εμπειρία της επανάστασης του 
1905, ο Τρότσκι ανέπτυξε τη θέση ότι η αστική 
τάξη των καθυστερημένων χωρών, συμπερι- 
λαμβανομένης της Ρωσίας, δεν μπορούσε να 
παίξει επαναστατικό ρόλο και διατύπωσε τη 
θεωρία της Διαρκούς Επανάστασης, σύμφω¬ 
να με την οποία τα άλυτα αστικοδημοκρατικά 
προβλήματα (παροχή γης στους ακτή μονές, 
συνταγματικές ελευθερίες κ.ο.κ.) μπορούν να 
λυθούν μονάχα από την εργατική τάξη και την 
επανάσταση που αυτή θα διεξάγει για το σο¬ 
σιαλισμό, σε συμμαχία με τους αγρότες. Μετά 
την ήττα της επανάστασης του 1905, οι μπολ¬ 
σεβίκοι επεξεργάστηκαν παραπέρα την επα¬ 
ναστατική στρατηγική και τακτική τους, απο¬ 
κτώντας στέρεες βάσεις στην εργατική τάξη. 


Την περίοδο του Α' Παγκοσμίου Πολέ¬ 
μου, οι μπολσεβίκοι και ο Τρότσκι, πιστοί στις 
αρχές του διεθνισμού, αρνήθηκαν να υπερα¬ 
σπιστούν την αστική «πατρίδα» (όπως οι προ¬ 
δότες της σοσιαλδημοκρατικής Β’ Διεθνούς), 
προπαγανδίζοντας τη μετατροπή του πολέ¬ 
μου σε επανάσταση. Στις αρχές του 1917, πό¬ 
λεμος, ελλείψεις τροφίμων και τσαρική κατα¬ 
πίεση είχαν δημιουργήσει μια εκρηκτική κατά¬ 
σταση. Τα οικονομικά αιτήματα των απεργιών 
που ξεσπούσαν συμπληρώνονταν με πολιτικά, 
για το σταμάτημα του πολέμου και το διώξι¬ 
μο του τσάρου. 

Στις 23 Φλεβάρη 1917, οι εργάτριες της 
Πετρούπολης, που ζούσαν κάτω από τις σκλη¬ 
ρότερες συνθήκες, ήταν οι πρώτες που απήρ- 
γησαν και συγκρότησαν μαχητικές διαδηλώ¬ 
σεις. Ο στρατός διστάζει να επιτεθεί στο πλή¬ 
θος και ως τις 25 Φλεβάρη έχει παραλύσει όλη 
η Πετρούπολη, ενώ στα εργοστάσια εκλέγο¬ 
νται απεργιακές επιτροπές, που αναλαμβά¬ 
νουν τον έλεγχο εργοστασίων και εργατικών 
συνοικιών. Στις 28 Φλεβάρη εκλέγεται από 
την αστική τάξη της Ρωσίας μια προσωρινή 
κυβέρνηση υπό τον πρίγκηπα Λβοφ, όπου κυ¬ 
ριαρχούσε το κόμμα της αστικής τάξης (κα- 
ντέτοι). Στις 2 Μάρτη ο τσάρος Νικόλαος πα- 
ραιτείται. 

Τα σοβιέτ των εργοστασίων και συνοικι¬ 
ών της Πετρούπολης και των άλλων μεγάλων 
πόλων ενώθηκαν σε επίπεδο πόλης. Ωστόσο, 
σ’ αυτά (όπως και σ’ αυτά των αγροτών) κυ¬ 
ριαρχούσαν ακόμα τα ρεφορμιστικά κόμματα, 
οι μενσεβίκοι και οι σοσιαλεπαναστάτες (εσέ- 
ροι), που αναγνώρισαν την εξουσία της προ¬ 
σωρινής κυβέρνησης. 

Η προσωρινή κυβέρνηση δεν έλυσε τα βα¬ 
σικά προβλήματα που είχαν οδηγήσει στην 
επανάσταση του Φλεβάρη: δεν σταμάτησε 
τον πόλεμο ούτε και μοίρασε τη γη. Τα σοβι¬ 
έτ συνέχισαν ν’ αναπτύσσονται και ν’ απαλλο- 
τριώνουν την εξουσία από την προσωρινή κυ¬ 
βέρνηση, αναλαμβάνοντας τις βασικές διοικη¬ 
τικές, οικονομικές και κοινωνικές λειτουργίες 
σε πολλές περιοχές. Έτσι δημιουργήθηκε μια 
κατάσταση δυαδικής εξουσίας. Όταν ο Λένιν 


επέστρεψε από την εξορία, με τις «Θέσεις του 
Απρίλη» υιοθέτησε ουσιαστικά τα βασικά ση¬ 
μεία των απόψεων του Τρότσκι για την ανά¬ 
γκη της σοσιαλιστικής επανάστασης στη Ρω¬ 
σία. Έτσι, έδωσε τέλος στην κριτική υποστή¬ 
ριξη στην προσωρινή κυβέρνηση, όπου ωθού¬ 
σαν τους μπολσεβίκους οι Κάμενεφ και Στά- 
λιν. 

Η συνέχιση του πολέμου οδήγησε το Σο¬ 
βιέτ της Πετρούπολης ν’ αναλάβει πλήρως 
τον έλεγχο της πόλης. Οι στρατιώτες της 
φρουράς της πρωτεύουσας δήλωσαν ότι πλέ¬ 
ον θα δέχονταν εντολές μόνο από το Σοβιέτ. 
Παράλληλα, οι μπολσεβίκοι ισχυροποιούσαν 
σταθερά τη θέση τους μέσα στα Σοβιέτ, παίρ¬ 
νοντας τους φαντάρους που επέστρεφαν στις 
πόλεις με το μέρος τους. Τον Ιούλη, το Σοβι¬ 
έτ της Πετρούπολης προχώρησε σε μαζική δι¬ 
αδήλωση με αίτημα τη διεξαγωγή εκλογών. 
Ήταν ένα πρόωρο ξέσπασμα, που έδωσε την 
ευκαιρία στην προσωρινή κυβέρνηση, αφού 
ανασχηματίστηκε υπό νέο πρωθυπουργό τον 
Κέρενσκι (προερχόμενο από τους εσέρους), 
να προχωρήσει σε καταστολή και διώξεις των 
μπολσεβίκων. Ο Τρότσκι φυλακίστηκε και ο 
Λένιν πέρασε στην παρανομία. 

Η πάλη ενάντια στον επίδοξο δικτάτορα 
Κορνίλοφ, στην οποία ο Κερένσκι αναγκά¬ 
στηκε να δώσει όπλα στα Σοβιέτ και οι μπολ¬ 
σεβίκοι έπαιξαν πρωταγωνιστικό ρόλο, βγαί¬ 
νοντας ενισχυμένοι παρά τις διώξεις, δημι¬ 
ούργησε τις προϋποθέσεις για την τελική κα¬ 
τάληψη της εξουσίας. Στις 16 Οκτώβρη δη- 
μιουργήθηκε από το Σοβιέτ της Πετρούπο¬ 
λης «Στρατιωτική Επαναστατική Επιτροπή», 
στην ηγεσία της οποίας εκλέχθηκε ο Τρότσκι. 
Τη νύχτα 24 προς 25 Οκτώβρη, οι ναύτες του 
καταδρομικού «Αουρόρα» (Αυγή) έδωσαν το 
σύνθημα για την εξέγερση και ένοπλοι εργά¬ 
τες και στρατιώτες κατέλαβαν, δίχως μάχη ου¬ 
σιαστικά, την έδρα της προσωρινής κυβέρνη¬ 
σης στα Χειμερινά Ανάκτορα. Οι επαναστάτες 
επικράτησαν σ’ όλες τις πόλεις έπειτα από κά¬ 
ποιες μέρες. Η πρώτη νικηφόρα σοσιαλιστική 
επανάσταση ήταν γεγονός. 

Μ Στέφανος Ιωαννίδης 


Σάμπρα και Σατίλα: Η γενοκτονία των προσφυγικών στρατοπέδων 


Α πό τις 16 έως τις 18 Σεπτέμβρη του 
1982, πραγματοποιείται η μεγαλύ¬ 
τερη σφαγή του εμφυλίου πολέ¬ 
μου στο Λίβανο. Χριστιανοί Φα¬ 
λαγγίτες, ένοπλη πτέρυγα του δεξιού κόμμα¬ 
τος Καταέμπ, σε συνεργασία με ισραηλινά άρ¬ 
ματα μάχης που περικυκλώνουν τα προσφυ- 
γικά στρατόπεδα των Παλαιστινίων Σάμπρα 
και Σατίλα, εισβάλλουν και σφαγιάζουν περί¬ 
που δύο χιλιάδες άμαχους. Το έγκλημα αυτό 
ήταν αντίποινα για τη δολοφονία του ηγέτη 
του Καταέμπ Μπασίρ Τζεμαγιέλ - αργότερα 
έγινε γνωστό ότι την πραγματοποίησαν φιλο- 
συριακές πολιτοφυλακές. Γυναίκες, παιδιά και 
ηλικιωμένοι ήταν τα θύματα των Ισραηλινών 
και των Φαλαγγιτών, ενώ χαρακτηριστικό 
της βαρβαρότητας είναι το ότι οι Ισραηλινοί 
παγίδευσαν αργότερα τα πτώματα με νάρκες 
για να σκοτώσουν και όσους προσπαθούσαν 
να θάψουν τα θύματα. Οι Ισραηλινοί, με τη 
συμμαχία των Χριστιανών Φαλαγγιτών και 
των παραστρατιωτικών του Στρατού του Νό¬ 
τιου Λιβάνου, υπό την καθοδήγηση του Αριέλ 
Σαρόν, προσπαθούσαν να σαρώσουν τα προ¬ 
πύργια της Παλαιστινιακής Αντίστασης στον 
Λίβανο. Λίγο καιρό πριν τη σφαγή, η πολυε¬ 
θνική στρατιωτική δύναμη (Αμερικάνοι, Γάλ¬ 
λοι και Ιταλοί) είχε εξουδετερώσει τις ναρκο¬ 
θετημένες θέσεις γύρω από τις μουσουλμανι¬ 
κές γειτονιές, διευκολύνοντας την επιχείρη¬ 
ση αφανισμού των Παλαιστινίων προσφύγων. 

Μετά τον Μαύρο Σεπτέμβρη του 1970 και 
την ήττα από τον ιορδανικό στρατό, οι βάσεις 
της Παλαιστινιακής Αντίστασης είχαν μετα¬ 
φερθεί στον νότιο Λίβανο. Από εκεί εξαπέ¬ 


λυαν επιθέσεις στο Ισραήλ (πυραυλικές επι¬ 
θέσεις, απαγωγές, πειρατείες, επιθέσεις αυτο¬ 
κτονίας). 

Το Ισραήλ εισβάλλει στο Λίβανο στις 6 
Ιουνίου του 1982, δίνοντας στην επιχείρηση 
το κωδικό όνομα “Ειρήνη στη Γαλιλαία”, με 
σκοπό να διαλύσει τις βάσεις της Οργάνω¬ 
σης για την Απελευθέρωση της Παλαιστίνης 
(ΟΑΠ) στα νότια της χώρας και στη Βηρυττό 
και με πρόσχημα την απόπειρα δολοφονίας 
του Ισραηλινού πρέσβη στο Λονδίνο από τη 
Φατάχ-Επαναστατικό Συμβούλιο (οργάνωση 
υπό τον έλεγχο του Αμπού Νιντάλ). Στις 12 
Αυγούστου, και ενώ η Βηρυττός βομβαρδίζε¬ 
ται από αέρα, ξηρά και θάλασσα, ο ΟΗΕ κα- 
λεί τις δύο πλευρές στην υπογραφή του Συμ¬ 
φώνου Χαμπίμπ, που προέβλεπε την απόσυρ¬ 
ση των δυνάμεων του Ισραήλ, αλλά και της 
ΟΑΠ, και την παρουσία ισχυρής στρατιωτι¬ 
κής δύναμης που θα επέβλεπε την αποχώρη¬ 
ση των δυνάμεων της ΟΑΠ και θα προστά¬ 
τευε τους αμάχους. 

Στις 23 Αυγούστου 1982, ο Μπασίρ Τζε- 
μαγέλ εκλέγεται πρόεδρος του Λιβάνου. Στην 
προεκλογική του εκστρατεία είχε την υπο¬ 
στήριξη του Ισραήλ, που στο πρόσωπό του 
έβλεπε ένα ανάχωμα και αντίπαλο δέος στην 
Παλαιστινιακή Αντίσταση. Μια εβδομάδα αρ¬ 
γότερα και μετά από μάχες στα περίχωρα της 
δυτικής Βυρηττού, ο ισραηλινός στρατός κα¬ 
ταφέρνει να εκδιώξει την ηγεσία και σημαντι¬ 
κές δυνάμεις της ΟΑΠ, οι οποίες αργότερα θα 
εγκατασταθούν στην Τυνησία, και να συγκε¬ 
ντρώσει δυνάμεις γύρω από τα προσφυγικά 
στρατόπεδα. 


Η ισχυρή στρατιωτική παρουσία του Ισ¬ 
ραήλ στο Λίβανο θορύβησε τη Συρία, η οποία 
αναζήτησε συμμαχίες με τους Φαλαγγίτες. Η 
προσέγγιση αυτή προκάλεσε σχίσμα στους 
Φαλαγγίτες, όπου ένα κομμάτι τους ζητού¬ 
σε την υπογραφή ειρηνευτικού συμφώνου 
με το Ισραήλ και δεν στήριζε τον αφοπλισμό 
του Στρατού του Νότιου Λιβάνου ως εγγύη¬ 
ση για την καταστολή οποιασδήποτε ένοπλης 
παλαιστινιακής αντίδρασης, και οδήγησε στη 
διαμόρφωση ενός φιλοσυριακού κομματιού 
στο κόμμα Καταέμπ. Ο Τζεμαγέλ τελικά δεν 
υπέγραψε ειρηνευτικό σύμφωνο και έδωσε 
εντολή να διακοπούν οι επιχειρήσεις εναντί¬ 
ον των εναπομεινάντων μαχητών της ΟΑΠ. 

Στις 11 Σεπτέμβρη αποχωρούν και οι τε¬ 
λευταίες δυνάμεις προστασίας των παλαιστι¬ 
νιών αμάχων από τη Βηρυττό και 3 μέρες αρ¬ 
γότερα ο Τζεμαγέλ δολοφονείται από έκρη¬ 
ξη βόμβας, που είχαν οργανώσει οι συριακές 
μυστικές υπηρεσίες. Ώρες αργότερα, και φο¬ 
βούμενος αναζωπύρωση της Παλαιστινιακής 
Αντίστασης, ο τότε υπ. Αμυνας του Ισραήλ 
Αριέλ Σαρόν δίνει εντολή για την κατάληψη 
της δυτικής Βηρυττού και ετοιμάζεται η έφο¬ 
δος στα προσφυγικά στρατόπεδα στις φτωχο¬ 
γειτονιές Σάμπρα και Σατίλα. Καταλαμβάνο¬ 
νται όλα τα σημεία εισόδου-εξόδου και γειτο¬ 
νικά κτήρια ως παρατηρητήρια, μέχρι και η 
πρεσβεία του Κουβέιτ. Ισραηλινοί κομάντος 
καταλαμβάνουν και το αεροδρόμιο της Βυ¬ 
ρηττού για να μεταφερθούν άρματα μάχης. Οι 
Φαλαγγίτες, εξαγριωμένοι από τη δολοφονία 
του ηγέτη τους, χτυπούν με την υπόδειξη του 
Σαρόν τα προσφυγικά στρατόπεδα. 


Η σφαγή στη Σάμπρα και Σατίλα ήταν 
το αποκορύφωμα αλλεπάλληλων επιθέσεων 
σε βάρος αμάχων, τόσο από τις παραστρατι- 
ωτικές ομάδες των Χριστιανών του Λιβάνου 
και το Ισραήλ (σφαγή Κούρδων, Σύριων και 
Παλαιστίνιων στην Καραντίνα το 1975, σφα¬ 
γή προσφύγων στο Τελ ελ Ζατάρ από Φαλαγ¬ 
γίτες τον Αύγουστο του 1976), όσο και από 
την πλευρά των παλαιστινιών ανταρτών (επί¬ 
θεση το Γενάρη του 1976 στην πόλη Νταμούρ, 
προπύργιο των Φαλαγγιτών, με 650 νεκρούς 
άμαχους). Οι επιθέσεις σε βάρος αμάχων, ως 
μέθοδος συλλογικών αντιποίνων και τσακί¬ 
σματος του φρονήματος της Παλαιστινιακής 
Αντίστασης, ήταν ένα από τα κύρια χαρακτη¬ 
ριστικά στον εμφύλιο πόλεμο στο Λίβανο. 

Παρόλα αυτά δεν μπορεί να υπάρξει σύ¬ 
γκριση, πόσο μάλλον συμψηφισμός, της θηρι¬ 
ωδίας του σιωνιστικού καθεστώτος, των αστι¬ 
κών τάξεων του Λιβάνου και της στρατιωτι¬ 
κής κάστας της Συρίας με την ένοπλη αντί¬ 
σταση του παλαιστινιακού λαού. 

Γεγονότα όπως αυτά - καθώς και ο λιβα¬ 
νέζικος εμφύλιος πόλεμος στο σύνολό του - 
διδάσκουν πως μόνο η εργατική τάξη και η 
νεολαία μέσα από τις επαναστατικές τις ορ¬ 
γανώσεις μπορεί να αποτρέψει τους πολέμους 
και τις γενοκτονίες. Σήμερα, που τη Συρία και 
το Ιράν σκεπάζουν τα σύννεφα της ιμπερια¬ 
λιστικής επίθεσης, μόνο η επαναστατική διε- 
θνιστική αλληλεγγύη των λαών της Μ. Ανα¬ 
τολής και της Ελλάδας και οι αγώνες τους εί¬ 
ναι ικανοί να φρενάρουν και να τσακίσουν τις 
όποιες απόπειρες πολέμου. 

■ Βασίλης Ζ. 

Εκλογέο στκ ΗΠΑ 

Σηματοδοτεί κάτι θετικό η επανεκλογή Ορπάμα; 

■ Κώστα Δίκαιος 


Π ριν πούμε οτιδήποτε 
για την επανεκλογή 
του Ομπάμα, πρέπει 
να δώσουμε μια σύ¬ 
ντομη περιγραφή των 
αμερικάνικων εκλογών. Πρόκειται για 
εκλογές όπου το πολιτικό χρήμα καθο¬ 
ρίζει σε μεγάλο βαθμό τα αποτελέσμα¬ 
τα, σε σημείο μάλιστα που να μπορεί 
να θεωρηθεί παντελώς μύθος η «αμερι¬ 
κάνικη δημοκρατία». Τα κεφάλαια από 
ιδιώτες «δωρητές» προς τους -πάντα 
δύο- βασικούς αντιπάλους υποψήφι¬ 
ους έσπασαν κάθε ρεκόρ, αγγίζοντας τα 
2 δις δολάρια. Το χρήμα κινεί την πολι¬ 
τική και η πολιτική ακολουθεί το χρή¬ 
μα. Καθώς η ιδιωτική χρηματοδότηση 
των υποψηφίων είναι από το νόμο απε¬ 
ριόριστη, είναι αναπόφευκτο να συγκε¬ 
ντρώνονται τέτοια ποσά. Τα ποσοστά 
εκλογής ενός υποψήφιου είναι γεωμε¬ 
τρικά ανάλογα με την οικονομική στή¬ 
ριξη που λαμβάνει. Φυσικά, όλοι αυτοί 
οι σπόνσορες απαιτούν μετά τις εκλογές 
τα ανταλλάγματά τους από τους εκλεγ¬ 
μένους! 

Οι εκλογές του 2012 ήταν οι ακρι¬ 
βότερες στην ιστορία και οι δύο υπο¬ 
ψήφιοι δεν δέχτηκαν καμία δημόσια 
χρηματοδότηση! Τα ΜΜΕ ελέγχονται 
ασφυκτικά από τους οικονομικούς με¬ 
γιστάνες και τα «λόμπι», διαμορφώνο¬ 
ντας την «εικόνα» των δύο υποψηφί¬ 
ων μέσω «επικοινωνιακών στρατηγι¬ 
κών», πράγμα που εμπεριέχει το στοι¬ 
χείο της εξαπάτησης του μέσου ψηφο¬ 
φόρου. Οι προεκλογικές καμπάνιες των 
εκατομμυρίων δολαρίων, που χρησιμο¬ 
ποιούν και αρνητική διαφήμιση (προ¬ 
βολή των μειονεκτημάτων του αντιπά¬ 
λου), επηρεάζουν αρκετούς ψηφοφό¬ 
ρους που παρακολουθούν τις «ατάκες» 


και τις «γκάφες» των πολιτικών σαν ένα 
αποχαυνωμένο εκλογικό σώμα. Το απο¬ 
τέλεσμα λοιπόν δεν θα κριθεί από το 
ποιο πρόγραμμα αλλά από το ποια κα- 
μπάνια είναι καλύτερη. Τα προγράμμα¬ 
τα των δύο κομμάτων, που ούτως ή άλ¬ 
λως δεν διαφέρουν και τόσο στα μείζο- 
να, είναι επί της ουσίας δευτερεύοντα. 
Το καλύτερο σόου κερδίζει... 

Το οικονομικό και πολιτικό σκηνικό 

Το πρώτο χαρακτηριστικό είναι ότι 
η κρίση έχει στραπατσάρει το «αμερι¬ 
κάνικο όνειρο», κάνοντας τη δουλειά 


των «επικοινωνιολόγων» πολύ δύσκο¬ 
λη για το πώς θα παρουσιάσουν αυτό 
το σόου. Ο μέσος αμερικάνος ψηφοφό¬ 
ρος ανησυχεί για το αν θα έχει δουλειά 
στο μέλλον, αν θα μπορέσει να ξεπλη¬ 
ρώσει ποτέ τα χρέη του. Το μέσο οικο¬ 
γενειακό εισόδημα των αμερικάνικων 
νοικοκυριών έπεσε πέρυσι στα επίπε¬ 
δα του 1989! 46,7 εκ. πολίτες των ΗΠΑ 
προμηθεύονται τρόφιμα με κουπόνια 
και 17 εκ. δεν σιτίζονται κανονικά! Οι 
πολιτικές του νεοφιλελευθερισμού που 
ακολουθούνται και από τον Ομπάμα, 
διαψεύδοντας τις προσδοκίες των φτω¬ 
χών λαϊκών στρωμάτων από όταν εξε- 
λέγη πρώτη φορά πριν τέσσερα χρόνια, 
έχουν κάνει απόλυτα σαφές ότι οι πλού¬ 
σιοι γίνονται πλουσιότεροι γρηγορότε¬ 
ρα και οι φτωχοί αυξάνονται με ανάλο¬ 
γη ταχύτητα. 

Αυτή η συνειδητοποίηση έχει προ- 
καλέσει μια αλλαγή στην κοινή γνώμη. 
Πολλοί άνθρωποι που ένιωθαν ότι είχαν 
ασφάλεια στα εργασιακά τους, δεν την 
έχουν πια, ενώ όλο και περισσότεροι 
δεν έχουν πρόσβαση στην εκπαίδευση. 
Γι’ αυτό τον τελευταίο χρόνο, εξαιτίας 
του αυξανόμενου φόβου και της από¬ 
γνωσης που νιώθουν πολλοί εργαζόμε¬ 
νοι και μη, είχαμε την εκδήλωση του κι¬ 
νήματος 0<χιιργ και μια επαναδραστη- 
ριοποίηση του συνδικαλισμού, κύρια 
στον δημόσιο τομέα, πράγμα σχετικά 
σπάνιο για τα αμερικάνικα δεδομένα. 
Το κίνημα Οίχιιργ λΥαΙΙ δΐτεεΐ (Καταλά¬ 
βετε τη Γουόλ Στρητ) είναι ένα αυθεντι¬ 
κό κοινωνικό κίνημα, που αντλεί τη δύ¬ 
ναμή του από τους «από κάτω». Κατά- 
φερε να ορίσει τα πολιτικο-οικονομικά 
προβλήματα της εποχής μας με κατα¬ 
νοητούς όρους, με «το 99% και το 1%», 
αναφερόμενο στην ανισότητα πλούτου 


και εξουσίας. Έδειξε επίσης πολύ καθα¬ 
ρά το πώς οι αστυνομικές δυνάμεις εξυ¬ 
πηρετούν τα συμφέροντα του κράτους 
και των επιχειρήσεων, μιας και αντιμε¬ 
τωπίστηκε με σκληρή καταστολή. Αν 
και δεν έθεσε εμφανώς ζήτημα καπιτα¬ 
λισμού, ωστόσο επέφερε μια συνειδη- 
τοποίηση των ταξικών διαφορών και 
συμφερόντων. Αυτό έπαιξε το ρόλο του 
και στις εκλογές, παρά το γεγονός ότι 
πολύ σωστά το κίνημα δεν είχε ρητή 
εκλογική δέσμευση, ότι δεν υπήρξε 
συμμαχία του με τους «προοδευτικούς» 
Δημοκρατικούς! 


Από την άλλη μεριά, όμως, έχουμε 
σχετική συσπείρωση γύρω από το φαι¬ 
νόμενο (και όχι κίνημα) του Τεα Ρατΐγ 
(Κόμμα του Τσαγιού), που έχει διεισδύ- 
σει στην πολιτική σκηνή των ΗΠΑ από 
τις εκλογές του 2008. Έχει λαϊκιστική, 
ρατσιστική αφετηρία, προωθήθηκε από 
την επιχειρηματική Δεξιά, έχαιρε πλή¬ 
ρους κάλυψης από τα ΜΜΕ και στήρι¬ 
ξης από τους Ρεπουμπλικάνους πολιτι¬ 
κούς, οι οποίοι έχουν έναν υποκριτικό 
τρόπο να το χρησιμοποιούν επιλεκτι¬ 
κά και την ίδια στιγμή να το αρνούνται. 
Η δύναμη του Τεα Ρατΐγ πατάει ακριβώς 
πάνω στο φόβο του μέσου ψηφοφόρου 
για την κατάρρευση του «αμερικάνικου 
ονείρου», αλλά αξιοποιεί σε ακροδεξιά 
κατεύθυνση την πλήρη αποτυχία, αδυ¬ 
ναμία και άρνηση του ίδιου του Ομπά¬ 
μα και του επιτελείου των Δημοκρα¬ 
τικών να ικανοποιήσουν έστω και στο 
ελάχιστο τις ανάγκες των εκατομμυρί¬ 
ων φτωχών, ανέργων, υποσιτισμένων 
και να εγγυηθούν το δικαίωμα στην ερ¬ 
γασία και τη ζωή. Ο Ομπάμα δεν ήταν 
τίποτε παραπάνω από ένα κατασκευα¬ 
σμένο προϊόν της βιομηχανίας δημοσί¬ 
ων σχέσεων και πολιτικού μάρκετινγκ. 
Οι πολιτικές που έχει εφαρμόσει μέ¬ 
χρι τώρα στην οικονομία, το περιβάλ¬ 
λον, την υγεία, την εκπαίδευση (οι οποί¬ 
ες βάλλονται ως άχρηστες και πολυδά¬ 
πανες από το Τεα Ρατΐγ) φέρουν το στίγ¬ 
μα νεοφιλελεύθερων πολιτικών. Η αί¬ 
σθηση που κυριαρχεί είναι ότι έκανε τα 
πάντα για να σώσει τις τράπεζες και το 
χρηματοοικονομικό σύστημα αλλά δεν 
έκανε τίποτα για τους απλούς ανθρώ¬ 
πους. Η απογοήτευση του κόσμου εί¬ 
ναι μεγάλη. Ακόμα και τα νομοσχέδια 
για την κοινωνική προστασία και την 
υγεία που έφερε, πετσοκόφτηκαν, υπο¬ 
τίθεται λόγω της αντίθεσης και του πο¬ 
λέμου των Ρεπού μπλικάνων αλλά στην 
πραγματικότητα λόγω της αναποτελε¬ 
σματικής και απάνθρωπης πολιτικής λι¬ 
τότητας που ακολούθησε στο εσωτερι¬ 
κό των ΗΠΑ για να φορτώσει τα βάρη 
της κρίσης στους εργαζόμενους και τη 
νεολαία. 

Αρπάζοντας την ευκαιρία, το Τεα 
Ρατΐγ και οι Ρεπούμπλικάνοι απαντούν 
στο υποκριτικό «θέλουμε, αλλά δεν 
μπορούμε» (λόγω κρίσης) του Ομπά¬ 
μα, με το ισχυρό όπλο ενάντια σε κάθε 
κοινωνική δράση του κράτους: «κοστί¬ 
ζει ακριβά και δεν φέρνει αποτελέσμα¬ 
τα». Η δυσπιστία του ψηφοφόρου απέ¬ 
ναντι στο κράτος εντείνεται από τη δια¬ 
φθορά των πολιτικών, από τα σκάνδαλα 
και την σπατάλη, παρά το γεγονός ότι 
οι απάτες και οι σπατάλες είναι κυρίαρ¬ 
χο φαινόμενο στον ιδιωτικό τομέα και 
μέσω αυτού περνάνε και στο δημόσιο. 

Με τη βοήθεια λοιπόν των ελεγχό¬ 
μενων ΜΜΕ, στις ΗΠΑ η έννοια «κρά¬ 
τος πρόνοιας» έχει μετατραπεί σε «βρι¬ 
σιά» όπως και η λέξη «φτωχός», επειδή 
δείχνει έναν άνθρωπο που «θεωρεί ότι 
είναι θύμα του συστήματος και θέλει να 
ζήσει από τα κρατικά επιδόματα πρό¬ 
νοιας». Το Τεα Ρατΐγ θέλει δραστική μεί¬ 
ωση των κοινωνικών δαπανών, χαμη¬ 
λότερη φορολόγηση των υψηλών εισο¬ 
δημάτων -που είναι ήδη σκανδαλωδώς 
χαμηλή!-, αύξηση των στρατιωτικών 
δαπανών, εγκατάλειψη στον ιδιωτικό 


τομέα -ή στη φιλανθρωπία- των βασι¬ 
κών παροχών του κράτους, πλήρη ελευ¬ 
θερία κινήσεων στις επιχειρήσεις, κανέ¬ 
να περιορισμό για την προστασία του 
περιβάλλοντος (την αλλαγή των κλι¬ 
ματικών συνθηκών τη θεωρούν μύθο!). 
Και μαζί μ’ αυτά χαρακτηρίζεται από 
απίστευτο σεξισμό, θρησκοληψία (είναι 
ενάντια στις αμβλώσεις, γιατί μια κύη¬ 
ση ακόμα κι αν προέρχεται από βιασμό 
τη θεωρούν «θέλημα Θεού»!), φονταμε- 
νταλισμό στα όρια της παράνοιας εξαι¬ 
τίας του μίσους προς το Ισλάμ, ξενοφο¬ 
βία και ρατσισμό. 

Με βάση αυτά, το Ρεπού μπλικάνι- 
κο Κόμμα, έχοντας χάσει προ πολλού 
την επαφή με τις όποιες λαϊκές μάζες 
και με μια οικονομική ατζέντα που χα¬ 
ρακτηρίζεται από ξεδιάντροπο ταξικό 
πόλεμο, έθεσε σαν υποψήφιο τον Ρό- 
μνεϊ. Ο Ρόμνεϊ, άνθρωπος του πετρε¬ 
λαίου, που οφείλει την τεράστια περι¬ 
ουσία του στην κερδοσκοπία, στη μετα¬ 
κίνηση θέσεων εργασίας στο εξωτερικό 
και στην αξιοποίηση φορολογικών πα¬ 
ραδείσων ανά τον πλανήτη. Που σε τη¬ 
λεοπτική εκπομπή εξηγούσε πως έβγα¬ 
λε πέρυσι 20 εκ. δολάρια και φορολογή¬ 
θηκε με 14%, πράγμα δίκαιο γιατί έτσι 
«ενθαρρύνεται η ανάπτυξη», την ίδια 
στιγμή που μια αμερικάνικη οικογένεια 
με ετήσιο εισόδημα 50 χιλ. δολάρια φο¬ 
ρολογείται με μεγαλύτερο συντελε¬ 
στή! Που έχει γράψει βιβλίο που εκθειά¬ 
ζει την εκθρόνιση του εκλεγμένου προ¬ 
έδρου της Ονδούρας από πραξικόπη¬ 
μα (2009) και την σφαγή των κομμου¬ 
νιστών στην Ινδονησία από τον Σου- 
χάρτο και τη ΟΙΑ (1964). Εμφανίζεται 
σαν έμπειρο «αφεντικό», δοκιμασμένο 
στις «επιχειρήσεις», που μπορεί να βά¬ 
λει «τάξη» στο σπάταλο κράτος και να 
τιθασεύσει το δημοσιονομικό έλλειμ¬ 
μα που εκτινάχθηκε από την «κεϋνσια- 
νή»(!) πολιτική των Δημοκρατικών. 

Ο Ομπάμα αναμφισβήτητα χρησι¬ 
μοποίησε το φόβητρο της ακροδεξι¬ 
άς στροφής του αντιπάλου του για να 
κερδίσει. Και τα κατάφερε. Το σύστημα 
στο οποίο κυριαρχούν δύο κόμματα που 
συναγωνίζονται στις χάρες που κάνουν 
στους επιχειρηματίες, υποχρεώνει εκα¬ 
τομμύρια Αμερικάνους, αν και αποθαρ¬ 
ρυμένοι από την «ατολμία» του Ομπά¬ 
μα, να τον ξαναψηφίσουν. Υποτάχθηκαν 
στη συνήθη για τις ΗΠΑ εκλογή ανά¬ 
μεσα στο κακό και στο χειρότερο. Και 
τα δύο κόμματα εξυπηρετούν συμφέρο- 
νται του κεφαλαίου και μάλιστα φανε¬ 
ρά. Δεν παρουσιάζουν δύο διαφορετικά 
οράματα για το μέλλον των ΗΠΑ, ιδι¬ 
αίτερα σε ό,τι αφορά τις ιμπεριαλιστι¬ 
κές επεμβάσεις και πολέμους (Ιράκ, Αφ¬ 
γανιστάν κ.λπ.). Εντοπίζει κανείς ωστό¬ 
σο διαφορά σε πολιτικές, τακτικές και 
ακόμα σε «φατρίες» του κεφαλαίου που 
στηρίζουν τον ένα ή τον άλλο. 

Είναι σωστό αυτό που είπε ο Ασάντζ 
του ΥΠΕΐΙεαΕδ ότι ο Ομπάμα είναι ένας 
«λύκος με προβιά προβάτου»! Από την 
άλλη, μια νίκη του Ρόμνεϊ θα απελευθέ¬ 
ρωνε ακροδεξιές πολιτικές όχι μόνο στις 
ΗΠΑ αλλά και στην Ευρώπη και σ’ ολό¬ 
κληρο τον πλανήτη. Η πραγματική ελ¬ 
πίδα βρίσκεται μόνο μέσα στα κινήμα¬ 
τα που αρχίζουν να κάνουν αισθητή την 
παρουσία τους και στις ΗΠΑ. 



























